চিন্তনঃ 'খিলঞ্জীয়া' মুছলমানৰ নামত উন্নয়নৰ ৰাজনীতি নে বিভাজনৰ ৰাজনীতি চৰকাৰৰ? :: আশ্ৰাফুল ইছলাম - অসমীয়াৰ সুখ-দুখ\nHome ARTICLE Ashraful-ISLAM CHINTAN RECENT আশ্ৰাফুল ইছলাম চিন্তন প্ৰৱন্ধ চিন্তনঃ 'খিলঞ্জীয়া' মুছলমানৰ নামত উন্নয়নৰ ৰাজনীতি নে বিভাজনৰ ৰাজনীতি চৰকাৰৰ? :: আশ্ৰাফুল ইছলাম\nxukhdukh.com July 14, 2021 ARTICLE, Ashraful-ISLAM, CHINTAN, RECENT, আশ্ৰাফুল ইছলাম, চিন্তন, প্ৰৱন্ধ,\n'খিলঞ্জীয়া' মুছলমানৰ নামত উন্নয়নৰ ৰাজনীতি নে বিভাজনৰ ৰাজনীতি চৰকাৰৰ?\nড০ হিমন্ত বিশ্ব শৰ্মাৰ বিজেপি মিত্ৰজোঁটৰ চৰকাৰে গৰীয়া, মৰিয়া আৰু দেশী মুছলমান জনগোষ্ঠীৰ উন্নয়নৰ বাবে বিশেষ কিবা ব্যৱস্থা গ্ৰহণ কৰিলে সেয়া নিশ্চয়কৈ আদৰণীয়। সেয়েহে মাননীয় মুখ্যমন্ত্ৰী ড০ হিমন্ত বিশ্ব শৰ্মা ডাঙৰীয়াই গৰীয়া, মৰিয়া আৰু দেশী জনগোষ্ঠীৰ বৌদ্ধিক সমাজৰ একাংশ লোকৰ লগত আলাপ-আলোচনা কৰি পৰিকল্পনা গ্ৰহণ কৰাটো আদৰণীয় পদক্ষেপ। এই ছেগতে উল্লেখ কৰা প্ৰয়োজন আমছুৰ দৰে সংগঠনেও গৰীয়া, মৰিয়া আৰু দেশী জনগোষ্ঠীৰ উপগ্ৰহীয় স্বায়ত্ব শাসনৰ দাবীৰ প্ৰতি সমৰ্থন জনাই আহিছে।\nসংবাদমাধ্যমত প্ৰকাশিত খবৰ অনুযায়ী অসমৰ মুখ্যমন্ত্ৰী ড০ হিমন্ত বিশ্ব শৰ্মাৰ বিশেষ উদ্যোগত যোৱা ৪ জুলাই তাৰিখে খানাপাৰাস্থিত অসম প্ৰসানীয় পদাধিকাৰী মহাবিদ্যালয়ত আয়োজিত ` আলাপ- আলোচনা– ধৰ্মীয় সংখালঘুসকলৰ সবলীকৰণ` শীৰ্ষক এক বিশেষ অনুষ্ঠানত অসমৰ 'খিলঞ্জীয়া' মুছলমান সমাজক প্ৰতিনিধিত্ব কৰা ডেৰশগৰাকীৰো অধিক বিশিষ্ট ব্যক্তিৰ সৈতে আলোচনাত মিলিত হয়। আলোচনাত অংশগ্ৰহণ কৰি মুখ্যমন্ত্ৰী ড০ হিমন্ত বিশ্ব শৰ্মাই 'খিলঞ্জীয়া' মুছলমানসকলক বৃহত্তৰ অসমীয়া সমাজৰ এক অবিচ্ছেদ্য অংগ বুলি অভিহিত কৰি নিজস্ব সাংস্কৃতিক পৰিচয় অটুট ৰাখি ৰাজ্যখনৰ উন্নয়নত উল্লেখযোগ্য অৱদান আগবঢ়াব পৰাকৈ 'খিলঞ্জীয়া' মুছলমানসকলৰ বিকাশৰ প্ৰক্ৰিয়াটোক তৰান্বিত কৰি তুলিব লাগিব বুলি কয়। আলাপ-আলোচনা অনুষ্ঠানটোত পদ্মশ্রী ডঃ ইলিয়াছ আলী, এলি আহমেদ, চৈয়দ এছ কে আলম, ৱাছবীৰ হুছেইন, ড০ এছ আই আহমেদ, নেকিবুৰ জামান আদিকে প্ৰমুখ্যে কৰি বহু সংখ্যক বিশিষ্ট ব্যক্তিয়ে পৰামৰ্শমূলক বক্তব্য আগবঢ়ায়। তদুপৰি সকলোৱে জনবিস্ফোৰণক এক বৃহৎ সমস্যা বুলি ঐক্যমত পোষণ কৰে আৰু ইয়াৰ সমাধানৰ বাবে পৰামৰ্শ আগবঢ়ায় বুলিও সাংবাদমাধ্যমত প্ৰকাশ পাইছে। অসম চৰকাৰৰ সংখালঘু কল্যান আৰু উন্নয়ন নিগমৰ মন্ত্ৰী চন্দ্ৰমোহন পাটোৱাৰী, শিক্ষা মন্ত্ৰী ডঃ ৰনোজ পেগু আৰু মুখ্যমন্ত্ৰীৰ ৰাজনৈতিক সচিব জয়ন্ত মল্ল বৰুৱাও আলাপ-আলোচনা অনুষ্ঠানটোত উপস্থিত থাকে।\nআলাপ-আলোচনাৰ অন্তত মুখ্যমন্ত্ৰী ড০ হিমন্ত বিশ্ব শৰ্মাই সংবাদমাধ্যমৰ আগত অৱগত কৰি কয় যে ৰাজ্যৰ 'খিলঞ্জীয়া' মুছলমান সম্প্ৰদায়ৰ বিভিন্ন সমস্যা, যেনে- শিক্ষা, স্বাস্থ্য, দক্ষতা উন্নয়ন, সাংস্কৃতিক ঐতিহ্যৰ সুৰক্ষা, বিত্তীয় অন্তৰ্ভুক্তি, মহিলা সবলীকৰণ, জনসংখ্যা নিয়ন্ত্ৰণ আদি বিষয়ত অধ্যয়নৰ বাবে সম্প্ৰদায়টোৰ প্ৰতিনিধিসকলক লৈ ৰাজ্য চৰকাৰে আঠটা উপ-গোট গঠন কৰিব। সম্প্ৰদায়টোৰ এগৰাকী বিশিষ্ট ব্যক্তিক অধ্যক্ষ আৰু এগৰাকী চৰকাৰী বিষয়াক সদস্য-সচিব হিচাপে লৈ গঠন কৰিবলগীয়া এই উপ-গোটসমূহে তেওঁলোকৰ ওপৰত ন্যস্ত কৰা নিৰ্দিষ্ট বিষয় সন্দৰ্ভত বিস্তৃত আলাপ-আলোচনা আৰু অধ্যয়নৰ অন্তত তিনি মাহৰ ভিতৰত তেওঁলোকৰ পৰামৰ্শৱালীসমূহ প্ৰতিবেদন হিচাপে দাখিল কৰিব। পৰামৰ্শৱালীসমূহৰ ওপৰত ভিত্তি কৰি ৰাজ্য চৰকাৰে 'খিলঞ্জীয়া' মুছলমানসকলৰ সবলীকৰণৰ বাবে পৰিকল্পনা গ্ৰহণ কৰিব আৰু আৰু পৰৱৰ্তী পাঁচ বছৰৰ ভিতৰত ইয়াক ৰূপায়ণৰ বাবে পদক্ষেপ গ্ৰহণ কৰিব।\nস্বাধীনতাৰ পিছত পোন প্ৰথমবাৰৰ বাবে ৰাজ্যখনৰ 'খিলঞ্জীয়া' মুছলমানসকলৰ সমস্যাৰ বিষয়ে আলোচনা কৰি প্ৰয়োজনীয় ব্যৱস্থা গ্ৰহণৰ আশ্বাস দিয়া বুলি আলাপ-আলোচনাত অংশগ্ৰহণ কৰা একাংশ ব্যক্তিয়ে মুখ্যমন্ত্ৰী ড০ হিমন্ত বিশ্ব শৰ্মা আৰু তেওঁৰ চৰকাৰৰ প্ৰশংসাত পঞ্চমুখ হৈ পৰা দেখা গৈছে! কিন্ত আচলতে এয়া সত্য কথা নহয়। পূৰ্বৰ সোনোৱাল চৰকাৰৰ ২০১৯-২০ আৰু ২০২০-২১ বৰ্ষৰ বাজেট দুখনতে গৰীয়া, মৰিয়া আৰু দেশী জনগোষ্ঠীৰ মুছলমানসকল পৰিচয় সংকটত ভোগা আৰু উন্নয়নৰ সুফলসমূহৰ পৰা সম্প্ৰদায়টোৰ লোকসকল বঞ্চিত হৈ থকা বুলি কোৱা হৈছিল। সেয়েহে পূবৰ সোণোৱাল চৰকাৰে এইক্ষেত্ৰত বিশেষ আচঁনি লৈ সম্প্ৰদায়টোৰ সামগ্ৰিক উন্নয়নৰ বাবে বিশেষ প্ৰচেষ্টা হাতত লোৱাৰ প্ৰয়োজন অনুভৱ কৰা বুলি কৈছিল। তাৰ প্ৰথম পদক্ষেপ হিচাপে গৰীয়া, মৰিয়া আৰু দেশী জনগোষ্ঠীৰ মুছলমানসকলৰ আৰ্থ-সামাজিক জৰীপ আৰু লগতে উন্নয়নৰ আচঁনি যুগুত কৰাৰ বাবে এক গৰীয়া, মৰিয়া আৰু দেশী মুছলমানৰ উন্নয়ন পৰিষদ গঠনৰ কথা ঘোষনা কৰিছিল আৰু তাৰ বাবে বাজেটত এশ কোটি টকা ধাৰ্য কৰাৰো প্ৰস্তাৱ লোৱা হৈছিল। কিন্ত কাৰ্যক্ষেত্ৰত একো নহ'ল।\nসেয়েহে মুখ্যমন্ত্ৰী মহাশয়ৰ লগত কৰা আলোচনাক লৈ আত্মসন্তুষ্টিত বিভোৰ হৈ মুখ্যমন্ত্ৰী গৰাকীৰ প্ৰশংসাত পঞ্চমুখ হোৱাৰ পৰিৱৰ্তে সোণোৱাল চৰকাৰৰ দিনত যে গৰীয়া, মৰিয়া আৰু দেশী জনগোষ্ঠীৰ উন্নয়নৰ বাবে সুকীয়াকৈ এক উন্নয়ন পৰিষদ গঠন কৰাৰ কথা আছিল আৰু তাৰ বাবে বাজেটত ১০০ কোটি টকা ধার্য কৰাও হৈছিল। সেয়া কি হল? এই প্রশ্নও চৰকাৰখনক কৰা প্ৰয়োজন। চৰকাৰখনে গৰীয়া, মৰিয়া আৰু দেশী জনগোষ্ঠীৰ উন্নয়নৰ বাবে আন্তৰিকতাৰে এই পদক্ষেপ গ্ৰহণ কৰিছে নে ধৰ্মীয় সংখ্যালঘু মুছলমানসকলৰ মাজত 'খিলঞ্জীয়া-অখিলঞ্জীয়া' ৰ নামত ভাগ ভাগ কৰি এটা জনগোষ্ঠীৰ বিৰুদ্ধে আন এটা জনগোষ্ঠীক থিয় কৰাই বিভাজন আৰু বিদ্বেষৰ ৰাজনীতি স্থায়ী কৰিব বিচাৰিছে? সেই কথাও চিন্তা কৰা প্ৰয়োজন। সতৰ্ক হৈ থকা প্ৰয়োজন। 'মিঞাই মোক ৱাকফ বৰ্ডৰ পৰা খেদিলে' বুলি ইতিমধ্যেই গুৱাহাটী উচ্চ ন্যায়ালয়ৰ বিশিষ্ট অধিবক্তা নেকিবুৰ জামানে ৰাজহুৱাভাৱে বিস্ফোৰক অভিযোগ উত্থাপন কৰিছে! এনেকুৱা ধৰণৰ বক্তব্যই কিহৰ ইংগিত প্ৰদান কৰে? আমি সকলোৱে জানো এইবোৰ ৰাজনৈতিক হস্তক্ষেপৰ ফলতেই সাল-সলনি হয়। বিশিষ্ট অধিবক্তা নেকিবুৰ জামান ডাঙৰীয়াৰ লগত যদি কিবা অন্যায় হৈছে সেয়া নিশ্চয়কৈ ৰাজনৈতিক কাৰণত হৈছে, তেনেস্থলত তেখেতৰ ক্ষোভ আৰু অভিযোগ সংশ্লিষ্ট ৰাজনৈতিক দল বা কোনো নেতাৰ বিৰুদ্ধে হব লাগিছিল। মিঞা জনগোষ্ঠীটোৰ বিৰুদ্ধে হোৱা উচিত নহয়।\nবিধান সভা আৰু সংসদত গৰীয়া, মৰিয়া আৰু দেশী মুছলমান জনগোষ্ঠীৰ ৰাজনৈতিক প্ৰতিনিধিত্ব একেবাৰে সীমিত। ইয়াক লৈ অসমীয়া 'খিলঞ্জীয়া' মুছলমানসকলৰ মাজত ক্ষোভ আছে। থকাটো স্বাভাৱিক। কিন্তু ইয়াৰ বাবে দায়ী কোন? একাংশ তথাকথিত দল-সংগঠন আৰু বিজেপি দল-চৰকাৰে চৰ-চাপৰিৰ অসমীয়া মুছলমান (মিঞা) জনগোষ্ঠীটোক আগ্ৰাসী হিচাপে আখ্যায়িত কৰি দায়ী কৰা দেখা যায়! আচল সমস্যাটো ইয়াতেই। ৰাজনৈতিক দলবোৰে যে অসমীয়া 'খিলঞ্জীয়া' মুছলমানসকলক গুৰুত্বহীন কৰিছে আৰু দলীয় টিকট প্ৰদান নকৰে তাৰ বাবে ৰাজনৈতিক দলবোৰকহে সমালোচনা কৰা উচিত। চৰ-চাপৰিৰ অসমীয়া মুছলমান (মিঞা) জনগোষ্ঠীক কাঠগাৰত থিয় কৰোৱা উচিত নহয়। বৰং ৰাষ্ট্ৰপতি হোৱাৰ সৌভাগ্য হোৱা একমাত্ৰ অসমীয়া ৰাজনীতিক ফখৰ উদ্দিন আলী আহমেদদেৱে চৰ-চাপৰিৰ অসমীয়া মুছলমান (মিঞা) অধ্যুষিত জনীয়া বিধান সভা সমষ্টি আৰু বৰপেটা লোকসভা সমষ্টিৰ পৰা ৰাইজে প্ৰতিনিধি হিচাপে নিৰ্বাচিত কৰি পঠাইছিল। ছাৰ চৈয়দ ছাদুল্লা, আনোৱাৰা টাইমূৰ, আতোৱাৰ ৰহমান, মইদুল ইছলাম বৰা, নূৰুল হুছেইন, ৰকিবুল হুছেইন, ৰেকিব উদ্দিন আহমেদ আদি জনপ্ৰতিনিধিসকলৰো উদাহৰণ আছে। ভৌগলিক অসুবিধা আৰু কম জনসংখ্যাৰ বাবে যিবোৰ সৰু-সৰু জনগোষ্ঠী আৰু জনজাতিৰ লোকসকলে ৰাজনৈতিক প্ৰতিনিধিত্বৰ পৰা বঞ্চিত হৈছে তেওঁলোকৰ ৰাজনৈতিক প্ৰতিনিধিত্ব সুনিশ্চিত কৰাৰ বাবে অসমত বিধান পৰিষদ গঠনৰ দাবী উত্থাপন কৰা উচিত।\nড০ হিমন্ত বিশ্ব শৰ্মাৰ বিজেপি মিত্ৰজোঁট চৰকাৰৰ এই পদক্ষেপ গ্ৰহণ সম্পৰ্কত অসমৰ নাগৰিক সমাজৰ সাধাৰণ সম্পাদক পৰেশ মালাকাৰে নিজৰ ফেচবুকৰ জৰিয়তে প্ৰকাশ কৰা প্ৰতিক্ৰিয়া প্ৰসংগক্ৰমে উল্লেখ কৰিব বিচাৰিছো। পৰেশ মালাকাৰে নিজৰ ফেচবুকত এইদৰে প্ৰতিক্ৰিয়া প্ৰকাশ কৰিছে," মুঠৰ ওপৰত পূৰ্ববংগীয়মূলৰ চৰ-চাপৰিত বাস কৰা মিঞা সকল, দেশ বিভাজনৰ অৰ্দ্ধ শতিকা আগতে অহা মিঞা সকল, তেওঁলোকে অসমীয়া ভাষা গ্ৰহণ কৰি, অসমীয়া সংস্কৃতি গ্ৰহণ কৰি বৃহত্তৰ অসমীয়া সমাজত জিন যাব বিচাৰিলেও তেওঁলোকক আদৰি লোৱা নহ’ব৷ ইয়াত চন তাৰিখৰ কথা নাই৷ মিঞা,মিঞাই ৷ কিয়নো এই বিষয়টো জীয়াই ৰাখিব নোৱাৰিলে অসমৰ ৰাজনীতি সঁচা অৰ্থত বিকাশৰ ৰাজনীতি হ’ব লাগিব৷ বিভাজনৰ ৰাজনীতি হ’ব নোৱাৰিব৷ কিন্তু বিকাশৰ ৰাজনীতিৰ চাবিকাঠি এই চৰকাৰৰ হাতত নাই৷ তেওঁলোকৰ দক্ষতা কেৱল বিভাজনতহে৷ মিঞাৰ বিৰুদ্ধে অসমৰ সকলো জাতি-জনজাতিক এক কৰি, মিঞাৰ ভয় দেখুৱাই শাসনৰ গাদী মজবুত কৰাই হৈছে এই চৰকাৰৰ মূল লক্ষ্য৷ খিলঞ্জীয়া মুছলমান সকলকো এই মিঞা বিৰোধী বিভাজনবাদী ঐক্যলৈ আনিব লাগিব৷ এইটো হৈছে এতিয়া অসমৰ ৰাজনীতিৰ প্ৰাথমিক কথা৷ কিন্তু, ই এটা ভয়ংকৰ কথা"!\nআমি লক্ষ্য কৰিছো ইমান দিনে বিজেপি দল আৰু চৰকাৰৰ একাংশ নেতাই মুকলিকৈ সংখালঘু মুছলমান বিদ্বেষী বক্তব্য প্ৰদানেৰে মেৰুবিভাজনৰ ৰাজনীতি কৰি আহিছে। বিশেষকৈ নিৰ্বাচনৰ পূৰ্বে বৰ্তমানৰ মুখ্যমন্ত্ৰী ড০ হিমন্ত বিশ্ব শৰ্মাই মুকলিকৈ ৩৫% আৰু ৬৫ % লোকৰ সভ্যতাৰ নিৰ্বাচনী যুজঁ বুলি অভিহিত কৰি চূড়ান্ত সাম্প্ৰদায়িক ৰাজনীতি কৰিছিল। ৩৫ % বুলি কৈ অসমত বসবাস কৰি থকা সকলো মুছলমান লোককে একাকাৰ কৰিছিল, মোগলৰ বংশধৰ বুলিও কটাক্ষ কৰিছিল আৰু তেওঁলোকৰ ভোট নালাগে বুলিও চূড়ান্ত সাম্প্ৰদায়িক আৰু অসাংবিধানিক বক্তব্য প্ৰদান কৰিছিল। অসমক 'শংকৰ-আজানৰ' সম্প্ৰীতিৰ পূণ্যভূমি বুলি কোৱাতো আপত্তি কৰিছিল; শংকৰদেৱৰ লগত আজান পীৰৰ নাম কিয় লোৱা হব বুলিও বিজেপি দল আৰু চৰকাৰৰ একাংশ লোকে তীব্ৰ আপত্তি কৰিছিল। এতিয়া ভূতৰ মুখত ৰাম নাম!\nমুখ্যমন্ত্ৰীৰ লগত হোৱা আলাপ-আলোচনাত জনবিস্ফোৰণৰ সমস্যা আৰু জনসংখ্যা নিয়ন্ত্ৰণৰ বাবে আইনৰ প্ৰয়োজনীয়তাৰ কথা বিশেষভাৱে গুৰুত্ব পায় বুলি সংবাদমাধ্যমত প্ৰকাশ পাইছে। গৰীয়া, মৰিয়া আৰু দেশী জনগোষ্ঠীৰ মাজত জনবিস্ফোৰণৰ সমস্যা আছে নেকি? এই মুছলমান জনগোষ্ঠীসমূহৰ মাজত জনবিস্ফোৰণৰ সমস্যা আছে বুলি আগতে কেতিয়াও শুনা নাই! চৰ-চাপৰিৰ অসমীয়া মুছলমান (মিঞা)ৰ মাজতহে জনবিস্ফোৰণৰ সমস্যা আছে বুলি ইমানদিনে চৰ্চা আৰু আলোচনা হৈ আহিছে! যদি চৰ-চাপৰিৰ অসমীয়া মুছলমান (মিঞা)ৰ মাজত হৈ থকা জনবিস্ফোৰণৰ সমস্যা সমাধানৰ বাট বিচাৰি উলিয়াব লাগে তেন্তে চৰ-চাপৰিৰ অসমীয়া মুছলমান (মিঞা) জনগোষ্ঠীৰ বৌদ্ধিক সমাজৰ লগতো আলাপ- আলোচনা কৰাৰ প্ৰয়োজনীয়তা আছে! সেই কাম মুখ্যমন্ত্ৰী ড০ হিমন্ত বিশ্ব শৰ্মা ডাঙৰীয়াই কৰিবনে? মুখ্যমন্ত্ৰীয়ে 'খিলঞ্জীয়া' অসমীয়া মুছলিমসকলক বৃহত্তৰ অসমীয়া জাতিৰ অংগ বুলি অভিহিত কৰি তেওঁলোকৰ সাংস্কৃতিক স্বকীয়তা অক্ষুন্ন ৰাখি উন্নয়নৰ বাবে গ্ৰহণ কৰা ব্যৱস্থা আদৰণীয়। কিন্তু মুখ্যমন্ত্ৰীৰ দৃষ্টিত চৰ-চাপৰিৰ অসমীয়া মুছলমান (মিঞা) অসমীয়া জাতিৰ অবিচ্ছেদ্য অংগ নহয় নেকি? মুখ্যমন্ত্ৰীগৰাকীৰ নিশ্চয় অসমৰ সকলো জাতি, জনগোষ্ঠী আৰু জনজাতিৰ প্ৰতি সমান দায়িত্ব আৰু কৰ্তব্য আছে। গতিকে আৰ্থ-সামাজিক আৰু শৈক্ষিক ক্ষেত্ৰত অতিকৈ পিছপৰা চৰ-চাপৰিৰ অসমীয়া মুছলমান (মিঞা) ৰ উন্নয়নৰ বাবেও মুখ্যমন্ত্ৰী গৰাকীয়ে বিশেষ পদক্ষেপ লওক। নিৰক্ষৰতা আৰু দৰিদ্ৰতাৰ কৰাল গ্ৰাসত ককবকাই থকা চৰ-চাপৰিৰ অসমীয়া মুছলমান (মিঞা) সমাজখন ধৰ্মান্ধতা, অন্ধবিশ্বাস, কুসংস্কাৰ, বাল্যবিবাহ, বহুবিবাহ, দেৱানী মাতব্বৰ প্ৰথা, জন বিস্ফোৰণ আৰু অপৰাধজনিত বিভিন্ন সমস্যা দূৰীকৰণৰ কৰি জনগোষ্ঠীটোৰ উন্নয়নৰ বাবে বিশেষ ব্যৱস্থা লোৱাটো সময়ৰ আহ্বান।\nলেখাটোৰ আৰম্ভণিতেই উল্লেখ কৰিছো যে ড০ হিমন্ত বিশ্ব শৰ্মাৰ বিজেপি মিত্ৰজোঁটৰ চৰকাৰে গৰীয়া, মৰিয়া আৰু দেশী মুছলমান জনগোষ্ঠীৰ উন্নয়নৰ বাবে বিশেষ কিবা ব্যৱস্থা গ্ৰহণ কৰিলে সেয়া নিশ্চয়কৈ আদৰণীয়। কিন্তু চৰকাৰখনৰ যদি সস্তীয়া আৰু বিভাজনৰ ৰাজনীতি কৰাৰ উদ্দেশ্য নহয় তেন্তে 'খিলঞ্জীয়া-অখিলঞ্জীয়া'ৰ নামত ভাগ ভাগ কৰি নহয় গৰীয়া, মৰিয়া আৰু দেশী জনগোষ্ঠীয় মৰ্যদাৰে তেওঁলোকৰ উন্নয়নৰ বাবে বিশেষ ব্যৱস্থা গ্ৰহণ কৰক। 'খিলঞ্জীয়া-অখিলঞ্জীয়া'ৰ নামত ভাগ-ভাগ কৰি কিবা বিশেষ ব্যৱস্থা গ্ৰহণ কৰিলে কোনোবাই তাৰ বিৰুদ্ধে ন্যায়ালয়ত প্ৰত্যহ্বান জনালে সেয়া কাৰ্যকৰী কৰা সম্ভৱ নহব। কিয়নো 'খিলঞ্জীয়া'ৰ এতিয়াও কোনো চৰকাৰী সংজ্ঞা নাই আৰু 'খিলঞ্জীয়া'ৰ নামত কোনো কোনো মুছলমান জনগোষ্ঠীক বিশেষ সুবিধা দিয়া আৰু কোনো কোনো মুছলমান জনগোষ্ঠীক বঞ্চিত কৰাৰ ষড়যন্ত্ৰ ন্যায়ালয়ৰ মজিয়াত ব্যৰ্থ হব পাৰে।\nলেখক ৰাইজৰ দলৰ ৰাজ্যিক সম্পাদক। লেখাটি দৈনিক গণ-অধিকাৰ, কাকততো প্ৰকাশ পাইছে।\nTags # ARTICLE # Ashraful-ISLAM # CHINTAN # RECENT # আশ্ৰাফুল ইছলাম # চিন্তন # প্ৰৱন্ধ\nBy xukhdukh.com on July 14, 2021\nLabels: ARTICLE, Ashraful-ISLAM, CHINTAN, RECENT, আশ্ৰাফুল ইছলাম, চিন্তন, প্ৰৱন্ধ


চাৰিচকীয়া বাহন আছে নেকি আপোনাৰ? গাড়ীত লগাব লাগিব এই সমূহ ডিভাইচ, অহা অক্টোবৰ মাহৰ পৰা প্ৰযোজ্য হোৱাৰ সম্ভাৱনাnew-devices-for-car-government-will-impose-new-act-soon– News18 Assam\nচাৰিচকীয়া বাহন আছে নেকি আপোনাৰ? গাড়ীত লগাব লাগিব এই সমূহ ডিভাইচ, অহা অক্টোবৰ মাহৰ পৰা প্ৰযোজ্য হোৱাৰ সম্ভাৱনা\nঅভিনেত্ৰী নুৰা ফাতেহীক এয়া কি কৰিলে ডান্স গুৰুৱে? দিলে নেকি অসত্ ইংগিত? ভিডিঅ’ ভাইৰেল\nIPL 2020: এক অভাৰত ৫টা ছয় কোবাই ৰাজস্থান ৰয়েলছক জয়ী কৰোৱা ৰাহুল তেৱতিয়া কোন হয়?\nভুলতো #CoupleChallenge ৰ ফটো পোষ্ট নকৰিব! সন্মুখীন হ'ব এই বিপজ্জনক পৰিণতিৰ!\n১০ গ্ৰাম সোণৰ দাম শুনিলে আচৰিত হ’ব আপুনি! আকৌ হ্ৰাস পাইছে সোণ-ৰূপৰ মূল্য\nUpdated:September 13, 2020, 4:01 PM IST\nঅক্টোবৰ মাহৰ পৰা দেশত বলৱত্ হ’ব বাহন সুৰক্ষাৰ বাবে বহুকেইটা নতুন ব্যৱস্থা।\nLast Updated: September 13, 2020, 4:01 PM IST\nপ্ৰতিদিনেই পথ দুৰ্ঘটনাত বহু লোকে প্ৰাণ হেৰুৱাবলগীয়া হয়। পথ দুৰ্ঘটনা হ্ৰাস কৰিবলৈ অহা অক্টোবৰ মাহৰ কেন্দ্ৰীয় চৰকাৰে বহু কেইটা নিয়ম বলৱত্ কৰাৰ সম্ভাৱনা আছে। জানিব পৰা মতে, সুৰক্ষিত ড্ৰাইভিঙৰ বাবে অহা অক্টোবৰ মাহৰ পৰা চাৰিচকীয়া বাহনত লগাব লাগিব বহুকেইটা নতুন ডিভাইচ।\nঅহা অক্টোবৰ মাহৰ পৰা দেশত বলৱত্ হ’ব বাহন সুৰক্ষাৰ বাবে বহুকেইটা নতুন ব্যৱস্থা। দুৰ্ঘটনা হ্ৰাসৰ লগতে সুৰক্ষিত যাত্ৰাৰ বাবে কেন্দ্ৰীয় চৰকাৰে বাহন সুৰক্ষাৰ ক্ষেত্ৰত বহু কেইটা নতুন ব্যৱস্থাৰ পৱৰ্তন কৰিছে। ইয়াৰ আধাৰতে আপোনাৰ গাড়ীখনত লগাব লাগিব বহু কেইটা নতুন ডিভাইচ। ইয়াৰ বাবে ইতিমধ্যে কেন্দ্ৰীয় চৰকাৰে গ্ৰহণ কৰিছে যাৱতীয় পদক্ষেপ-\nআপোনাৰ যাত্ৰা কালত লগত থাকিব লাগিব পাংচাৰ ৰিপেয়াৰ কিট। এই ব্যৱস্থা থাকিলে চালকে গাড়ীত অতিৰিক্ত চকা লৈ ফুৰাৰ প্ৰয়োজনীয়তা নাথাকিব। ইয়াৰ উপৰিও গাড়ীত লগাব লাগিব টায়াৰ প্ৰেচাৰ মণিটৰিং চিষ্টেম। এই ডিভাইছে গাড়ীৰ চকাত পাম কমিলে চালকক সতৰ্ক কৰি দিব।দুৰ্ঘটনাৰ হোৱাৰ পৰা ৰক্ষা কৰিব বুলি অনুমান কৰিব পাৰি।\nসেইদৰে গাড়ীত লগাব লাগিব ৰিভাৰ্চ পাৰ্কিং ডিভাইচ। এই ডিভাইছে গাড়ী বেক কৰোতে বা পাৰ্কিং কৰাৰ সময়ত কাষত কোনো লোক বা অন্যান্য সামগ্ৰী থাকিলে চালকক সতৰ্ক কৰিব। গাড়ীত লগাব লাগিব গ্লিচিং গ্লাচ। ই যাত্ৰা অধিক আৰামদায়ক কৰি তুলিব। গ্লিচিং গ্লাচে গাড়ীৰ ভিতৰ ভাগ শীতল কৰি ৰাখিব।\nFirst published: September 13, 2020, 4:01 PM IST\nএতিয়া সকলো মুকলি হৈছে, কিন্তু মণিপুৰৰ ইমা সকল প্ৰস্তুত নহয়, এতিয়াও বন্ধ এছিয়াৰ সৰ্ববৃহত্ মহিলাৰ বজাৰ!\n‘অপপ্ৰচাৰ কৰি কৃষকসকলক বিভ্ৰান্ত কৰা হৈছে’- কৃষি আইনৰ পক্ষত একাংশ প্ৰাক্তন IAS বিষয়া\nশীঘ্ৰে বেদখলমুক্ত কৰা হ’ব ৰাজ্যৰ বনাঞ্চলসমূহ, ক’লে বন মন্ত্ৰী শুক্লবৈদ্যই\n‘অপপ্ৰচাৰ কৰি কৃষকসকলক বিভ্ৰান্ত কৰা হৈছে’


এণ্টাৰ্কটিকাৰ সমীপত আৰ্নেষ্ট শ্বেকল্টনৰ অন্তিম নিশাকেইটা | সন্ধান ই-আলোচনী | Xondhan\nYou are at:Home»অন্যান্য»এণ্টাৰ্কটিকাৰ সমীপত আৰ্নেষ্ট শ্বেকল্টনৰ অন্তিম নিশাকেইটা\nBy পঙ্কজজ্যোতি মহন্ত on March 9, 2017 অন্যান্য, চিন্তাশিল্প\nআমাৰ জনবসতিৰ মূল ভূখণ্ডসমূহৰ পৰা কেইবা হাজাৰ মাইল নিলগত সেই ভূখণ্ডটি আছে বুলি মানুহে অনুমান কৰাৰ, বিশ্লেষণ কৰাৰ বহু শতিকাৰজোৰা পুৰণি ইতিহাস আছে; কিন্তু উদ্দাম সাগৰৰ কাল-বাধা, বৰফৰ ফান্দ, কোনোপিনে ভূমি নেদেখা সাগৰীয় স্থানৰ ৰোধহীন তীব্ৰ ধুমুহা অতিক্ৰমী তাক ওচৰৰ পৰা দেখি অহাৰ আৰু তাত খোজ পেলোৱাৰ সম্ভৱ হৈছিল ঊনৈছ শতিকাতহে। এণ্টাৰ্কটিকা নামৰ সেই মহাদেশখনৰ দাঁতিত ঊনৈছ শতিকাত মানুহে খোজ পেলালে যদিও, তাৰো দক্ষীণে, মহাদেশখনৰ প্ৰায় মাজভাগত, অৰ্থাৎ পৃথিৱীৰ দক্ষীণ মেৰুত ভৰি দিবলৈ ১৯১১ চনৰ শেষভাগ পৰ্যন্ত কোনো সক্ষম হোৱা নাছিল। আদিম যুগৰ পৰা সেই বিজয় সাব্যস্তৰ দিনলৈকে, ক্ৰমে ক্ৰমে দূৰতৰ যাত্ৰাত ওলাই কিমান বীৰ নাৱিকে, কিমান অভিযাত্ৰীয়ে প্ৰাণ দিলে তাৰ সীমা-সংখ্যা নাই। তাৰ পাছতো, আনকি সৌ সিদিনা নাছাৰ এক বৈজ্ঞানিক অন্বেষণত গৈ এজন প্ৰখ্যাত পৰিৱেশ বিজ্ঞানী কোমল বৰফৰ স্তুপত পৰি জীৱন্তে অতল গহ্বৰত নিৰুদ্দেশ হৈ যায়।\n…. স্কটৰ নেতৃত্বত এটা দলে ১৯০১ চনৰ পৰা ১৯০৪ চনলৈ এণ্টাৰ্কটিকাত বৈজ্ঞানিক অন্বেষণ চলাইছিল। সেই দলত শ্বেকল্টনো এজন সদস্য আছিল। ১৯০৭ চনৰ পৰা ১৯০৯ চনলৈ চলোৱা আন এটা এণ্টাৰ্কটিকা অভিযানত তেওঁ দক্ষিণ মেৰুৰ বহু ওচৰ পাইয়ো খাদ্যৰ অভাৱত মৃত্যু মুখত পৰিব বুলি উভটি আহিব লগা হৈছিল …\n…. শ্বেকল্টন কিয় ইমান ডাঙৰ আদৰ্শলৈ ৰূপান্তৰিত হ’ল সেয়া যদি এতিয়াও আমি অনুভৱ কৰিব পৰা নাই তেন্তে সামান্য পৰিস্থিতিতে ক্ৰোধোন্মাদ হৈ উৱাদিহ হেৰুৱাই পেলোৱা আমাৰ নিজৰে বা আমি দেখা পোৱা আনৰ মুহূৰ্তবোৰলৈ মনত পেলাব পাৰোঁ। নতুবা মনত পেলাব পাৰোঁ “The Raft of the Medusa” শীৰ্ষক বিশ্ব-বিখ্যাত পেইণ্টিংখনৰ আঁৰৰ কাহিনীলৈ ..\nদক্ষিণ মেৰুলৈ আগবাঢ়ি যোৱাৰ লগে লগে দিন-ৰাতিৰ দৈৰ্ঘ্যৰ তাৰতম্য ঘটিবলৈ আৰম্ভ কৰে। দক্ষিণ মেৰুত একেৰাহে ছমাহ নিশা আৰু ছমাহ দিন, অৰ্থাৎ এটা দিন, এটা ৰাতি। এনে হিচাপত শ্বেকল্টন আৰু তেওঁৰ দলটোৱে কেইটিমান নিশাহে তাত পাৰ কৰিছিল। কিন্তু আমাৰ ঠাইৰ হিচাপত তেওঁ আবদ্ধ আছিল প্ৰায় ৫০০ দিন, ৫০০ নিশা। এটাও হত্যাকাণ্ড নোহোৱাকৈ, কোনো হৰণ-ভগন নোহোৱাকৈ দিনৰ পাছত দিন, দীঘল দীঘল নিশা পাৰ কৰি গোটেই দলটোক উদ্ধাৰ কৰি শ্বেকল্টন নিজেও হয়তো বিষ্ময়াভিভূত হৈ পৰিছিল। যেতিয়া তেওঁলোক দ্বীপটোত আশ্ৰয় ল’বলৈ পাইছিলগৈ, শ্বেকল্টনে এজন সহযাত্ৰী-বন্ধুক কৈছিল— “Thank God I haven’t killed one of my men!” সহযাত্ৰীজনে উত্তৰ দিছিল— “Whatever happens, we all know that you have worked super-humanly to look after us.”\nNext Article শ্বাহৰুখ খানৰ আন এটা পৰিচয়


পাগলাদিয়া নদী - অসমীয়া ৱিকিপিডিয়া\n(পাগলাদিয়াৰ পৰা পুনঃনিৰ্দেশিত)\nস্থানাংক: 26°15′18.9″N 91°25′59.7″E / 26.25525°N 91.43325°E / 26.25525; 91.43325\nনলবাৰী জিলাত পাগলাদিয়া নদী\n- অৱস্থান দেওথাং, ভূটান\n- স্থানাঙ্ক 26°51′24.5″N 91°24′54.2″E / 26.856806°N 91.415056°E / 26.856806; 91.415056\n- স্থানাঙ্ক 26°15′18.9″N 91°25′59.7″E / 26.25525°N 91.43325°E / 26.25525; 91.43325\nপাগলাদিয়া নদী (ইংৰাজী: Pagladiya River) বা পাগ্লাদিয়া নদী ভাৰতৰ অসম ৰাজ্যৰ ব্ৰহ্মপুত্ৰ নদৰ উত্তৰবাহিনী উপনদী। পাগলাদিয়া নদীৰ উদ্গম স্থান হৈছে ভূটান পাহাৰৰ দেওথাং। ই ব্ৰহ্মপুত্ৰ নদীৰ সৈতে মিলিত হোৱাৰ আগতে অসমৰবাক্সা জিলা আৰু নলবাৰী জিলাৰ মাজেৰে বৈ গৈছে। পাগলাদিয়া নদী চিৰস্থায়ী আৰু তলি দাং খোৱাৰ বাবে গভীৰ নহয়। বিশেষভাৱে আকস্মিক বানপানী আৰু উচ্চ পানী বহনৰ হাৰৰ বাবে পাগলাদিয়া জনাজাত।\n2 বৰ্তমান স্থিতি\nপাগলাদিয়া নদী ভূটান পাহাৰৰ দেওথাং নামৰ ঠাইত উৎপত্তি হৈছে। তাৰপিছত ই অসমৰ বাক্সা জিলাত প্ৰৱেশ কৰিছে। তাৰপিছত নলবাৰী জিলাৰ মাজেৰে পাৰ হৈ ব্ৰহ্মপুত্ৰত পৰিছে। বাৰিষা কালত ই প্ৰচুৰ পানী কঢ়িয়াই নিয়ে। নদীখনৰ বুকুত গেদ জমা হোৱাৰ বাবে বেছি গভীৰ নহয়। বাৰিষা কালত পানীৰে উপচি পৰা অৱবাহিকাটো সক্ৰিয়ভাৱে গতিপথ সলনি কৰা প্ৰকৃতিৰ দ্বাৰা বিকশিত হৈছে আৰু ইয়াৰ ফলত জটিল গতিপথৰ আৰ্হিৰ অৱবাহিকা গঢ় লৈ উঠিছে। মৰা পাগলাদিয়া নামেৰে জনাজাত পূৰ্বৰ পাগলাদিয়াৰ এৰাসুঁতিৰ অংশ এতিয়াও বাক্সা জিলাৰ খাগ্ৰাবাৰী আৰু বৰমাৰ মাজেৰে যোৱা পৰিত্যক্ত নলাৰ ৰূপত দেখা যায়।\nশেহতীয়াকৈ নলবাৰী জিলাত পাগলাদিয়া নদীৰ পাৰত কৃষিবিপ্লৱ আৰু নদী পৰ্যটনৰ দৰে বিভিন্ন প্ৰকল্প গঢ় লৈ উঠিছে। নলবাৰী বালিতাৰাৰ জ্যোতি ফাৰ্মাৰ্চ ক্লাৱে নিৰ্মাণ কৰি উলিওৱা ‘কঁহুৱা ৰিজ’ৰ্ট’ আৰু ‘পাগলাদিয়া ৰিজ’ৰ্ট’এ নদীকেন্দ্ৰিক কৃষি পৰ্যটনত উদগনি যোগাইছে।\nপাগলাদিয়া নদীক বিষয় হিচাপে লৈ অসমীয়া সংগীত আৰু সাহিত্যক অলেখ সৃষ্টিয়ে সমৃদ্ধ কৰিছে৷ ভূপেন হাজৰিকাৰ এটি গীতত পাগলাদিয়া নদীক কেন্দ্ৰ কৰি ইয়াৰ স্থানীয় সমাজৰ এখন ছবি প্ৰতিফলিত হৈছে৷ ”আমাক সোধা যদি / (ক’ম) গাঁৱৰ আয়ুসৰেখা হ’ল পাগলাদিয়া নদী / এই নদীৰ পানীয়ে (আমাৰ) দেহা শীতলায়”- এই গীতটো পাগলাদিয়া নদীক কেন্দ্ৰ কৰি ৰচনা কৰা হৈছে৷ তেনেদৰে, নিৰুপমা বৰগোহাঞিৰ ‘সেই নদী নিৰৱধি’, ‘ইপাৰৰ ঘৰ সিপাৰৰ ঘৰ’ আদি উপন্যাসত মূল উপজীব্য হিচাপে পাগলাদিয়া নদীয়ে স্থান লাভ কৰিছে৷ কবি হৰেকৃষ্ণ ডেকাৰ কবিতাতো পাগলাদিয়া নদীয়ে স্থান পাইছে৷\n↑ "About Brahmaputra Board". http://mowr.gov.in/sites/default/files/Brahmaputra_Board_Eng.pdf.\n↑ 2.0 2.1 "Study on the channel migration pattern of Jia-Bhareli, Puthimari and Pagladiya tributaries of the Brahmaputra river using remote sensing Technology". http://citeseerx.ist.psu.edu/viewdoc/download?doi=10.1.1.589.7108&rep=rep1&type=pdf.\n↑ 3.0 3.1 "নিৰৱধি পাগলাদিয়া: সুধাকণ্ঠৰ পৰা নিৰুপমালৈ যি প্ৰেৰণাৰ উৎস". https://pragnews.com/as/pagaladiya-river-story/.\n"https://as.wikipedia.org/w/index.php?title=পাগলাদিয়া_নদী&oldid=310154"ৰ পৰা অনা হৈছে\nএই পৃষ্ঠাখন ০৩ জানুৱাৰী, ২০২২ তাৰিখে ২০:৫৬ বজাত অন্তিম সংশোধন কৰা হৈছিল।


ভাৰতীয় ৰেল - অসমীয়া ৱিকিপিডিয়া\n(ভাৰতীয় ৰেলসেৱাৰ পৰা পুনঃনিৰ্দেশিত)\nভাৰত চৰকাৰৰ অধীনস্থ প্ৰতিষ্ঠান\n১৬ এপ্ৰিল ১৮৫৩\nঅন্যান্য সম্পৰ্কীয় সেৱা\n১০৬,৬৪৭ কোটি টকা (২০১১-১২)\n৯,৬১০ কোটি টকা (২০১১-১২)\nভাৰত চৰকাৰ (১০০%)\n১৪ লাখ (২৯১১)\n১৬ এপ্ৰিল ১৮৫৩–বৰ্তমানলৈ\n১৬৭৬ মিঃ মিঃ; ১০০০ মিঃ মিঃ; ৭৬২ মিঃ মিঃ; ৬১০ mm\nIndian railway schematic map\nভাৰতীয় ৰে'ল (ইংৰাজী: Indian Railways, চমুকৈ IR) ভাৰত চৰকাৰৰ মালিকানাধীন আৰু ভাৰত চৰকাৰৰ ৰে'ল মন্ত্ৰণালয়ৰ দ্বাৰা পৰিচালিত এটা উদ্যোগ। ই ১,১৫,০০০ কিলোমিটাৰ ৰে'লপথ আৰু ৭,৫০০টা ষ্টেচনৰে বিশ্বৰ অন্যতম বৃহৎ ৰেল জালিকা (networks)। ভাৰতীয় ৰে'লে বছৰি ৭৫০ কোটি অথবা দিনে ২ কোটিতকৈয়ো অধিক যাত্ৰী (ইয়াৰ আধাতকৈ বেছি উপনগৰীয় ৰে'লৰ যাত্ৰী) আৰু দিনে ২৮ লাখ টন সামগ্ৰী কঢ়িয়ায়। ২০১১-১২ চনত ভাৰতীয় ৰে'লে যাত্ৰীৰ পৰা ২৮,৬৪৫.৫২ কোটি আৰু সামগ্ৰীৰ পৰা ৬৯৬৭৫.৯৭ কোটি টকা উপাৰ্জন কৰিছিল।\n১৮৫৩ চনত ভাৰতত প্ৰথম ৰে'লপথ নিৰ্মাণ কৰা হৈছিল ব'ম্বে আৰু থানেৰ মাজত। ১৯৫১ চনত ভাৰতত চলি থকা সকলো ৰে'ল কোম্পানীক একগোট কৰি ৰাষ্ট্ৰীয়কৰণ কৰা হয় আৰু ইয়াক "ভাৰতীয় ৰে'ল" নামকৰণ কৰা হয়। ভাৰতীয় ৰেলৰ অধীনত ব্ৰডগ'জ, মিটাৰগ'জ আৰু নেৰ'গ'জ ৰেলপথেৰে দীৰ্ঘ দূৰত্বৰ আৰু উপনগৰীয়- উভয় প্ৰকাৰৰ ৰে'লেই চলাচল কৰে। ভাৰতৰ বহুকেইখন ঠাইত ইয়াৰ ডবা আৰু ইঞ্জিন নিৰ্মাণৰ কাৰখানাও আছে। ভাৰতীয় ৰেলে দেশখনৰ ২২খন ৰাজ্য আৰু ৩খন কেন্দ্ৰীয় শাসিত অঞ্চল ৰে'ল জালিকাৰে সামৰি লৈছে তথা নেপাল, বাংলাদেশ আৰু পাকিস্তানলৈয়ো সীমিত আন্তঃৰাষ্ট্ৰীয় সেৱা আগবঢ়াইছে।\nভাৰতীয় ৰে'ল ১৪ লাখ কৰ্মচাৰীৰে বিশ্বৰ চতুৰ্থ বৃহৎ ব্যৱসায়িক নিয়োগকৰ্তা। ভাৰতীয় ৰে'ল ২২৯,৩৮১টা মালগাড়ীৰ ডবা, ৫৯,৭১৩টা যাত্ৰী ডবা আৰু ৯,২১৩টা ইঞ্জিনৰ গৰাকী। প্ৰতিদিনে চলাচল কৰা ৰে'লৰ সংখ্যা প্ৰায় ১০,০০০ খন। ২০১২ চনৰ ৩১ মাৰ্চৰ দিনালৈকে ২২,২২৪ কিলোমিটাৰ ৰে'লপথ (মুঠ ৰেলপথৰ ৩৪%) বৈদ্যুতিকৰণ কৰা হৈছে। ১৯৬০ চনৰে পৰা ভাৰতীয় ৰে'লৰ বৈদ্যুতিক পথত ২৫,০০০ ভল্ট এ.চি. বিদ্যুৎ (অভাৰহেড ট্ৰেক্‌ছন) ব্যৱহাৰ কৰা হয়।\n3 ৰেলৱে মণ্ডল\n3.1 নিয়োগ আৰু প্ৰশিক্ষণ\n3.2 উৎপাদন গোট\n3.3 অন্যান্য সহযোগী প্ৰতিষ্ঠান\n4 চলন্ত সম্পদ\n4.2 মালগাড়ীৰ ডবা\n4.3 যাত্ৰীবাহী ৰেলৰ ডবা\n6 ট্ৰেক আৰু গজ\n7 যাত্ৰীবাহী ৰে'লৰ প্ৰকাৰ\n8 যাত্ৰীবাহী ৰেলৰ শ্ৰেণী\n9 ইউনেস্ক'ৰ বিশ্ব ঐতিহ্য তালিকাত ভাৰতীয় ৰেল\n10 কেইখনমান উল্লেখযোগ্য ৰেল\n11 প্ৰতিবেশী দেশৰ সৈতে ৰেল সংযোগ\n12 সমস্যা আৰু বিচাৰ্য বিষয়\nপ্ৰধান প্ৰবন্ধ: ভাৰতৰ ৰেল পৰিবহণৰ ইতিহাস\nবোম্বে বৰোদা এণ্ড চেণ্ট্ৰেল ইণ্ডিয়া ৰেলৱেৰ মুখ্য কাৰ্যালয়, ১৯০৫\nভাৰতৰ ৰে'ল পৰিবহণৰ ইতিহাস আৰম্ভ হৈছিল ঊনৈশ শতিকাৰ মাজভাগৰ পৰা। ১৮৪৯ চনত ভাৰতত এক কিলোমিটাৰো ৰেলপথ নাছিল। ১৯২৯ চনলৈ দেশৰ বেছিভাগ জিলা সামৰি ৪১,০০০ মাইল ৰে'লপথ বহুওৱা হৈছিল। সেই সময়ৰ হিচাপত ৰে'লৱেৰ মূলধন আছিল ৬৮৭ মিলিয়ন ষ্টাৰ্লিং।\nপ্ৰশাসনিক আৰু অৰ্থনৈতিক কাৰণত বৃটিছে ভাৰতত ৰে'লপথ নিৰ্মাণ কৰাৰ বাবে বহুদিন ধৰি গুণা-গঁথা কৰি আছিল। তদুপৰি বিশাল ঊপনিবেশখনত নিয়ন্ত্ৰণত ৰখাৰ খাটিৰত দ্ৰুতগতিত সৈন্য সঞ্চালন কৰাও বৃটিছসকলৰ বাবে আৱশ্যকীয় হৈ পৰিছিল। স্বাভাৱিকতে তাৰ বাবে প্ৰয়োজন আছিল এক বিশাল ৰে'লৱে নেটৱৰ্কৰ। এনে উদ্দেশ্য আগত ৰাখি বৃটিছ সংসদত গৃহীত হোৱা এখন আইনৰ যোগে ১৮৪৯ চনৰ ১ আগষ্টত "দি গ্ৰেট ইণ্ডিয়ান পেনিনচুলা ৰে'লৱে" (Great Indian Peninsula Railway) গঠন কৰা হৈছিল। মুখ্য কাৰ্যলয় স্থাপন কৰা হৈছিল মুম্বাইৰ ব'ৰী বন্দৰত। কোম্পানীটোৰ অংশ মূলধন আছিল ৫০,০০০ পাউণ্ড। ১৮৪৯ চনৰ ১৭ আগষ্টত পেনিনচুলা ৰেলৱেই ইষ্ট ইণ্ডিয়া কোম্পানীৰ সৈতে ৫৬ কিঃ মিঃ দৈৰ্ঘৰ এটা ৰেলপথ স্থাপন আৰু পৰিচালনা সম্পৰ্কীয় এখন চুক্তিত আৱদ্ধ হয়। ১৬ এপ্ৰিল ১৮৫৩ তাৰিখটো ভাৰতীয় ৰে'ল পৰিবহণৰ ইতিহাসৰ এক গুৰুত্বপূৰ্ণ দিন। এই দিনটোতে ভাৰতত মুম্বইৰ ব'ৰী বন্দৰ ষ্টেচনৰ পৰা থানেলৈকে প্ৰথম ৰে'লৰ যাত্ৰা আৰম্ভ হৈছিল। ফকলেণ্ড নামৰ সৰু ভাপ ইঞ্জিন এটাই টানি নিয়া ১৪টা ডবাৰ ৰে'লখনত সিদিনা কোনো সাধাৰণ যাত্ৰী নাছিল; আছিল ৪০০জন বিশিষ্ট ব্যক্তি। ২১ জাঁই তোপধ্বনিৰে এই ঐতিহাসিক যাত্ৰাৰ শুভাৰম্ভ কৰা হৈছিল আবেলি ৩-৩৫ বজাত। ব'ৰী বন্দৰ ষ্টেচনক পৰৱৰ্তী কালত ভিক্টোৰিয়া টাৰ্মিনাছ আৰু বৰ্তমান ছত্ৰপতি শিৱাজী টাৰ্মিনাছ বুলি নামকৰণ কৰা হ'ল। গ'থিক স্থাপত্যৰ আৰ্হিত নিৰ্মাণ কৰা এই ষ্টেচনটোৱে বিশ্ব ঐতিহ্যৰ তালিকাত স্থান পাইছে।\n১৮৪৫-৪৬ চনত কলকাতাৰ পৰা আৰু দিল্লীলৈ ৰে'লপথ বহুওৱাৰ বাবে জৰীপ কৰা হয়। ইয়াৰ তিনি বছৰ পাছতে ইষ্ট ইণ্ডিয়া ৰেলৱেই হাওৰাৰ পৰা পাণ্ডুৱালৈ ৰে'লপথ নিৰ্মাণৰ বাবে প্ৰয়োজনীয় অনুমোদন লাভ কৰে। ইষ্ট ইণ্ডিয়া ৰে'লৱেৰ মুখ্য কাৰ্যালয় আছিল হাওৰাত। ১৯৫৭ চনৰ শেষৰ ফালে এই ৬১ কিঃ মিঃ দৈৰ্ঘৰ পথচোৱাৰ কাম শেষ হয়। ১৮৫৪ চনৰ ২৮ জুনৰ দিনা পৰীক্ষামূলকভাবে ৰে'লৰ চলাচল কৰোৱা হয়। একে বছৰৰে ১৫ আগষ্টৰ পৰা নিয়মীয়াকৈ হাওৰা আৰু হুগলীৰ মাজত পুৱা-আবেলি যাত্ৰীবাহী ৰেলৰ সেৱা আৰম্ভ হয়।\nমাদ্ৰাজ ৰে'লৱে কোম্পানীয়ে ৱেয়াচাপান্দিৰ পৰা (Veyasarpandy) আৰু ৱালাজা ৰ'ড বা আৰকটলৈ (Walajah Road) ৬৩ কিঃমিঃ ৰেলপথ ১৮৫৬ চনৰ ১ জুলাইৰ দিনা মুকলি কৰে। আৰ আৰ ভাণ্ডাৰীয়ে তেওঁৰ 'চাউদাৰ্ণ ৰে'লৱে' নামৰ গ্ৰন্থত উল্লেখ কৰিছে যে মাদ্ৰাজ প্ৰেচিডেঞ্চিত ১৮৩৬ চনতে ৩.৫ মাইল (৫.৬ কিঃমিঃ) দৈৰ্ঘৰ এটা ৰে'লপথ বহুওৱা হৈছিল। এইটোৱে ভাৰতৰ সৰ্বপ্ৰথম ৰেলপথ। ৰেড হিলৰ পৰা চেইণ্ট থমাচ মাউণ্টৰ শিলৰ খনিলৈকৈ মাত্ৰ শিল কঢ়িওৱাৰ উদ্দেশ্যে এই পথটো নিৰ্মাণ কৰা হৈছিল। তদুপৰি মাদ্ৰাজ প্ৰেচিডেঞ্চিয়ে ১৮৩২ চনত সৰ্বপ্ৰথম ৰে'লপথ নিৰ্মাণৰ প্ৰস্তাৱ দাখিল কৰিছিল। ইয়াৰ পাছতহে বেংগল আৰু বোম্বে প্ৰেচিডেঞ্চিয়ে এনে প্ৰস্তাৱ আগবঢ়াইছিল।  এলাহাবাদৰ পৰা কানপুৰলৈকে ১১৯ মাইল দৈৰ্ঘৰ ৰেলপথ ১৮৫৯ চনৰ ৩ মাৰ্চত মুকলি কৰা হৈছিল। ই আছিল উত্তৰ ভাৰতৰ প্ৰথম ৰে'লপথ। ১৮৮৯ চনত বহুওৱা হৈছিল দিল্লী- আম্বালা- কালকা পথ।\n১৮৭৪ চনৰ পৰা ১৯৭৯ চনৰ ভিতৰত নৰ্থ বেংগল ষ্টেট ৰে'লৱেই বৰ্তমান বাংলাদেশৰ হাৰ্ডিঞ্জ ব্ৰিজৰ পৰা চিলাহাটী হৈ উত্তৰ বংগৰ শিলিগুৰিলৈ এটা ২৫০ কিঃমিঃ দৈৰ্ঘৰ ৰেলপথ নিৰ্মাণ কৰিছিল। ১৮৮২ চনত অসম ৰে'লৱে এণ্ড ট্ৰেডিং কোম্পানীয়ে প্ৰথম অসমত ৰেলপথ স্থাপন কৰিছিল। ডিব্ৰুগড়ৰ আমোলাপট্টিৰ পৰা দিনজানলৈ নিৰ্মাণ কৰা ১৫ কিঃ মিঃ দৈৰ্ঘৰ মূলতঃ চাহপাত আৰু কয়লা কঢ়িয়াবলৈ নিৰ্মাণ কৰা এই ৰে'লপথ ১৯৮৪ চনত মাৰ্ঘেৰিটালৈ সম্প্ৰসাৰণ কৰা হৈছিল। এই কোম্পানীটোৱে "ডিব্ৰু-শদিয়া ৰে'লৱে়" নামেৰে অসমত প্ৰথম যাত্ৰীবাহী ৰে'লৰ প্ৰচলন কৰিছিল। আনহাতে ইষ্টাৰ্ণ বেংগল ৰে'লৱেই হালদিবাৰী-শিলিগুৰি, বাৰসোই-কিসানগঞ্জ, মণিহাৰি-কাটিহাৰ-কাসবা ৰেলপথকেইটা ১৯০০ চনৰ কিছু আগতে নিৰ্মাণ কৰি উলিয়াইছিল। ১৯০০- ১৯১১ চনৰ ভিতৰত হাচিমাৰা-আলিপুৰ দুৱাৰ, গীতালদহ- বামনহাট, গোলোকগঞ্জ-ধুবৰী-আমিনগাঁও, ৰঙিয়া-ৰঙাপাৰা ৰেলপথকেইটা নিৰ্মাণ কৰা হৈছিল। অসমৰ বৰাক উপত্যকাৰ ৰেলপথ সম্প্ৰসাৰণৰ কাম কৰিছিল আসাম বেংগল ৰেলৱেই।\nৰেলৱে মণ্ডল[সম্পাদনা কৰক]\nদিল্লীত থকা ভাৰতীয় ৰে'লৰ মুখ্য কাৰ্যালয়\nদক্ষিণ ৰে'লৱেৰ মুখ্য কাৰ্যালয়, চেন্নাই\nপশ্চিম ৰে'লৱেৰ মুখ্য কাৰ্যালয়, মুম্বাই\nমধ্য ৰে'লৱেৰ মুখ্য কাৰ্যালয়, ছত্ৰপতি শিৱাজী টাৰ্মিনাছ, মুম্বাই\nস্বাধীনতাৰ পাছত ভাৰতৰ ৰে'ল পৰিবহণক ৰাষ্ট্ৰীয়কৰণ কৰা হয় আৰু পৰিচালনাৰ সুবিধাৰ্থে ১৯৫১-৫২ চনত ভাৰতীয় ৰে'লক ৬টা মণ্ডলত বিভাজন কৰা হয়। পৰৱৰ্তী পৰ্যায়ত ভাৰতীয় ৰে'লৰ আৰু কিছুমান মণ্ডলৰ সৃষ্টি কৰা হয়। শেহতীয়াকৈ ভাৰতীয় ৰে'লৰ মুঠ মণ্ডল ১৭ টা প্ৰতিটো মণ্ডলক একাধিক ডিভিজনত ভাগ কৰা হৈছে। বৰ্তমান ভাৰতীয় ৰেল মুঠ ডিভিজনৰ সংখ্যা ৬৮ টা।\n১৪-৪-১৯৫১ দক্ষিণ ৰে'লৱে\nSouthern Railway চেন্নাই চেন্নাই, ত্ৰিচি, মাদুৰাই,\nপালাক্কাড, চালেম, ত্ৰিবান্দ্ৰম\n৫-১১-১৯৫১ মধ্য ৰে'লৱে\nCentral Railway মুম্বাই মুম্বাই, ভুচাৱল, পুণে,\n৫-১-১৯৫১ পশ্চিম ৰে'লৱে\nWestern Railway মুম্বাই মুম্বাই চেণ্ট্ৰেল, ৰতলম, আহমেদাবাদ,\nৰাজকোট, ভাৱনগৰ, বদোদৰা\n১৪-৪-৯৫২ উত্তৰ ৰে'লৱে\nNorthern Railway নতুন দিল্লী দিল্লী, আম্বালা, ফিৰোজপুৰ,\n১৪-৪-১৯৫২ উত্তৰ-পূব ৰেলৱে\nNorth Eastern Railway গোৰখপুৰ ইজ্জত নগৰ, লক্ষ্ণৌ, বাৰাণসী\n১৪-৪-১৯৫২ পূব ৰেলৱে\nEastern Railway কলকাতা হাওৰা, শিয়ালদহ, আচানচোল,\n১৯৫৫ দক্ষিণ পূব ৰেলৱে\nSouth Eastern Railway কলকাতা আদ্ৰা, চক্ৰধৰপুৰ, খৰগপুৰ,\n১৯৫৮ উত্তৰ-পূব সীমান্ত ৰেলৱে\nNortheast Frontier Railway গুৱাহাটী আলিপুৰ দুৱাৰ, কাটিহাৰ, ৰঙিয়া,\n২-১০-১৯৬৬ দক্ষিণ মধ্য ৰে'লৱে\nSouth Central Railway চেকেন্দ্ৰাবাদ চেকেন্দ্ৰাবাদ, হায়দৰাবাদ, গুণ্টাকল,\nগুণ্টুৰ, নান্দেন, বিজয়ৱাড়া\n১-১০-২০০২ পূব মধ্য ৰে'লৱে\nEast Central Railway হাজীপুৰ দানাপুৰ, ধানবাদ, মুগলচৰাই,\n১-১০-২০০২ উত্তৰ পশ্চিম ৰেলৱে\nNorth Western Railway জয়পুৰ জয়পুৰ, আজমেৰ, বিকানীৰ,\n১-৪-২০০৩ দক্ষিণ পূব মধ্য ৰে'লৱে\nSouth East Central Railway বিলাসপুৰ বিলাসপুৰ, ৰায়পুৰ,\n১-৪-২০০৩ দক্ষিণ পশ্চিম ৰে'লৱে\nSouth Western Railway হুবলী হুবলী, বাংগালুৰু, মহিশূৰ,\n১-৪-২০০৩ পশ্চিম মধ্য ৰে'লৱে\nWest Central Railway জব্বলপুৰ জবলপুৰ, ভূপাল, কোটা\n১-৪-২০০৩ পূব উপকূলীয় ৰে'লৱে\nEast Coast Railway ভুৱনেশ্বৰ খুৰ্দা ৰোড, চম্বলপুৰ, ৱালটায়াৰ,\n১-৪-২০০৩ উত্তৰ মধ্য ৰে'লৱে\nNorth Central Railway এলাহাবাদ এলাহাবাদ, আগ্ৰা, ঝাঁসী\n৩১-১২-২০১০ মেট্ৰ' ৰে'লৱে, কলকাতা\nMetro Railway, Kolkata কলকাতা\nনিয়োগ আৰু প্ৰশিক্ষণ[সম্পাদনা কৰক]\nভাৰতীয় ৰে'লৰ কৰ্মচাৰীসকলক ৰাজপত্ৰিত ("ক" বৰ্গ আৰু "খ" বৰ্গ) আৰু অৰাজপত্ৰিত ("গ" বৰ্গ আৰু "ঘ" বৰ্গ) হিচাপে ভাগ কৰা হৈছে। 'ক' বৰ্গৰ কৰ্মচাৰীসকলক কেন্দ্ৰীয় লোকসেৱা আয়োগে নিযুক্তি দিয়ে। "গ" বৰ্গ আৰু 'ঘ' বৰ্গৰ কৰ্মচাৰীসকলক ২০খন ৰে'ল নিয়োগ বোৰ্ডে (Railway Recruitment Board) নিযুক্তি দিয়ে। এই নিয়োগ বোৰ্ডবোৰক "ৰে'ল নিয়োগ নিয়ন্ত্ৰণ বোৰ্ডে" (Railway Recruitment Control Board) নিয়ন্ত্ৰণ কৰে। ভাৰতীয় ৰেলৰ সকলো বৰ্গৰ বিষয়া-কৰ্মচাৰীক প্ৰশিক্ষণ প্ৰদান কৰা প্ৰতিষ্ঠানৰ সংখ্যা ২৯১ টা। "ক" বৰ্গৰ বিষয়াসকলক এইকেইটা প্ৰশিক্ষণ কেন্দ্ৰত প্ৰশিক্ষণ দিয়া হয়।\nৰে'লৱে ষ্টাফ কলেজ, বডোদাৰা (Railway Staff College, Vadodara)।\nভাৰতীয় ৰে'ল চিভিল ইঞ্জিনিয়াৰিং সংস্থান, পুণে (Indian Railway Institute of Civil Engineering, Pune)।\nভাৰতীয় ৰে'ল চিগনেল ইঞ্জিনিয়াৰিং আৰু দূৰসঞ্চাৰ সংস্থান (Indian Railway Institute of Signal and Telecommunications Engineering, Secunderabad)।\nভাৰতীয় ৰে'ল মেকানিকেল আৰু ইলেক্ট্ৰিকেল ইঞ্জিনিয়াৰিং সংস্থান (Indian Railway Institute of Mechanical and Electrical Engineering, Jamalpur)।\nৰে'ল সুৰক্ষা বল একাডেমী (RPF Academy, Lucknow)।\nউৎপাদন গোট[সম্পাদনা কৰক]\nবৈদ্যুতিক ইঞ্জিনৰ পেণ্টোগ্ৰাফ (Pentograph)\nচিত্তৰঞ্জন লোকোমটিভ ৱৰ্কচত নিৰ্মাণ কৰা এটা WAP-5 ইঞ্জিন, ভূপাল ষ্টেচনত\nনিউ জলপাইগুৰি ষ্টেচনত ৰৈ থকা WDP4 ডিজেল ইঞ্জিন বাজ\nভাৰতীয় ৰে'লে ৰে'ল মন্ত্ৰালয়ৰ প্ৰত্যক্ষ নিয়ন্ত্ৰণত ৰেলৰ চলন্ত সম্পদৰ (rolling stock) বেছি অংশই (ডবা, ইঞ্জিন বা ইয়াৰ অংশ বিশেষ) ৮ টাকৈ উৎপাদন গোটত নিৰ্মাণ কৰে। ভাৰতীয় ৰে'ল চলন্ত সম্পদ উৎপাদনৰ ক্ষেত্ৰত আত্মনিৰ্ভৰশীল হোৱাই নহয়, বহুকেইখন দেশলৈ ই সামগ্ৰী ৰপ্তানিও কৰে। প্ৰতিটো উৎপাদন গোটৰ মুৰব্বী এজন মহা প্ৰবন্ধক।\n১. গোল্ডেন ৰক লোকোমটিভ ৱৰ্কশ্বপচ্\nGolden Rock Locomotive Workshops GOC ১৯২৮ ত্ৰিচি ডিজেল আৰু বৈদ্যুতিক ইঞ্জিন\n২. চিত্তৰঞ্জন লোকোমটিভ ৱৰ্কচ্\nChittaranjan Locomotive Works CLW ১৯৪৭ চিত্তৰঞ্জন, আচানচোল বৈদ্যুতিক ইঞ্জিন\n৩. ডিজেল লোকোমটিভ ৱৰ্কচ্\nDiesel Locomotive Works DLW ১৯৬১ বাৰাণসী ডিজেল ইঞ্জিন\n৪. ডিজেল লোকো মডাৰ্নাইজেচন ৱৰ্কচ্\nDiesel-Loco Modernisation Works DMW ১৯৮১ পাতিয়ালা ডিজেল আৰু বৈদ্যুতিক ইঞ্জিন\n৫. ইণ্টিগ্ৰেল কোচ ফেক্টৰী\nIntegral Coach Factory ICF ১৯৫২ চেন্নাই যাত্ৰীবাহী ডবা\n৬. ৰে'ল কোচ ফেক্টৰী\nRail Coach Factory RCF ১৯৮৬ কাপুৰথালা যাত্ৰীবাহী ডবা\n৭. ৰে'ল হুইল ফেক্টৰী\nRail Wheel Factory RWF ১৯৮৪ বাংগালুৰু ৰেলৰ চকা আৰু এক্সেল\n৮. ৰে'ল হুইল ফেক্টৰী\nRail Wheel Factory RWF 2011 চাপ্ৰা, বিহাৰ ৰেলৰ চকা আৰু এক্সেল\nঅন্যান্য সহযোগী প্ৰতিষ্ঠান[সম্পাদনা কৰক]\nৰে'ল মন্ত্ৰালয়ৰ প্ৰশাসনিক নিয়ন্ত্ৰণত থকা ভাৰতীয় ৰেলৰ কেইটামান সহযোগী প্ৰতিষ্ঠান আছে, যি কেইটা প্ৰতিষ্ঠান ৰেলৱেৰ নিৰ্মাণ, গৱেষণা, আধুনিকীকৰণ,সূচনা প্ৰণালী, অনলাইন টিকট প্ৰণালী, পৰ্যটন আদি বিভিন্ন কাৰ্যত জড়িত। সেইকেইটা হ'ল\n১. ভাৰত ৱাগন এণ্ড ইঞ্জিনিয়াৰিং কোম্পানী\nBharat Wagon and Engineering Co. Ltd. BWEL মালগাড়ীৰ বিভিন্ন প্ৰকাৰৰ ডবা নিৰ্মাণ কৰে।\n২. ৰে'লৱে সূচনা প্ৰণালী কেন্দ্ৰ\nCentre for Railway Information Systems CIRS ভাৰতীয় ৰেলৰ সমগ্ৰ কম্পিউটাৰ সম্বন্ধীয় গতিবিধিৰ ছত্ৰ-সংগঠন।\n৩. ভাৰতীয় কণ্টেইনাৰ নিগম লিমিটেড\nContainer Corporation of India Ltd. CONCOR ৬১ টাতকৈয়ো অধিক টাৰ্মিনেল যোগে অন্তঃ-প্ৰদেশ আৰু বন্দৰ, লগতে বিভিন্ন মহানগৰসমূহৰ মাজত ৰেল আৰু মটৰ পথৰে কণ্টেইনাৰ সেৱা আগবঢ়ায়।\n৪. ডেডিকেটেড ফ্ৰেট কৰিড'ৰ\nDedicated Freight Corridor Corporation of India Ltd. DFCCIL মালগাড়ীৰ তৰিৎ সঞ্চালনৰ বাবে ডেডিকেটেড ফ্ৰেইট কৰিড'ৰৰ নিৰ্মাণ, পৰিচালনা আৰু তদাৰক কৰিবলৈ গঠন কৰা এটা সংস্থা।\n৫. ইণ্ডিয়ান ৰে'লৱে কেটাৰিং এণ্ড টুৰিজিম কৰ্পোৰেচন\nIndian Railway Catering and Tourism Corporation IRCTC যাত্ৰীৰ আহাৰ, ই-টিকেটিং, হোটেল, বিমান, ৰেল পৰ্যটন।\n৬. ইৰকন ইণ্টাৰনেচনেল লিনিটেড\nIRCON International Ltd IRCON এটা আন্তঃৰাষ্ট্ৰীয় পৰ্যায়ৰ বিশেষীকৃত নিৰ্মাণ-সংস্থা। ইৰকনে ভাৰতত ২৮০ টাতকৈয়ো অধিক আৰু বিদেশত ৯০টাতকৈয়ো অধিক পৰি-গাঁথনিমূলক প্ৰকল্প সফলতাৰে সমাপ্ত কৰিছে।\n৭. ইণ্ডিয়ান ৰে'লৱে ফাইনেঞ্চ কৰ্পোৰেচন লিমিটেড\nIndian Railway Finance Corporation Limited IRFC ভাৰতীয় ৰেলৰ বিভিন্ন যোজনাৰ বাবে বিত্তৰ যোগান ধৰিবলৈ বজাৰৰ পৰা ধনৰাশি সংগ্ৰহ কৰে। এই ধন, বিশেষকৈ চলন্ত সম্পদ ক্ৰয় আৰু বিভিন্ন উন্নয়নমূলক কাম-কাজত ব্যৱহাৰ হয়।\n৮. কোঙ্কণ ৰে'লৱে কৰ্পোৰেচন\nKonkan Railway Corporation KRCL ভাৰতৰ পশ্চিম উপকূলৰ দুৰ্গম কোঙ্কণ অঞ্চলত মহাৰাষ্ট্ৰ, গোৱা আৰু কৰ্ণাটক ৰাজ্যক সংযোগ কৰি ৭৬০ কিঃমিঃ পথত ৰেলসেৱা আগবঢ়াইছে।\n৯. মুম্বাই ৰে'লৱে বিকাশ কৰ্পোৰেচন\nMumbai Railway Vikas Corporation MRVC মুম্বাই উপনগৰীয় ৰেলৰ পৰি-গাঁথনিৰ উন্নয়ন\n১০. ৰে'লটেল কৰ্পোৰেচন অৱ ইণ্ডিয়া\nRailtel Corporation of India RailTel ৰে'ল নিয়ন্ত্ৰণ পদ্ধতি আৰু সুৰক্ষাৰ হেতু ব্ৰডবেণ্ড টেলিকম আৰু মাল্টিমেডিয়া নেটৱৰ্ক তৈয়াৰ কৰা।\n১১. ৰে'ল ইণ্ডিয়া টেকনিকেল এণ্ড ইকনমিক চাৰ্ভিছ\nRail India Technical and Economic Services RITES পৰিবহণ, পৰিগাঁথনি আৰু সম্বন্ধিত প্ৰাদ্যোগিকী ক্ষেত্ৰৰ এটা বহু-অনুশাসনমূলক পৰামৰ্শ সংগঠন।\n১২. ৰে'ল বিকাশ নিগম\nRail Vikas Nigam RVNL ৰে'লপথ আৰু বৃহৎ দলং নিৰ্মাণ আদি পৰিযোজনাসমূহ কাৰ্যকৰী কৰাৰ বাবে বিত্তীয় আৰু মানৱ সংসাধনৰ ব্যৱস্থা কৰে।\nআনহাতে দিল্লীৰ মেট্ৰ' ৰে'ল ব্যৱস্থা পৰিচালিত কৰা "দিল্লী মেট্ৰ' ৰে'ল কৰ্পোৰেচন" (DMRC) এটা স্ব-শাসিত প্ৰতিষ্ঠান। কলকাতা মেট্ৰ'ৰ বাদে অন্যান্য মহানগৰৰ মেট্ৰ' ৰে'ল ব্যৱস্থাৰ সৈতে ভাৰতীয় ৰেলৰ সংযোগ নাই।\nপ্ৰধান প্ৰবন্ধ: :en:Locomotives in India\nআগ্ৰা ষ্টেচনত দুটা ভাপ ইঞ্জিনে পানী ভৰাইছে\nৰাষ্ট্ৰীয় ৰেল সংগ্ৰহালয়ত এটা 'বেয়াৰ গেৰেট ৬৫৯৪' ইঞ্জিন\nভাৰতীয় ৰে'লত দুই ধৰণৰ ইঞ্জিন ব্যৱহাৰ হয়- ডিজেল আৰু বৈদ্যুতিক ইঞ্জিন। ইতিমধ্যে ভাপ ইঞ্জিন ভাৰতীয় ৰেলৰ পৰা নাইকিয়া হৈ গৈছে। অৱশ্যে কেইখনমান ঐতিহ্য ৰেলত (Heritage Train) ভাপ ইঞ্জিন ব্যৱহাৰ কৰা হয়। ইঞ্জিনবোৰক ট্ৰেক গজ, ইন্ধন, কি কামৰ বাবে নিৰ্মাণ কৰা হৈছে আৰু ইঞ্জিনৰ শক্তি বা মডেল নম্বৰৰ ওপৰত ভিত্তি কৰি শ্ৰেণী বিভাজন কৰা হয় আৰু ইয়াক চাৰি বা পাচটা ইংৰাজী আখৰেৰে চিহ্নিত কৰা হয়।\n১ম আখৰটোৱে বুজায় কি ট্ৰেক গজৰ বাবে ইঞ্জিনটো নিৰ্মাণ কৰা হৈছে – W – ব্ৰডগজৰ বাবে, Y – মিটাৰগজৰ বাবে, Z – ২ ফুট ৬ ইঞ্চি বহল নেৰ'গজৰ বাবে, N – ২ ফুট বহল নেৰ'গজৰ বাবে।\n২য় আখৰটোৱে বুজায় ইঞ্জিনটো কি শক্তিৰ চালিত হয় – D – ডিজেলেৰে চালিত, C – ডি.চি. বিদ্যুতেৰে চালিত, A – এ.চি. বিদ্যুতেৰে চালিত, CA – ডি.চি আৰু এ.চি. উভয় বিদ্যুতেৰ ইঞ্জিন চালিত (CAক এটা আখৰ বুলি গণ্য কৰা হয়), B – বেটাৰীৰে চালিত(এনে ইঞ্জিন বিৰল)।\n৩য় আখৰটোৱে বুজায় কি কামৰ বাবে ইঞ্জিনটো নিৰ্মাণ কৰা হৈছে – G-মালগাড়ীৰ বাবে, P-যাত্ৰীবাহী গাড়ীৰ বাবে, M-যাত্ৰীবাহী আৰু মালগাড়ী উভয়ৰে বাবে, S-চাণ্টিঙৰ বাবে, U-উপনগৰীয় ৰে'লৰ বাবে (Electric multiple unit), R-ৰেলি কাৰৰ বাবে।\n৪ৰ্থ আখৰটোৱে বুজায় ইঞ্জিনৰ অশ্বশক্তি (horsepower) বা মডেল নম্বৰ।\nউদাহৰণ স্বৰূপে, WDG-4 ইঞ্জিন মানে হ'ল – ই এটা ব্ৰডগজ ইঞ্জিন, ডিজেলেৰে চালিত হয়, মালগাড়ীৰ বাবে নিৰ্মিত আৰু ইয়াৰ অশ্বশক্তি ৪০০০ (১০০০ অশ্বশক্তি = ১)।\nউল্লেখযোগ্য যে এই শ্ৰেণী বিভাজন পদ্ধতি ভাপ ইঞ্জিনৰ ক্ষেত্ৰত প্ৰযোজ্য নহয়, যিহেতু ভাপ ইঞ্জিন ইতিমধ্যে ভাৰতত বন্ধ হৈ গৈছে। পুৰণি পদ্ধতিত ভাপ ইঞ্জিনবোৰক M বা WP শ্ৰেণী বুলি সূচীত কৰা হৈছিল।\n১৯৫১ চনৰ ৩১ মাৰ্চত ভাৰতীয় ৰে'লৰ ভাপ ইঞ্জিন ৮,১২০ টা, ডিজেল ইঞ্জিন ১৭টা আৰু বৈদ্যুতিক ইঞ্জিন ৭২টা থকাৰ বিপৰীতে ২০১১ চনৰ ৩১ মাৰ্চত ইঞ্জিনৰ সংখ্যা এনেধৰণৰ – ভাপ ইঞ্জিন ৪৩ টা, ডিজেল ইঞ্জিন ৫,১৩৭টা আৰু বৈদ্যুতিক ইঞ্জিন ৪,০৩৩ টা।\nমালগাড়ীৰ ডবা[সম্পাদনা কৰক]\n১৯৫১ চনৰ ৩১ মাৰ্চত মালগাড়ীৰ ডবাৰ সংখ্যা আছিল ২০৫,৫৯৬ টা। ১৯৮০ চনৰ ৩১ মাৰ্চত হয়গৈ ৪০৫,১৮৩ টা। কিন্তু ডবাৰ সংখ্যা ক্ৰমশঃ কমি গৈ ২০১০ চনৰ ৩১ মাৰ্চত হ'ল- ২১৯,৯৩১ টা। এই সংখ্যা প্ৰয়োজনতকৈ বহু কম। মটৰ পৰিবহণৰ প্ৰভুত্বৰ বাবে ৰেল বিভাগৰ মাল পৰিবহণৰ পৰা হোৱা আয় কমি গৈছে। ১৯৫০-৫১ চনত ভাৰতীয় ৰে'লে ৯৩০ লাখ টন মাল পৰিবহণ কৰাৰ বিপৰীতে ২০০৯-১০ চনত পৰিবহণ কৰিছিল ৮৯২০ লাখ টন। কিন্তু মাল পৰিবহণৰ এই বৰ্দ্ধিত পৰিমাণ ট্ৰাকেৰে কঢ়িওৱা মালৰ পৰিমাণতকৈ বহু কম। ১৯৫১ চনত ৰেল পৰিবহণ আৰু মটৰ পৰিবহণৰ অংশ আছিল ক্ৰমে ৬৫% আৰু ৩৫%। বৰ্তমান ৰে'ল পৰিবহণৰ অংশ কমি হ'লগৈ মাত্ৰ ৩০%।\nযাত্ৰীবাহী ৰেলৰ ডবা[সম্পাদনা কৰক]\nভাৰতত যাত্ৰীবাহী ৰে'লৰ বিভিন্ন প্ৰকাৰৰ ডবা আছে। Electric Multiple Unit (EMU) ডবা কলকাতা, মুম্বাই, দিল্লী, চেন্নাই, হায়দৰাবাদ, পুণা আৰু বাংগালুৰুত চলাচল কৰা উপনগৰীয় ৰে'লত ব্যৱহাৰ হয়। এনে ডবাৰ সংখ্যা ২০১০ চনৰ ৩১ মাৰ্চত আছিল ৭,৪৭৪ টা। EMU ডবাৰ দুটা শ্ৰেণী আছে- প্ৰথম আৰু দ্বিতীয় শ্ৰেণী। দুয়োটা শ্ৰেণীত কেৱল বহা আসনৰহে ব্যৱস্থা আছে। আনহাতে ২০১০ চনৰ ৩১ মাৰ্চত EMU বাদ দি যাত্ৰীবাহী ৰে'লৰ ডবাৰ সংখ্যা আছিল ৪৩,৫১৮টা আৰু অন্যান্য ডবাৰ (সামগ্ৰী কঢ়িওৱা ডবা, গাৰ্ডৰ ডবা, ডাক কঢ়িওৱা ডবা, ভোজন ডবা আদি) সংখ্যা আছিল ৬,৫০৫ টা।\nভাৰতীয় ৰে'লে ৭০% ৰাজহ মাল পৰিবহণৰ পৰা আৰু ৩০% যাত্ৰী পৰিবহণৰ পৰা লাভ কৰে। ২০১১-১২ বৰ্ষত ৰেল বিভাগৰ মাল পৰিবহণ আৰু যাত্ৰী পৰিবহণৰ পৰা হোৱা আয় আছিল ক্ৰমে ৬৮,৬২০ কোটি টকা আৰু ৩০,৪৬০ কোটি টকা। আয়ৰ বেছি অংশ মাল পৰিবহণৰ পৰাই আহে। ৰেল বিভাগে যাত্ৰীভাড়া কম কৰি ৰাখিছে আৰু যাত্ৰীভাড়াৰ পৰা হোৱা লোকচান মাল পৰিবহণৰ পৰা হোৱা আয়ৰ পৰা পুৰায়। ১৯৯০ চনৰ পৰা ৰে'ল বিভাগে মালগাড়ীৰ একক ডবা ভাড়ালৈ দিয়া পদ্ধতিৰ সলনি কৰি সম্পূৰ্ণ ৰেক (full rake) ভাড়ালৈ দিয়া পদ্ধতি প্ৰৱৰ্তন কৰিছে। ভাৰতীয় ৰেলে কঢ়িওৱা সামগ্ৰীৰ ভিতৰত কয়লা, চিমেণ্ট, খাদ্য শস্য আৰু লোৰ আকৰেই প্ৰধান।\nট্ৰেক আৰু গজ[সম্পাদনা কৰক]\nচট্টিছগড় ৰাজ্যৰ ৰাজিম ষ্টেচনত এখন নেৰ' গজ ৰেল\nভাৰতীয় ৰে'লত চাৰি প্ৰকাৰৰ গজ আছে: ব্ৰড গজ – বহল ১৬৭৬ মিঃমিঃ, মিটাৰ গজ – বহল ১০০০ মিঃমিঃ আৰু দুই ধৰণৰ নেৰ' গজ। এটা নেৰ' গজৰ বহল ৭৬২ মিঃমিঃ আৰু আনটো নেৰ' গজৰ বহল ৬১০ মিঃমিঃ। মুঠ পথ (route) দৈৰ্ঘ্য ৬৫,০০০ কিঃমিঃৰ বিপৰীতে মুঠ ৰে'ল চিৰিৰ (tract) দৈৰ্ঘ্য ১,১৫,০০০ কিঃমিঃ। ২০১২ চনৰ ৩১ মাৰ্চলৈ ৩৪% ৰেলপথ বৈদ্যুতিকৰণ কৰা হৈছে। মুঠ ৰে'ল চিৰিৰ (track) ৯১% আৰু মুঠ ৰেল পথৰ (route) ৮৬% ব্ৰড গজ। মুঠ পথ দৈৰ্ঘৰ ৭% মিটাৰ গজ পথ। ইউনিগজ প্ৰকল্পৰ অধীনত বিশ্ব ঐতিহ্যৰ অধীনস্থ ৰেল পথবোৰক বাদ দি অন্যান্য পথসমূহক ব্ৰড গজলৈ ৰূপান্তৰণৰ কাম চলি আছে। নেৰ' গজ ৰেলপথৰ দৈৰ্ঘ্য ২,০০০ কিঃমিঃ। সাধাৰণতে নেৰ' গজ ৰেল পথ পাহাৰীয়া অঞ্চলত দেখা যায়। দাৰ্জিলিং হিমালয়ান ৰেলৱে, কালকা-চিমলা ৰেলৱে আৰু কাংগ্ৰা ভেলী ৰেলৱে তিনিটা লেখত লবলগীয়া নেৰ' গজ পথ। .\nবৰ্তমান ভাৰতৰ ৰে'লপথত প্ৰিষ্ট্ৰেচড কংক্ৰীট (prestressed concrete), ষ্টীল অথবা কাষ্ট আইৰণৰ শ্লীপাৰ (Sleepers) ব্যৱহাৰ কৰা হয়। বহুল ভাবে প্ৰিষ্ট্ৰেচড কংক্ৰীট শ্লীপাৰেই ব্যৱহাৰ কৰা হয়। অতীতত ব্যৱহাৰ কৰা কাঠৰ শ্লীপাৰ বৰ্তমান নাইকিয়া হৈ গৈছে।\nযাত্ৰীবাহী ৰে'লৰ প্ৰকাৰ[সম্পাদনা কৰক]\nএখন এক্সপ্ৰেছ ৰেল\nগড় বেগ, থামন (halts) আৰু যাত্ৰীলৈ আগবঢ়োৱা সুবিধাৰ ওপৰত ভিত্তি কৰি যাত্ৰীবাহী ৰেলসমূহক নিম্নোক্ত শ্ৰেণীত বিভাজন কৰা হৈছে।\n১ দুৰন্ত এক্সপ্ৰেছ ২০০৯ চনত দুৰন্ত এক্সপ্ৰেছ সেৱা আৰম্ভ কৰা হয়। মহানগৰ আৰু ৰাজ্যৰ ৰাজধানী সংযোগী বাণিজ্যিক থামনবিহীন (non-stop) দ্ৰুতগামী ৰে'ল।\n২ ৰাজধানী এক্সপ্ৰেছ সম্পূৰ্ণৰূপে বাতানুকুল আৰু সংৰক্ষিত আসনৰ দ্ৰুতগামী ৰে'ল। বেগ ঘণ্টাত প্ৰায় ১৩০ কিঃ মিঃ। ৰাজধানী এক্সপ্ৰেছেৰে ভাৰতৰ মুখ্য নগৰসমূহক ৰাজধানী নতুন দিল্লীক সংযোগ কৰা হৈছে।\n৩ শতাব্দী এক্সপ্ৰেছ সম্পূৰ্ণৰূপে বাতানুকুল আৰু সংৰক্ষিত আসনৰ দ্ৰুতগামী ইণ্টাৰচিটি ৰে'ল।\n৪ গৰীৱ ৰথ সম্পূৰ্ণৰূপে বানানুকুল দ্ৰুতগামী ৰে'ল। দুটা শ্ৰেণীৰ আসন উপলব্ধ- বাতানুকুল-৩ আৰু বাতানুকুল চেয়াৰ কাৰ শ্ৰেণী। আৰ্থিক কাৰণত ৰাজধানী এক্সপ্ৰেছেৰে ভ্ৰমণ কৰিবলৈ সক্ষম নোহোৱা যাত্ৰীসকললৈ লক্ষ্য ৰাখি এই ৰেলখন প্ৰচলন কৰা হৈছিল।\n৫ জনশতাব্দী সম্পূৰ্ণৰূপে সংৰক্ষিত আসনৰ দ্ৰুতগামী ইণ্টাৰচিটি এক্সপ্ৰেছ। শতাব্দী এক্সপ্ৰেছৰ অনুকৰণত এই ৰে'লখন প্ৰচলন কৰা হৈছিল। অধিকতম বেগ ঘণ্টাত ১৩০ কিঃমিঃ। ৰে'লখন দুটা শ্ৰেণীৰ আসন উপলব্ধ- বাতানুকুল চেয়াৰ কাৰ আৰু চিটাৰ শ্ৰেণী (Seater Class)।\n৬ সম্পৰ্কক্ৰান্তি এক্সপ্ৰেছ কোনো এখন বিশেষ ৰাজ্যৰ সৈতে দেশৰ ৰাজধানীৰ দ্ৰুত সংযোগ কৰিবলৈ এই ৰেলখন প্ৰচলন কৰা হৈছিল। সংশ্লিষ্ট ৰাজ্যখনৰ বাদে এই ৰেলখন পাৰ হৈ যোৱা আন কোনো ৰাজ্যত ইয়াৰ বাণিজ্যিক থামন নাই।\n৭ হমসফৰ এক্সপ্ৰেছ ২০১৬ৰ ৰেল বাজেটত এই ৰেলখনৰ বিষয়ে ঘোষণা কৰা হয়। মূলতঃ সাধাৰণ জনতাক 'বিলাসী' ৰেলৰ মাদকতা দিবলৈ প্ৰচলন কৰা ই এখন সম্পূৰ্ণৰুপে বাতানুকুল থ্ৰি টিয়েৰ ডবাযুক্ত ৰেল॥\n৮ দ্ৰুতগামী মেইল আৰু এক্সপ্ৰেছ ৰেল গড়বেগ প্ৰতি ঘণ্টাত ৫৫ কিঃমিঃ। মেইল/ এক্সপ্ৰেছৰ তুলনাত থামনৰ সংখ্যা কম, এই ৰেলত যাত্ৰা কৰা যাত্ৰীৰ পৰা অতিৰিক্ত চুপাৰফাষ্ট চাৰচাৰ্জ আদায় কৰা হয়।\n৯ মেইল আৰু এক্সপ্ৰেছ ৰেল ভাৰতৰ গৰিষ্ঠ সংখ্যক ৰেল এই শ্ৰেণীৰ। তুলনামূলকভাৱে গুৰুত্বপূৰ্ণ ষ্টেচনবোৰত এই ৰেল ৰয়।\n১০ যাত্ৰীবাহী আৰু বেগী যাত্ৰীবাহী ৰেল কম বেগৰ আৰু সাধাৰণতে দ্বিতীয় শ্ৰেণীৰ অসংৰক্ষিত আসনৰ ৰেল। সকলো ষ্টেচনতে ৰয়। বেগী যাত্ৰীবাহীবোৰ অৱশ্যে কিছুমান ষ্টেচনত নৰয়। কিছুমান বিশেষ নৈশ যাত্ৰীবাহীত শয়নযান শ্ৰেণী, প্ৰথম শ্ৰেণী আৰু বাতানুকুল-৩ শ্ৰেণীৰ ডবা সংযোগ কৰা হয়।\n১১ উপনগৰীয় ৰেল মুম্বই, দিল্লী, কলকাতা, চেন্নাই, হায়দৰাবাদ আৰু পুণাৰ নগৰ অঞ্চলত চলাচল কৰে। সাধাৰণতে প্ৰতিটো ষ্টেচনত ৰয়। আসন অসংৰক্ষিত।\n১২ মেট্ৰ' ৰেল বৃহৎ মহানগৰীৰ পৰিবহণৰ গুৰুত্বপূৰ্ণ মাধ্যম। কলকাতা মেট্ৰ' ৰেলৰ বাদে অইনবোৰ মেট্ৰ' ভাৰতীয় ৰেলৰ পৰিসীমাৰ বাহিৰত।\nযাত্ৰীবাহী ৰেলৰ শ্ৰেণী[সম্পাদনা কৰক]\nৰাজধানী এক্সপ্ৰেছৰ এটা বাতানুকুল প্ৰথম শ্ৰেণীৰ ডবাৰ অন্তৰ্ভাগ\nশতাব্দী এক্সপ্ৰেছৰ এটা চেয়াৰ কাৰ শ্ৰেণী ডবাৰ অন্তৰ্ভাগ\nএটা শয়ন যান শ্ৰেণীৰ ডবা\nভাৰতীয় ৰেলত বাতানুকুল অথবা অবাতানুকুল একাধিক শ্ৰেণী আছে। এখন ৰেলত এটা বা একাধিক শ্ৰেণী থাকিব পাৰে। মন্থৰ গতিৰ যাত্ৰীবাহী ৰেলবোৰত সাধাৰণতে অসংৰক্ষিত দ্বিতীয় শ্ৰেণীৰ আসন থকাৰ বিপৰীতে ৰাজধানী, দুৰন্ত, শতাব্দী আৰু গৰীৱ ৰথ ৰেলত কেৱল বাতানুকুল শ্ৰেণীহে আছে। ৰাজধানী, দুৰন্ত আৰু শতাব্দী ৰেলত যাত্ৰীসকলক যোগান ধৰা খাদ্যৰ মূল্য টিকটৰ সৈতে সংযোজিত হৈ থাকে। প্ৰায় প্ৰতিখন দূৰণিবতীয়া ৰেলত পেণ্ট্ৰি কাৰৰ (pantry car) ব্যৱস্থা থাকে। পেণ্ট্ৰি কাৰৰ কৰ্মচাৰীসকলে যাত্ৰীসকলক নিজৰ আসনত খাদ্য যোগান ধৰে।\n১ বাতানুকুল ১ম শ্ৰেণী (Air-conditioned 1st Class) 1A\n২ ১ম শ্ৰেণী (1st Class) FC\n৩ বাতানুকুল ২-খলপীয়া শয়ন (Air-conditioned2tier Sleeper) 2A\n৪ বাতানুকুল ৩-খলপীয়া শয়ন (Air-conditioned3tier Sleeper) 3A\n৫ বাতানুকুল ৩-খলপীয়া সুলভ (Air-coditioed3tier Economy) 3E\n৬ বাতানুকুল চকী যান শ্ৰেণী (Air-conditioned Chair Car) CC\n৭ শয়ন যান (Sleeper Class) SL\n৮ ২য় শ্ৰেণী বৈঠক (2nd Seating) 2S\n৯ অসংৰক্ষিত ২য় শ্ৰেণী (2nd Class) II\nইউনেস্ক'ৰ বিশ্ব ঐতিহ্য তালিকাত ভাৰতীয় ৰেল[সম্পাদনা কৰক]\nপ্ৰধান প্ৰবন্ধ: ভাৰতৰ বিশ্ব ঐতিহ্যবাহী স্থান\nইউনেস্ক'ৰ বিশ্ব ঐতিহ্যবাহী স্থানৰ তালিকা ভাৰতীয় ৰেলৰ ছত্ৰপতি শিৱাজী টাৰ্মিনাছ (আগৰ নাম ভিক্টোৰিয়া টাৰ্মিনাচ) আৰু ভাৰতৰ পাৰ্বত্য ৰেলে স্থান পাইছে। বিশ্ব ঐতিহ্যবাহী স্থানৰ তালিকাভূক্ত ভাৰতৰ পাৰ্বত্য ৰেলত তিনিটা ৰেলৱে অন্তৰ্ভুক্ত হৈছে:\nদাৰ্জিলিং হিমালয়ান ৰেলৱে – পশ্চিম বঙ্গ ৰাজ্যৰ অন্তৰ্গত এটা নেৰ'গজ ৰেলৱে\nনীলগিৰি পাৰ্বত্য ৰেলৱে, তামিলনাডুৰ নীলগিৰি পৰ্বতৰ মাজেৰে অতিক্ৰম কৰা এটা মিটাৰগজ ৰেলৱে\nকালকা-চিমলা ৰেলৱে, হিমাচল প্ৰদেশৰ শিৱালিক পাহাৰৰ মাজেৰে অতিক্ৰম কৰা এটা নেৰ'গজ ৰেলৱে।\nইউনেস্ক'ৰ বিশ্ব ঐতিহ্য পৰীক্ষামূলক তালিকাত (UNESCO world heritage tentative list) বিশ্বৰ দীৰ্ঘতম নেৰ' গজ (৬১০ মিঃমিঃ) ৰেলৱে 'মহাৰাজ ৰেলৱে' বা 'গোৱালিয়ৰ লাইট ৰেলৱে'ই স্থান পাইছে।\nকেইখনমান উল্লেখযোগ্য ৰেল[সম্পাদনা কৰক]\nমূলভূমিৰ সৈতে ৰামেশ্বৰমক সংযোগ কৰা পামবান দলং\nভাৰতীয় ৰেলে বিশেষকৈ বিদেশী পৰ্যটকৰ প্ৰতি লক্ষ্য ৰাখি ৰাজকীয় সা-সুবিধাৰে কেইখনমান অতি বিলাসী পৰ্যটন ৰেলৰ প্ৰৱৰ্তন কৰিছে। সেই কেইখন হ'ল:\nপেলেচ অন হুইলচ (Palace on Wheels): ভাৰতীয় ৰেল আৰু ৰাজস্থান পৰ্যটন উন্নয়ন নিগমৰ যুগ্ম উদ্যমত এই ৰেলখন চলোৱা হৈছে। ই বিশ্বৰ দহখন বিলাসী ৰেলৰ অন্যতম। যাত্ৰাৰ আৰম্ভণী আৰু ,সামৰণি ষ্টেচন দিল্লী। পেলেচ অন হুইলচৰ সাদিনীয়া ভ্ৰমণসূচীত ৰাজস্থানৰ জয়পুৰ, চেৱাই মাধোপুৰ, চিতোৰগড়. উদয়পুৰ, যোধপুৰ, ভৰতপুৰ আৰু উত্তৰ প্ৰদেশৰ আগ্ৰাক সামৰি লৈছে। \nডেক্কান অ'ডিচি (Deccan Odyssey): ভাৰতীয় ৰেল আৰু মহাৰাষ্ট্ৰ পৰ্যটন উন্নয়ন নিগমৰ যুগ্ম উদ্যমত ২০০৫ চনত ৰেলখন প্ৰৱৰ্তন কৰা হৈছে। ইয়াক ইউৰোপৰ পৰ্যটন ৰেল অ'ৰিয়েণ্টেল এক্সপ্ৰেছ বা দক্ষিণ আফ্ৰিকাৰ পৰ্যটন ৰেল ব্লু ট্ৰেইনৰ সৈতে তুলনা কৰা হয়। যাত্ৰাৰ আৰম্ভণি আৰু সামৰণি ষ্টেচন মুম্বাইৰ ছত্ৰপতি শিৱাজী টাৰ্মিনাছ। ডেক্কান অ'ডিচিৰ ভ্ৰমণসূচীত আছে- সিন্ধুদূৰ্গ, গোৱা, কোহলাপুৰ, ঔৰঙ্গাবাদ আৰু নাচিক। \nগোল্ডেন চেৰিয়ট (The Golden Chariot): ভাৰতীয় ৰেল আৰু কৰ্ণাটক ষ্টেট টুৰিজিম ডেভলপমেণ্ট কৰ্পোৰেচনৰ যুগ্ম উদ্যমত ২০০৮ চনত ৰেলখন প্ৰৱৰ্তন কৰা হৈছে। যাত্ৰাৰ আৰম্ভণি আৰু সামৰণি ষ্টেচন যশোৱন্তপুৰম (বাংগালুৰু)। গোল্ডেন চেৰিয়টৰ 'প্ৰাইড অৱ চাউথ' শীৰ্ষক ভ্ৰমণসূচীত কাবিনী, শ্ৰীৰঙ্গপট্টনম, মহীশূৰ, শ্ৰাৱণবেলাগোলা, বেলুৰ, হালেবিল, হাম্পি, বাদামী, পাট্টাদকাল আৰু গোৱাক সামৰি লৈছে। আনহাতে 'চাউদাৰ্ণ স্প্লেণ্ডাৰ' শীৰ্ষক ভ্ৰমণসূচীত সামৰি লোৱা পৰ্যটন কেন্দ্ৰবোৰ হ'ল- চেন্নাই, মহাবলীপুৰম, পণ্ডিচেৰী, টিৰুচিৰাপল্লী, টাঞ্জোৰ, মাদুৰাই, কন্যাকুমাৰী, থিৰুঅনন্তপুৰম আৰু আলেপ্পি। \nৰয়েল ৰাজস্থান অন হুইলচ (Royal Rajasthan on Wheels): ভাৰতীয় ৰেল আৰু ৰাজস্থান পৰ্যটন উন্নয়ন নিগমৰ যুগ্ম উদ্যম। যাত্ৰাৰ আৰম্ভণি আৰু সামৰণি হয় দিল্লীৰ চফদৰজং ষ্টেচনত। সাদিনীয়া ভ্ৰমণসূচীত সামৰি লোৱা পৰ্যটন কেন্দ্ৰবোৰ হল- যোধপুৰ, উদয়পুৰ, চিতোৰগড়, চেৱাই মাধোপুৰ, জয়পুৰ, খাজুৰাহো (মধ্য প্ৰদেশ), বাৰাণসী (উত্তৰ প্ৰদেশ) আৰু আগ্ৰা।\nমহাৰাজচ্ এক্সপ্ৰেছ (Maharajas' Express): ভাৰতীয় ৰেলৰ সহযোগী প্ৰতিষ্ঠান IRCTC য়ে এই বিলাসী ৰেলখন চালনা (operate)) কৰে। মহাৰাজ এক্সপ্ৰেছৰ বিভিন্ন মূল্যৰ একাধিক ভ্ৰমণসূচী আছে। সেইবোৰ হ'ল – ১. ইণ্ডিয়ান স্প্লেণ্ডাৰ, ২. হেৰিটেজ অৱ ইণ্ডিয়া, ৩. ট্ৰেজাৰ্চ অৱ ইণ্ডিয়া, ৪. জেমচ অৱ ইণ্ডিয়া আৰু ৫. ইণ্ডিয়ান পেনোৰামা। \nইণ্ডিয়ান ৰেলৱে কেটাৰিং এণ্ড টুৰিজিম কৰ্পোৰেচনে বিলাসী ৰেল মহাৰাজ এক্সপ্ৰেছ চালনা কৰাৰ উপৰিও আৰু কেইখনমান পৰ্যটন ৰেল চলায়। সেই কেইখন হ'ল-\nপঞ্জ তখট দৰ্শন\nকালকা-চিমলা বিশেষ ৰেল\nদাৰ্জিলিং হিমালয়ান পৰ্যটন ৰেল।\nচায়েঞ্চ এক্সপ্ৰেছ ১৬টা বাতানুকুল ডবাযুক্ত এই ৰেলখন এখন ভ্ৰাম্যমাণ বিজ্ঞান প্ৰদৰ্শনী। ভাৰতৰ" বিজ্ঞান আৰু প্ৰাদ্যোগিকী মন্ত্ৰনালয়" আৰু "পৰিবেশ আৰু বন মন্ত্ৰনালয়"ৰ যৌথ সহযোগত এই ৰেলখন প্ৰৱৰ্তন কৰা হৈছে। \nলাইফলাইন এক্সপ্ৰেছ (Lifeline Express) এখন বিশেষ ৰেল, যিখনক এখন ভ্ৰাম্যমাণ চিকিত্সালয় বুলি কব পাৰি। ভাৰতৰ গ্ৰামাঞ্চলৰ ৰাইজত চিকিত্সা সেৱা আগবঢ়াবলৈ ভাৰতৰ "ৰেল মন্ত্ৰালয়" আৰু "স্বাস্থ্য মন্ত্ৰালয়"ৰ যৌথ প্ৰচেষ্টাত এই ৰেলখন প্ৰৱৰ্তন কৰা হৈছে। ৰেলখনত অস্ত্ৰোপচাৰ কক্ষকে ধৰি ৰোগী থাকিবলৈ ৱাৰ্ডো আছে।\nবিবেক এক্সপ্ৰেছ ভাৰতৰ সকলোতকৈ দীৰ্ঘ দূৰত্বৰ ৰেল। এই ৰেলখনে ডিব্ৰুগড়ৰ পৰা কন্যাকুমাৰীলৈ ৪,২৮৬ কিঃমিঃ দূৰত্ব ৮২ ঘণ্টা ৩০ মিনিটত অতিক্ৰম কৰে।\nহাওৰা ডেৰাডুন ডাবল ডেকাৰ এক্সপ্ৰেছ ভাৰতৰ প্ৰথম বাতানুকুল ডাবল ডেকাৰ ৰেল। ২০১১ চনৰ ১ অক্টোবৰৰ পৰা হাওৰা আৰু ঝাৰখণ্ড ৰাজ্যৰ ধানবাদৰ মাজত এইখন ৰেলৰ চলাচল আৰম্ভ হয়।\nপ্ৰতিবেশী দেশৰ সৈতে ৰেল সংযোগ[সম্পাদনা কৰক]\nঅতিৰিক্ত তথ্য: [[::en:Rail transport in India#International links]]\nজয়নগৰ - জনকপুৰ পথৰ এখন নেৰ'গজ ৰেল\nনেপাল: নেপালৰ সৈতে ভাৰত দুটা ৰেলপথেৰ সংযোজিত হৈ আছে – ১। ৰাক্সৌল (ভাৰত) – বীৰগঞ্জ (নেপাল) ৰুট, ২) জয়নগৰ (ভাৰত) – জনকপুৰ (নেপাল) ৰুট। প্ৰথম পথটো মিটাৰগজৰ আৰু দ্বিতীয় পথটো নেৰগজৰ যদিও ব্ৰডগজলৈ ৰূপান্তৰণৰ কাম চলি আছে।\nপাকিস্তান: ভাৰত আৰু পাকিস্তানৰ মাজত দুখন আন্তঃৰাষ্ট্ৰীয় ৰেল চলাচল কৰে – ১) থৰ এক্সপ্ৰেছ (Thar Express) – ভাৰতৰ 'ভগত কী কোঠী' ষ্টেচন পাকিস্তানৰ কৰাচীৰ মাজত, ২) সমঝৌতা এক্সপ্ৰেছ (Samjhauta Express) – ভাৰতৰ অমৃতসৰ জংচন আৰু পাকিস্তানৰ লাহোৰ জংচনৰ মাজত (আতাৰি ষ্টেচন হৈ)।\nবাংলাদেশ: ২০০৮ চনৰ এপ্ৰিল মাহৰ পৰা ভাৰতৰ কলকাতা আৰু বাংলাদেশৰ ঢাকাৰ মাজত মৈত্ৰী এক্সপ্ৰেছ (Maitree Express) নামৰ এখন আন্তঃৰাষ্ট্ৰীয় ৰেলৰ চলাচল আৰম্ভ হৈছে। তদুপৰি ভাৰতৰ সিঙ্গাবাদ আৰু পেট্ৰাপোলৰ পৰা বাংলাদেশৰ ৰোহনপুৰ আৰু বেনাপোললৈ মালগাড়ী সেৱা চলি আছে। ২০১১ চনৰ চেপ্তেম্বৰত ভাৰত আৰু বাংলাদেশ চৰকাৰে ভাৰতৰ আগৰতলা আৰু বাংলাদেশৰ আখাউৰা উপজিলাৰ মাজত আন এখন যাত্ৰীবাহী ৰেল চলাচলৰ প্ৰস্তাৱত অনুমোদন জনাইছে।\nসমস্যা আৰু বিচাৰ্য বিষয়[সম্পাদনা কৰক]\nভাৰতীয় ৰেলত এতিয়াও ১৯৬২ চনৰ প্ৰযুক্তি বিদ্যমান। অৱশ্যে দ্ৰুতগতিত ভাৰতীয় ৰেলৰ কাৰিকৰী বিকাশ হৈ আছে। ইঞ্জিন, ডবা, ৰেলপথৰ আধুনিকীকৰণৰ কাম বহু বাকী।  ভাৰতত ১০০ বছৰতকৈয়ো পুৰণি ৩৬,০০০খন ৰেল দলং আছে। এই দলংবোৰেৰে গধূৰ আৰু শক্তিশালী ৰেল পাৰ হৈ যোৱা কোনোমতে বিপদমুক্ত নহয়। কিন্তু ভাৰতীয় ৰেলত বিনিয়োগৰ পৰিমাণ বহু কম। স্বাভাৱিকতে আধুনিকীকৰণৰ কামো পিছ পৰি আছে। ২০০৪ চনত ভাৰতীয় ৰেলে মাত্ৰ ২২০ কিঃমিঃ নতুন পথ নিৰ্মাণ কৰিবলৈ সক্ষম হৈছিল। তাৰ বিপৰীতে চীন চৰকাৰে বছৰি ১১০০ কিঃমিঃতকৈয়ো অধিক ৰেলপথ বছৰি নিৰ্মাণ কৰে।\nভাৰতীয় ৰেলৰ তুলনামূলকভাৱে দুৰ্ঘটনাৰ সংখ্যা সৰহ। দুৰ্ঘটনাবোৰ কূটাঘাট, কাৰিকৰী আৰু পৰিগাঁথনিগত কাৰণৰ উপৰিও মানৱীয় ভুলৰ বাবেও সংঘটিত হৈছে। ভাৰতত ১৭,০০০খন ৰক্ষীবিহীন ৰেলগেট আছে। এইবোৰতো সঘনে দুৰ্ঘটনা সংঘটিত হয়।\nভাৰতীয় ৰেলে নতুন পথ নিৰ্মাণ, দ্বৈত পথ নিৰ্মাণ, গজ পৰিবৰ্তন আদি বহু প্ৰকল্প হাতত লৈছে। ২০১১ চনৰ এপ্ৰিললৈ এনে প্ৰকল্পৰ সংখ্যা ৩৪৭ টা। কিন্তু বহু প্ৰকল্পৰ কাম সময়মতে সমাপ্ত নহয়। ফলস্বৰূপে প্ৰকল্পৰ খৰচ বাঢ়ি যায়। ২০০৭-১২ পঞ্চবৰ্ষ পৰিকল্পনাৰ সময়চোৱাত ভাৰতীয় ৰেলে যদিও ১০,২৮৬ কিঃমিঃ ৰেলপথ নতুনকৈ নিৰ্মাণ, দ্বৈতকৰণ বা গজ পৰিবৰ্তন কৰিছে,এয়া নিৰ্দ্ধাৰিত লক্ষ্যতকৈ বহু কম।\n↑ "Times Of India". The Times Of India (India). 15 April 2010. http://timesofindia.indiatimes.com/city/patna/ECR-to-observe-Railway-Week-today/articleshow/5807165.cms.\n↑ "Railway Unit". Official webpage of Indian Railways. http://pib.nic.in/release/release.asp?relid=62207। আহৰণ কৰা হৈছে:6June 2009.\n↑ 3.0 3.1 "Railways Fiscal Budget 2012". http://www.indianrailways.gov.in/railwayboard/uploads/directorate/finance_budget/Budget12-13/Railway%20Revenue%20Receipts%20%26%20Expenditure%202012-13.pdf। আহৰণ কৰা হৈছে: 15 March 2012.\n↑ 4.0 4.1 Indian Railways Year Book (2009–2010). Ministry of Railways, Government of India. 2011. পৃষ্ঠা. 13. http://www.indianrailways.gov.in/railwayboard/uploads/directorate/stat_econ/Stat_0910/Year%20Book%202009-10-Sml_size_English.pdf। আহৰণ কৰা হৈছে: 26 August 2008.\n↑ "Kolkata Metro is now the 17th zone of Indian Railways". The Times of India. December 29, 2010. http://articles.timesofindia.indiatimes.com/2010-12-29/india/28264643_1_metro-railway-kolkata-metro-foundation-stone। আহৰণ কৰা হৈছে: January 21, 2013.\n↑ [http://im1.indiarailinfo.com/506503/0/remapa309072012.jpg Status of electrification on Indian Railways, Indiaraininfo.com, Retrieved on January 21, 2013\n↑ "Heritage consciousness". The Hindu. http://www.hindu.com/mp/2004/01/26/stories/2004012600270300.htm। আহৰণ কৰা হৈছে: February 16, 2012.\n↑ "Official site of Nothern Railway". http://www.nr.indianrailways.gov.in/view_section.jsp?lang=0&id=0,1,283। আহৰণ কৰা হৈছে: February 16, 2012.\n↑ "ভাৰতীয় ৰে'লৰ ইতিহাস". http://www.irfca.org/~mrinal/history_ir.html। আহৰণ কৰা হৈছে: February 13, 2012.\n↑ "ছত্ৰপতি শিৱাজী টাৰ্মিনাচ". http://www.mumbainet.com/travel/cststation.htm। আহৰণ কৰা হৈছে: February 13, 2012.\n↑ "ভাৰতীয় ৰেলৰ পুনৰ্গঠন". http://www.irfca.org/~mrinal/irhistory3.html। আহৰণ কৰা হৈছে: April 15, 2012.\n↑ "Zones and their Divisions in Indian Railways". Indian Railways. http://www.indianrail.gov.in/ir_zones.pdf। আহৰণ কৰা হৈছে: 26 August 2011 format=PDF.\n↑ "Railway Board Directorates". INDIAN RAILWAY ESTABLISHMENT CODE. Indian Railways. http://www.indianrailways.gov.in/railwayboard/view_section.jsp?lang=0&id=0,1,388.\n↑ "Indian Railways level which constitutes the Governing Council of Association". irts.org.in. http://www.irts.org.in/view_section.jsp?lang=0&id=0,1,409.\n↑ "Indian Railways Establishment Manual". rrcb.gov.in. http://rrcb.gov.in/rrbs.html.\n↑ "List Training centers for Indian Railway Employees". Indian Railway Employee. June 6, 2006. http://indianrailwayemployee.com/content/list-training-centers-indian-railway-employees। আহৰণ কৰা হৈছে: January 21, 2013.\n↑ "administrative control of the railways". indianrailways. http://www.indianrailways.gov.in/railwayboard/view_section.jsp?lang=0&id=0,1,388.\n↑ Bharat Wagon & Engineering Co. Limited official website, Retrieved on January 16, 2013\n↑ CRIS offcial website\n↑ CONCOR offcial website\n↑ DFCCIL offcial site\n↑ IRCTC offcial website\n↑ IRCON offcial website\n↑ IRFC offcial website\n↑ KRCL official website\n↑ MRVC official website\n↑ RailTel official website\n↑ 33.0 33.1 33.2 ৰেল বাজেট ব্যাখ্যাত্মক জ্ঞাপন ২০১২-১৩, আহৰণ- জানুৱাৰী ১৬, ২০১৩\n↑ compiled and edited by Research, Reference and Training Division. (2011). India Yearbook 2011. Publications Division, Ministry of Information & Broadcasting, Govt. of India. ISBN 978-81-230-1674-0.\n↑ "Toy Trains Of India". Our Trips – Royal Train Tours. India Calling Tours (P) Limited. http://www.triptoindia.com/toy-trains-of-india-royal-train-tours-of-india-calling-tours-trip-to-india.html। আহৰণ কৰা হৈছে: 12 May 2007.\n↑ "railway operations — I". IRFCA.org. Indian Railways Fan Club. http://www.irfca.org/faq/faq-ops.html। আহৰণ কৰা হৈছে: 11 June 2007.\n↑ "Humsafar Express: 15 facts that make Indian Railways’". https://www.financialexpress.com/photos/business-gallery/471686/humsafar-express-unveiled-by-suresh-prabhu-15-facts-indian-railways-new-luxury-ac-3-tier-train-for-common-man/। আহৰণ কৰা হৈছে: 18 February 2019.\n↑ 39.0 39.1 "General Information on travelling by IR". IRFCA.org. Indian Railways Fan Club. http://www.irfca.org/faq/faq-travel.html। আহৰণ কৰা হৈছে:3June 2007.\n↑ "Class of Travel". indiarail.co.uk. S.D.Enterprises Ltd. http://www.indiarail.co.uk/indrail.htm। আহৰণ কৰা হৈছে:3June 2007.\n↑ "Chhatrapati Shivaji Terminus (formerly Victoria Terminus)". World Heritage List. World Heritage Committee. 2004. http://whc.unesco.org/en/list/945। আহৰণ কৰা হৈছে:5January 2009.\n↑ "Mountain Railways of India". World Heritage List. World Heritage Committee. 1999. http://whc.unesco.org/en/list/944/। আহৰণ কৰা হৈছে:5January 2009.\n↑ "The Maharaja Railways of India". UNESCO. http://whc.unesco.org/en/tentativelists/5403/। আহৰণ কৰা হৈছে: January 21, 2013.\n↑ Rail tourism India official website\n↑ "Lifeline Express". Mahindra.com. http://www.mahindra.com/How-We-Help/Health/Lifeline-Express। আহৰণ কৰা হৈছে: January 21, 2013.\n↑ http://indiarailinfo.com/train/dibrugarh-kanyakumari-vivek-express-15906-dbrg-to-cape/15768/7288/1010 "All aboard the Vivek Express"]. The Economist. February 1, 2012. http://www.economist.com/blogs/banyan/2012/02/riding-indias-railways\n↑ http://indiarailinfo.com/train/dibrugarh-kanyakumari-vivek-express-15906-dbrg-to-cape/15768/7288/1010। আহৰণ কৰা হৈছে: January 21, 2013.\n↑ Disha Kanwar (October 2, 2011). "First AC double-decker train flagged off from Bengal". Business Standard. http://www.business-standard.com/india/news/first-ac-double-decker-train-flagged-offbengal/451142। আহৰণ কৰা হৈছে: January 21, 2013.\n↑ "India approves new railway link with Bangladesh". TwoCircles.net. September 21, 2011. http://twocircles.net/2011sep21/india_approves_new_railway_link_bangladesh.html। আহৰণ কৰা হৈছে: January 21, 2013.\n↑ 52.0 52.1 "Indian Railway safety issues mount". India Transport Portal. June 30, 2011. http://indiatransportportal.com/2011/06/indian-railway-safety-issues-mount/। আহৰণ কৰা হৈছে: January 21, 2013.\n↑ "Railways rapped for tardy progress in laying new lines". The Economic Times. Jul 27, 2012. http://articles.economictimes.indiatimes.com/2012-07-27/news/32889414_1_tardy-progress-cost-escalation-railways। আহৰণ কৰা হৈছে: January 21, 2013.\n"Indian Railways FAQ". Indian Railways Fan Club. http://www.irfca.org/faq/। আহৰণ কৰা হৈছে: 18 June 2006.\n"IR History: Early Days". Indian Railways Fan Club. http://www.irfca.org/faq/faq-hist.html। আহৰণ কৰা হৈছে: 19 June 2005.\n"Railway Zones". Indian Railways Fan Club. http://www.irfca.org/faq/faq-geog.html। আহৰণ কৰা হৈছে: 19 June 2005.\n"Railways Reservation". [Railwayreservation.org]. http://www.railwayreservation.org। আহৰণ কৰা হৈছে: 16 June 2010.\n"Famous Trains". Indian Railways Fan Club. http://www.irfca.org/faq/faq-seltrain.html। আহৰণ কৰা হৈছে: 19 June 2005.\n"Freight Trains". Indian Railways Fan Club. http://www.irfca.org/faq/faq-freight.html। আহৰণ কৰা হৈছে: 19 June 2005.\n"Miscellaneous material on Indian Railways". Indian Railways Fan Club. http://www.irfca.org/docs/। আহৰণ কৰা হৈছে: 18 June 2006.\n"Trivia". Indian Railways Fan Club. http://www.irfca.org/faq/faq-trivia.html। আহৰণ কৰা হৈছে: 19 June 2005.\n"Salient Features of Indian Railways". Indian Railways. Archived from the original on 18 June 2005. http://web.archive.org/web/20050618234536/http://www.indianrail.gov.in/abir.html। আহৰণ কৰা হৈছে: 19 June 2005.\n"Indian Railway takes the E-route". Times of India (India). 19 June 2005. http://timesofindia.indiatimes.com/articleshow/1146548.cms। আহৰণ কৰা হৈছে: 19 June 2005.\n"The Rediff Interview". Rediff.com. http://www.rediff.com/news/2003/jul/03inter.htm। আহৰণ কৰা হৈছে: 19 June 2005.\n"A poor track record". Frontline magazine online. http://www.frontlineonnet.com/fl2015/stories/20030801006911900.htm। আহৰণ কৰা হৈছে: 19 June 2005.\nVarious authors (2004). Guinness Book of World Records-2005. Guinness World Records Ltd. ISBN 0-85112-192-6.\n"Railway Budget 2010–2011". India Rail Info. http://indiarailinfo.com/railbudget। আহৰণ কৰা হৈছে: 25 February 2010.\n"5 digit Train Numbering". The Times Of India (India). 19 December 2010. http://timesofindia.indiatimes.com/india/Railways-replace-4-digit-numbering-system-with-5-digit/articleshow/7129929.cms.\n"Rail Budget (2012-13) - highlights". TOI. 14-Mar-12. http://timesofindia.indiatimes.com/Rail-Budget-2012/budgetarticlelist/11871901.cms.\n"Rail budget: How much your ticket will cost now". Rediff.com. http://www.rediff.com/business/slide-show/slide-show-1-budget-2012-railway-how-much-your-ticket-will-cost-now/20120314.htm। আহৰণ কৰা হৈছে: 15-Mar-12.\nৰেল মন্ত্ৰালয় (ভাৰত) · ৰেলৱে বৰ্ড (ভাৰত)\nমধ্য ৰেলৱে · পূৰ্ব মধ্য ৰেলৱে · পূৰ্ব উপকূলীয় ৰেল · পূৰ্ব ৰেল · উত্তৰ মধ্য ৰেলৱে · উত্তৰ পূব ৰেলৱে · উত্তৰ পশ্চিম ৰেলৱে · উত্তৰ-পূব সীমান্ত ৰেলৱে · উত্তৰ ৰেলৱে · দক্ষিন মধ্য ৰেলৱে · দক্ষিন পূব মধ্য ৰেলৱে · দক্ষিণ পূব ৰেলৱে · দক্ষিন পশ্চিম ৰেলৱে · দক্ষিন ৰেলৱে · পশ্চিম মধ্য ৰেলৱে · পশ্চিম ৰেলৱে\nচিত্তৰঞ্জন ৰেলইঞ্জিন কাৰখানা · ডিজেল লোকোমোটিভ ৱৰ্কছ · ডিজেল লোকো-মৰ্ডানাইজেশ্যন ৱৰ্কছ · ইন্টিগ্ৰাল কোচ কাৰখানা · ৰেল কোচ কাৰখানা · ৰেল চকা কাৰখানা · ৰেল স্প্ৰীং কাৰখানা\nকন্টেইনাৰ কৰ্পোৰেশ্যন অফ ইণ্ডিয়া · ডেডিকেটেড ফ্ৰেইট কৰিডৰ কৰ্পোৰেশ্যন অফ ইণ্ডিয়া · ভাৰতীয় ৰেল অৰ্থ নিগম · ইণ্ডিয়ান ৰেলৱে ক্যাটাৰি এণ্ড ট্যুৰিশ্যিম কৰ্পোৰেশ্যন · আইআৰচিএন ইন্টাৰনেশ্যনেল লিমিটেড · কোংকান ৰেলৱে কৰ্পোৰেশ্যন · মুম্বাই ৰেল বিকাশ কৰ্পোৰেশ্যন · ৰেল ভূমি উন্নয়ন কৰ্তৃপক্ষ · ৰেল বিকাশ নিগম লিমিটেড · ৰেলটেল কৰ্পোৰেশ্যন অফ ইণ্ডিয়া · আৰআইটিইএছ লিমিটেড\nচেণ্ট্ৰেল অৰ্গেনাইশ্যন ফৰ ৰেলৱে ইলেকট্ৰিফিকেশ্যন · চেণ্ট্ৰেল অৰ্গেনাইশ্যন ফৰ মডাৰ্নাইজেশ্যন অৱ ৱৰ্কশ্বপছ · চেণ্টাৰ ফৰ ৰেলৱে ইনফৰশ্যন চিষ্টেম · ৰিচাৰ্ছ দিজাইন এণ্ড ষ্টেণ্ডাৰ্ড অৰ্গেনাইশ্যন\nইণ্ডিয়ান ৰেলৱে ইনষ্টিটিউট অফ ট্ৰান্সপোৰ্টেশ্যন মেনেজমেন্ট · ইণ্ডিয়ান ৰেলৱে ইনষ্টিটিউট অফ চিভিল ইঞ্জিনিয়াৰিং · ইণ্ডিয়ান ৰেলৱে ইনষ্টিটিউট অফ চিগনেল এণ্ড টেলিকমিউনিকেশ্যন ইঞ্জিনিয়াৰিং · ইণ্ডিয়ান ৰেলৱে ইনষ্টিটিউট অফ মেকানিকেল এণ্ড ইঞ্জিনিয়াৰিং · ইণ্ডিয়ান ৰেলৱে ইনষ্টিটিউট অফ ইলেকট্ৰিকেল ইঞ্জিনিয়াৰিং · আৰপিএফ একাডেমী · ৰেলৱে ষ্টাফ কলেজ\nচেন্নাই চাবআৰ্বান ৰেলৱে · মাছ ৰেপিড ট্ৰেনজিট চিষ্টেম (চেন্নাই) · দাৰ্জিলিং হিমালয়ান ৰেলৱে · দিল্লী চাবআৰ্বান ৰেলৱে · হাইদ্ৰাবাদ এমএমটিএছ · কাশ্মীৰ ৰেলৱে · কালকা–ছিমলা ৰেলৱে · কলকতা চাবআৰ্বান ৰেলৱে · কলকাতা মেট্ৰ · কংকান ৰেলৱে · মুম্বাই চাবআৰ্বান ৰেলৱে · নীলগিৰি পাহাৰ ৰেলৱে · শ্ৰোনানুৰ - কোচিন হাৰ্বাৰ ৰেলৱে · নীলাম্বুৰ - শ্ৰোনানুৰ ৰেলৱে লাইন · গোল্ডেন আই টি কৰিডৰ · হাওৰা-দিল্লী মেইন লাইন · গ্ৰাণ্ড কৰ্ড · চাহিবগাঞ্জ লুপ\nডেক্কান অডিছী · দূৰন্ত · গৰীৱ ৰথ · দ্য গল্ডেন চেৰিয়ট · জন শতাব্দী এক্সপ্ৰেছ · লাইফলাইন এক্সপ্ৰেছ · পেলেছ অৱ হুইলছ · ৰাজধানী এক্সপ্ৰেছ · ৰেড ৰিবন এক্সপ্ৰেছ · সম্পৰ্কক্ৰান্তি এক্সপ্ৰেছ · শতাব্দী এক্সপ্ৰেছ · ৰাজ্য ৰানী এক্সপ্ৰেছ · চুপাৰফাষ্ট মেইল/এক্সপ্ৰেছ\nভাৰতৰ ৰেল পৰিবহণৰ ইতিহাস · আসাম বেংগল ৰেলৱে · ৰেলৱে লাইন ইন দ্যা নৰ্থ ইষ্ট এণ্ড ইষ্টাৰ্ন ইণ্ডিয়া\n"https://as.wikipedia.org/w/index.php?title=ভাৰতীয়_ৰেল&oldid=231878"ৰ পৰা সংকলিত\nএই পৃষ্ঠাখন ২৬ মে’, ২০২০ তাৰিখে ০১:৫১ বজাত অন্তিম সংশোধন কৰা হৈছিল।


খিলঞ্জীয়া লোক - অসমীয়া ৱিকিপিডিয়া\n(খিলঞ্জীয়াৰ পৰা পুনঃনিৰ্দেশিত)\n"আদিবাসী লোক" নামৰ পৃষ্ঠাই ইয়ালৈ পুনৰ্নিদেশ কৰিছে। আন ব্যৱহাৰৰ বাবে, আদিবাসী (দ্ব্যৰ্থতা দূৰীকৰণ পৃষ্ঠা) চাওক।\nব্ৰাজিল আৰু পাৰাগুৱেৰ খিলঞ্জীয়া গুৰানি লোক\nকানাডাৰ খিলঞ্জীয়া ইনুইট লোক\nখিলঞ্জীয়া লোকসকল (ইংৰাজী: Indigenous peoples) হৈছে এনে নৃগোষ্ঠীয় লোক যিসকল কোনো অঞ্চলৰ প্ৰথম বাসিন্দা অথবা প্ৰথম পৰিচিত বাসিন্দা। আন কোনো লোক যিসকলে শেহতিয়াকৈ কোনো অঞ্চলত বসবাস, দখল বা উপনিবেশ স্থাপন কৰিছে তেওঁলোকক খিলঞ্জীয়া লোক বোলা নহয়। খিলঞ্জীয়া লোকসকল ভুমিপুত্ৰ, থলুৱা লোক, প্ৰথম জনগণ, প্ৰথম জাতি আদি নামেৰেও জনা যায়। সাধাৰণতে কোনো গোটক খিলঞ্জীয়া হিচাপে বৰ্ণনা কৰা হয় যেতিয়া তেওঁলোকে পৰম্পৰাগত সংস্কৃতি বা আন কোনো প্ৰাৰম্ভিক সংস্কৃতিৰ সৈতে সম্পৰ্কিত দৃষ্টিভঙ্গিসমূহ মানি চলে। সকলো খিলঞ্জীয়া লোকেই এনে বৈশিষ্ট্য মানি নচলিবও পাৰে, কাৰণ বহুতো ক্ষেত্ৰত তেওঁলোক ঔপনিবেশিক সংস্কৃতি যেনে সাজপাৰ, ধৰ্ম বা ভাষা আঁকোৱালি ল'ব পাৰে। খিলঞ্জীয়া লোকসকলে কোনো নিৰ্দিষ্ট অঞ্চলত বাস কৰিব পাৰে বা এক বিশাল অঞ্চলজুৰি যাযাবৰ জীৱন-যাপন কৰিব পাৰে, কিন্তু তেওঁলোক সাধাৰণতে ঐতিহাসিকভাবে এক নিৰ্দিষ্ট অঞ্চলৰ সৈতে জড়িত বা নিৰ্ভৰশীল। খিলঞ্জীয়া সমাজসমূহ পৃথিৱীৰ প্ৰতিটো জলবায়ু অঞ্চল আৰু মহাদেশতে পোৱা যায়।\nখিলঞ্জীয়া লোকসকল সচৰাচৰ তেওঁলোকৰ সাৰ্বভৌমত্ব, অৰ্থনৈতিক সুস্থতা আৰু তেওঁলোকৰ সংস্কৃতি নিৰ্ভৰশীল সম্পদসমূহৰ প্ৰতি ভাবুকিৰ সন্মুখীন হয়। সেয়েহে আন্তঃৰাষ্ট্ৰীয় সংস্থাসমূহ যেনে ৰাষ্ট্ৰসংঘ, আন্তঃৰাষ্ট্ৰীয় শ্ৰম সংস্থা, বিশ্ব বেংক আদিয়ে তেওঁলোকৰ বাবে আন্তঃৰাষ্ট্ৰীয় আইনৰ দ্বাৰা ৰাজনৈতিক অধিকাৰ নিৰ্ধাৰণ কৰিছে। ২০০৭ চনত ৰাষ্ট্ৰসংঘই ইয়াৰ সদস্য ৰাষ্ট্ৰসমূহৰ ৰাষ্ট্ৰীয় নীতি পৰিচালনাৰ বাবে "খিলঞ্জীয়া লোকৰ অধিকাৰৰ ঘোষণাপত্ৰ" (Declaration on the Rights of Indigenous Peoples; UNDRIP) জাৰি কৰে য'ত খিলঞ্জীয়া লোকৰ সংস্কৃতি, পৰিচয়, ভাষা আৰু কৰ্মসংস্থান, স্বাস্থ্য, শিক্ষা আৰু প্ৰাকৃতিক সম্পদৰ প্ৰতি অধিকাৰ কথা উল্লেখ কৰা হয়। এক সমীক্ষা অনুসৰি খিলঞ্জীয়া লোকৰ মুঠ জনসংখ্যা ২২ৰ পৰা ৩৫ কোটি বুলি অনুমান কৰা হৈছে।\nবিশ্বৰ খিলঞ্জীয়া লোকৰ আন্তঃৰাষ্ট্ৰীয় দিৱস প্ৰতিবছৰৰ ৯ আগষ্টত পালন কৰা হয়।\n↑ Acharya, Deepak and Shrivastava Anshu (2008): Indigenous Herbal Medicines: Tribal Formulations and Traditional Herbal Practices, Aavishkar Publishers Distributor, Jaipur, India. আই.এচ.বি.এন. 978-81-7910-252-7. p. 440\n↑ Bodley 2008:2\n"https://as.wikipedia.org/w/index.php?title=খিলঞ্জীয়া_লোক&oldid=215632"ৰ পৰা সংকলিত\nএই পৃষ্ঠাখন ২৮ ফেব্ৰুৱাৰী, ২০২০ তাৰিখে ১২:৪০ বজাত অন্তিম সংশোধন কৰা হৈছিল।


হলধৰ (চলচ্চিত্ৰ) - অসমীয়া ৱিকিপিডিয়া\nসঞ্জীৱ হাজৰিকা, বিদ্যুৎ চক্ৰৱৰ্তী, অজান বৰুৱা\nগীতি বৰুৱা, দ্বিজেন হাজৰিকা\n৩ চেপ্তেম্বৰ ১৯৯৩\nহলধৰ (ইংৰাজী: Haladhar) এখন মধুৰ হাস্যৰসাত্মক অসমীয়া চলচ্চিত্ৰ। ১৯৯৩ চনত চিত্ৰগৃহত মুক্তি পোৱা ছবিখন ৩৯তম ৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ 'পৰিচালৰ প্ৰথম ছবি'ৰ ইন্দিৰা গান্ধী বঁটা লাভ কৰিছিল। গল্পকাৰ অপূৰ্ব শৰ্মাৰ এটি চুটিগল্পৰ আধাৰত সঞ্জীৱ হাজৰিকা, বিদ্যুৎ চক্ৰৱৰ্তী আৰু অজান বৰুৱাই ছবিৰ চিত্ৰনাট্য আৰু সংলাপ লিখিছিল। পৰিচালনা কৰিছিল সঞ্জীৱ হাজৰিকাই।\nবলোৰাম এজন খেতিয়ক, গাঁৱৰ বায়ন। পামৰ পৰা তেওঁ নাঙল তৈয়াৰ কৰিবলৈ মজকাঠ দুটুকুৰা আনে। এখন নিজৰ বাবে, আনখন ভিনিহিয়েকৰ বাবে। দুখীয়া-দৰিদ্ৰক ঠগিমেলি চহকী হোৱা গাঁৱৰে মাঘী মহাজনে তাৰে নাঙল এখন বিচাৰে। বলোৰামে দিবলৈ অস্বীকাৰ কৰাত মহাজনৰ অহঙত লাগিল। খঙেৰে কৈ থৈ গ’ল যে এই নাঙলৰ খেতি বলোৰামেও খাবলৈ নাপায়।\nধোৰোকা গাঁৱৰে এজন উৎসাহী ডেকা। বলোৰামৰ পামত কাম কৰি দিয়াৰ উপৰিও গাঁৱৰ কাৰোবাৰ কিবা কামত প্ৰয়োজন হ’লে কৰি দিয়ে। বলোৰামৰ কিশোৰী জীয়েক লিলিক ভাল পাব বিচাৰে। ইতিমধ্যে এখন নাঙল চাঁচি সম্পূৰ্ণ হোৱাত ধোৰোকাৰ হাতত ভিনিহিয়েকৰ ঘৰলৈ পঠিয়াই দিলে। আনখন আধাচঁচা নাঙল ভৰাঁলৰ গাধৈত থৈ তেওঁ পামলৈ গ’ল। সেই সুযোগতে মাঘী মহাজনে আধাচঁচা নাঙলখন সোমেশ্বৰৰ হতুৱাই চুৰ কৰাই নিলে। বিভিন্ন সময়ত বলোৰামৰ পৰা উপকাৰ পাই থোৱা সোমেশ্বৰে প্ৰথমে নাঙলখন চুৰ কৰি কৰিব মান্তি হোৱা নাছিল যদিও ভেটীমাটি কাঢ়ি নিয়াৰ ভয় দেখুৱাই মহাজনে তাৰ দ্বাৰা এই গৰ্হিত কাম কৰালে।\nইফালে লিলিয়ে ধোৰোকাকে এই চুৰি কাৰ্যৰ বাবে দোষাৰোপ কৰিলে। ভালপোৱা ছোৱালীজনীয়ে এনে মিছা সন্দেহ কৰাত ধোৰোকাই শপত খালে যে সি প্ৰকৃত নাঙল চোৰক বিচাৰি উলিয়াবই। অনুসন্ধান কৰি সি নিশ্চিত হ’ল যে সোমেশ্বৰৰ হতুৱাই মহাজনে এই কাম কৰাইছে। আনকি সি নাঙলখন মহাজনৰ ঘৰত লুকুৱাই থোৱা অৱস্থাতো চাই আহিল।\nমহাজন ধনী, ক্ষমতাশালী মানুহ। সেয়েহে বলোৰামে থানাত গৈ মহাজনৰ বিপক্ষে গোচৰ দিয়া যুগুত নহব বুলি শুভাকাঙ্ক্ষীয়ে উনুকিয়াই দিলে। গাঁৱত অনুষ্ঠিত হবলগীয়া ভাওনাৰ দিনাই ৰাইজৰ আগত মহাজনৰ কু-কীৰ্তিৰ বিষয়ে গোচৰ দিয়াৰ মনস্থ কৰিলে। ভাওনাৰ দিনা নাঙলখন আগৰ ঠাইতে আছে নে নিশ্চিত হবলৈ ধোৰোকাক পুনৰ অনুসন্ধান কৰিবলৈ পঠিওৱা হ’ল। পিছে সি আহি জনালে যে নাঙলখন আগৰ ঠাইত নাই। গতিকে সিদিনা আৰু গোচৰ দিয়া নহ’ল।\nভাওনা হৈ যোৱাৰ পিছত গাঁৱৰ দোকানখনতে বলোৰামে সোমেশ্বৰক লগ পায়। সেইসময়ত গাঁৱৰে আৰু দুই-চাৰিজন লোক তাত আছিল। কথাৰ বলোৰাম সোমেশ্বৰৰ কথাৰ কটাকটি হয়। যিজনে সদায় বিপদে-আপদে সহায় কৰি আহিছে, সেইজনৰ ঘৰতে সোমেশ্বৰে চুৰ কৰিলে আৰু চুৰি-কাৰ্য সংঘটিত কৰিলে সেইজনৰ কথা মতে, যিজনে তাক শোষণ কৰি কৰি ভেটী-মাটিও কাঢ়িলোৱাৰ উপক্ৰম হৈছে। সোমেশ্বৰে নিজৰ ভুল বুজি পালে আৰু এটা কালভাৰ্টৰ তলৰ পৰা নাঙলখন উলিয়াই আনিলে। এজাক সৰু ল’ৰা-ছোৱালীয়ে ‘ধৰ ধৰ ধৰ, নাঙল চোৰক ধৰ’ বুলি চিঞৰি তাৰ পিছেপিছে সমদল যাত্ৰা কৰিলে। সেই সমদলত মাঘী মহাজনৰ কণমানি ল’ৰাটোৱেও যোগ দিলে।\nঅতুল পাচনী- সোমেশ্বৰ\nইন্দ্ৰ বণিয়া- মাঘী মহাজন\nহিৰণ্য ডেকা- ধোৰোকা\nনয়ন প্ৰসাদ- বলোৰাম\nগীতাঞ্জলী দাস, অনিমা পাচনি, নৰ্মদা দাস, নৰ্মদা দাস, লক্ষী বৰঠাকুৰ, জ্যোতি ভূঞা, অজিত বৰঠাকুৰ, মেঘালী নেওগ আদি।\nবেনাৰ- প্ৰহৰ চিত্ৰম\nশব্দ গ্ৰহণ- যতীন শৰ্মা\n১৯৯২ত অনুষ্ঠিত হোৱা ৩৯তম ৰাষ্ট্ৰীয় চলচ্চিত্ৰ মহোৎসৱত হলধৰে শ্ৰেষ্ঠ 'পৰিচালকৰ প্ৰথম ছবি'ৰ ইন্দিৰা গান্ধী বঁটা লাভ কৰিছিল। বঁটা স্বৰূপে প্ৰযোজকদ্বয় গীতি বৰুৱা আৰু দ্বিজেন হাজৰিকালৈ স্বৰ্ণকমল আৰু নগদ ২৫,০০০টকা আগবঢ়োৱা হৈছিল। একেই পৰিমাণৰ ধন আৰু স্বৰ্ণকমল পৰিচালক সঞ্জীৱ হাজৰিকালৈও আগবঢ়োৱা হৈছিল।\n↑ 1.0 1.1 1.2 1.3 1.4 1.5 1.6 1.7 Das Arunlochan (2013). ১০০ অসমীয়া চলচ্চিত্ৰৰ কাহিনী আৰু গীত. Shashi Shisu Prakashan, Guwahati. পৃষ্ঠা. 384.\n↑ 2.0 2.1 2.2 2.3 2.4 2.5 2.6 2.7 2.8 "39th National Film Festivl". Directorate of Film Festivals, Govt. of India. পৃষ্ঠাসমূহ: 20, 142. http://dff.nic.in/images/Documents/78_39ndNfacatalogue.pdf। আহৰণ কৰা হৈছে:7July 2020.\nইউটিউৱত 'হলধৰ' ছবি\n"https://as.wikipedia.org/w/index.php?title=হলধৰ_(চলচ্চিত্ৰ)&oldid=291991"ৰ পৰা অনা হৈছে\nশ্ৰেষ্ঠ ‘পৰিচালকৰ প্ৰথম ছবি’ৰ ৰাষ্ট্ৰীয় চলচ্চিত্ৰ বঁটা বিজয়ী\nএই পৃষ্ঠাখন ২১ আগষ্ট, ২০২১ তাৰিখে ০৭:২৭ বজাত অন্তিম সংশোধন কৰা হৈছিল।


প্ৰকৃতিত উপলব্ধ হোৱা সামগ্ৰীয়ে স্বাৱলম্বী হোৱা ব্যক্তিজন | NE FOCUS\nHome উদ্যমী প্ৰকৃতিত উপলব্ধ হোৱা সামগ্ৰীয়ে স্বাৱলম্বী হোৱা ব্যক্তিজন\nপ্ৰকৃতিত উপলব্ধ হোৱা সামগ্ৰীয়ে স্বাৱলম্বী হোৱা ব্যক্তিজন\nকোনো উদ্যোগ খুলিবলৈ বিদেশ যাব নালাগে, বিচাৰি ফুৰিব নালাগে উদ্যোগজাত সামগ্ৰীৰ সমল। ইচ্ছা কৰিলে ঘৰতে পোৱা অথবা বাৰীতে উপলব্ধ হোৱা সামগ্ৰীয়ে আৰম্ভ কৰিব পাৰো উদ্যমী জীৱনৰ জয়যাত্ৰা।\nএনে পদ্ধতিয়ে জীৱনৰ বাট বোলা আজিৰ তাৰিখত এজন সফল উদ্যমীৰ অন্যতম নাম হ’ল ঘনশ্যাম মেধি। উল্লেখযোগ্য যে ঘনশ্যাম মেধিয়ে অসম প্ৰাকৃতিক উদ্যোগৰ জৰিয়তে সমাজত সেৱা আগবঢ়াই আহিছে।\nনলবাৰীৰ টিহুৰ চহৰৰ সমীপত থকা নিজা বাসগৃহৰ পৰাই চলাই আহিছে তেখেতৰ ব্যৱসায়। প্ৰাকৃতিক ভাবে পোৱা আমলখি, শিলিখা, অৰ্জুন গছৰ চাল আৰু বিভিন্ন ধৰণৰ ঔষধি গুণসম্পন্ন উদ্ভিদৰ পৰা উৎপন্ন কৰা ঔষধ, পাউদাৰ আদিয়ে বেচ সমাদৰ লাভ কৰিছে।\nএই প্ৰাকৃতিক উদ্যোগ কিদৰে জন্ম হ’ল জানিব বিচৰাত তেখেতে এনেদৰে কয়- মোৰ দেউতাই প্ৰাকৃতিক চিকিৎসাৰ বিষয়ে কিছু কথা জানিছিল। এই ক্ষেত্ৰত বহুখিনি কথা দেউতাৰ পৰা শিকিছিলো। আৰু বিভিন্ন কিতাপ অধ্যয়ন কৰাৰ লগতে SIRD ত প্ৰশিক্ষন লৈছিলো। প্ৰথম অৱস্থাত ৪০ টকা মুলধনৰে টিফলা বনাই মানুহক খাব দিছিলো। সকলোৱে ভাল পোৱাত লাহে লাহে ব্যৱসায়টো সম্প্ৰসাৰণ কৰিবলৈ সক্ষম হও। এই মন্তব্য ঘনশ্যাম মেধিৰ।\nস্মৰ্তব্য যে অসম প্ৰাকৃতিক উদ্যোগত উৎপাদিত সমল সমূহ গ্ৰহণ কৰি বহু লোকে আৰোগ্য লাভ কৰিছে। অসমৰ বিভিন্ন জিলাত এনে সামগ্ৰী সমূহ বিক্ৰীৰ ব্যৱস্থা আছে। বৰ্ত্তমান লিকুইড, টেবলেট বনোৱাৰ প্ৰচেষ্টা হাতত লৈছে।\nঅসম প্ৰাকৃতিক উদ্যোগৰ এই জয়যাত্ৰা অব্যাহত থাকক আমি জনালো বহু শুভকামনা।\nPrevious articleৰঙালীয়ে আনিছে ৰঙৰ বতৰা\nKhandakar Asifa Yasmin February 10, 2017 at 9:33 PM\nGreat Mr. Ghanshyam medhi. Its really very good inspiaration for us. And thanks to ne-focus team…\nLeaveaReply to Khandakar Asifa Yasmin Cancel reply


সদস্য:Psneog/ৱিকিচ'ৰা:সম্পাদনা কক্ষ - অসমীয়া ৱিকিপিডিয়া\nৱিকিপিডিয়া এখন মুক্ত বিশ্বকোষ। সাধাৰণতে ৱিকিপিডিয়া ব্যৱহাৰ কৰা পাঠকসকলৰ নিচিনা সাধাৰণ মানুহেই পৰস্পৰে পৰস্পৰৰ লগত সহযোগিতা কৰি ৱিকিপিডিয়া লিখি উলিয়াইছে। এনেকৈ লিখাকে সহযোগিতামূলক সংকলন বা Collaborative editing বোলে। ৱিকিপিডিয়াৰ ৱেবচাইটটোত এনে কৰাৰ বিশেষ সুবিধা প্রদান কৰা হৈছে, যাতে পৃথিৱীৰ যিকোনো স্থানৰে পৰা কৰিব পৰা সহস্রাধিক সম্পাদনাকাৰ্য্যও সকলোৱে একেলগে কৰি থাকিব পাৰে। এনে ৱেবচাইটক "ৱিকি" বোলা হয়। সম্পাদনাৰ ৰেকৰ্ডসমূহ যিকোনো পৃষ্ঠাৰ "ইতিহাস চাওক" "টেব"ৰ পৰা বা সাম্প্রতিক সালসলনিসমূহ পৃষ্ঠাৰ পৰা চাব পাৰি। ৱিকিপিডিয়াৰ বিষয়ে আৰু ভালদৰে জানিবলৈ ৱিকিপিডিয়াৰ বিষয়ে (ইংৰাজী) চাওক।\nপ্রথম কথা: লিখিবলৈ ভয় নকৰিব - যি কোনো ব্যক্তিয়ে ৱিকিপিডিয়াৰ প্রায় সকলো পৃষ্ঠাতে লিখিব পাৰে, আৰু আমি তেওঁলোকক সাহসী হ'বলৈ উৎসাহ যোগাইছোঁ! অন্য কামো কৰিব পাৰে - যেনে: বানান, ব্যাকৰণ আদি চাই দিয়া, কোনো এটা প্রবন্ধ উন্নত বা সুখপাঠ্য কৰা, নতুন কিবা সংযোগ-বিয়োগ কৰা ইত্যাদি। নতুন তথ্য যদি যোগ কৰিব খুজিছে তেন্তে অনুগ্রহ কৰি উপযুক্ত প্রসংগ সূত্র যোগ কৰে যেন যাতে প্রয়োজন অনুসৰি মিলাই চাব পৰা যায়। (উত্‍সৰ উল্লেখ আৰু প্ৰামাণ্যতা চাই লওক।) প্রাসংগিক তথ্য প্রবন্ধৰ আলোচনা পৃষ্ঠাতো লিখিব পাৰে। বিতৰ্ক সৃষ্টি হ'ব পৰা বিষয়ে এনেকৈ আলোচনা কৰি লিখাই ভাল।\nআহক, এতিয়াই লিখি নাচায় কিয়? ইয়াত ক্লিক কৰি পৰীক্ষাগাৰত হাতে-কামে কৰি চাব পাৰে (যদি তাত আগৰপৰাই কিবা লিখা আছে, তেন্তে সেইবোৰৰ তলত লিখক।) বাক্য কেইশাৰীমান টাইপ কৰক। আপোনাৰ সালসলনি চাবৰ বাবে খচৰা দেখুৱাওঁক ক্লিক কৰক আৰু ইয়াত যদি আপুনি সুখী তেন্তে সাঁচি থওক ক্লিক কৰক।\nসদস্য:Psneog/ৱিকিচ'ৰা:সম্পাদনা কক্ষ/Selected article/2\nসদস্য:Psneog/ৱিকিচ'ৰা:সম্পাদনা কক্ষ/Selected biography/2\nসদস্য:Psneog/ৱিকিচ'ৰা:সম্পাদনা কক্ষ/Selected picture/2\nসদস্য:Psneog/ৱিকিচ'ৰা:সম্পাদনা কক্ষ/Did you know\nসদস্য:Psneog/ৱিকিচ'ৰা:সম্পাদনা কক্ষ/Related portals\nছাৰ্ভাৰৰ কেছ পৰিস্কাৰ কৰক\n"https://as.wikipedia.org/w/index.php?title=সদস্য:Psneog/ৱিকিচ%27ৰা:সম্পাদনা_কক্ষ&oldid=30641"ৰ পৰা অনা হৈছে\nএই পৃষ্ঠাখন ০৩ নৱেম্বৰ, ২০১১ তাৰিখে ১৪:৫১ বজাত অন্তিম সংশোধন কৰা হৈছিল।


কমনৱেলথ পইণ্টছ্ অৱ লাইট বঁটা (২০২০)\nযাদৱ পায়েং (ইংৰাজী: Jadav Payeng) অসমৰ এগৰাকী পৰিৱেশ কৰ্মী। মুলাই তেখেতৰ উপনাম। তেখেতে অসমৰ যোৰহাট জিলাৰ ককিলামুখৰ ওচৰৰ ব্ৰহ্মপুত্ৰৰ ঔনামুখ চাপৰিৰ এক বৃহৎ এলেকাত গছপুলি ৰোপণ কৰি এখন অৰণ্যলৈ ৰূপান্তৰ কৰিছিল। এই ৫৫০ হেক্টৰ অঞ্চল জুৰি থকা অৰণ্যখন যাদৱ পায়েঙৰ সন্মানাৰ্থে 'মুলাই কাঠনি' নামেৰে নামকৰণ কৰা হৈছে। ঔনামুখ চাপৰিটো ব্ৰহ্মপুত্ৰৰ এটা বৃহৎ চৰ। ইয়াৰ দৈৰ্ঘ্য প্ৰায় ২৭ কিলোমিটাৰ আৰু বহলে প্ৰায় ১৫ কিলোমিটাৰ। ১৯৮০ চনত তেখেতে অৰণ্য সৃষ্টিৰ অভিযান আৰম্ভ কৰে। বৰ্তমান সেই অৰণ্যত বিভিন্ন প্ৰজাতিৰ উদ্ভিদ আৰু প্ৰাণী দেখা যায়। কেইবিধমান মূল্যবান উদ্ভিদ হ'ল: অৰ্জুন, এজাৰ, গোলমোহৰ, কৰৈ, মজ, শিমলু আদি। প্ৰাণীৰ ভিতৰত গঁড়, ঢেঁকীয়াপতীয়া বাঘ, হৰিণা, বিভিন্ন ধৰণৰ পৰিভ্ৰমী চৰাই, শগুন আদিয়েই প্ৰধান। নতুন দিল্লীত অৱস্থিত জৱাহৰলাল নেহৰু বিশ্ববিদ্যালয়ে তেওঁক ‘ভাৰতৰ অৰণ্য মানৱ’ (ফৰেষ্ট মেন অৱ ইণ্ডিয়া) উপাধি প্ৰদান কৰিছে। ২০১৫ চনৰ ২৬ জানুৱাৰীৰ দিনা ভাৰত চৰকাৰে তেওঁক পদ্মশ্ৰী বঁটাৰে সন্মানিত কৰে।\n3.1 মেক্সিকোত বৃক্ষৰোপণ\n২০১৫ চনৰ ৮ এপ্ৰিলত ৰাষ্ট্ৰপতি ভৱনত ৰাষ্ট্ৰপতি প্ৰণব মুখাৰ্জীৰ পৰা পদ্মশ্ৰী সন্মান গ্ৰহণ কৰাৰ মুহূৰ্ত\n২০১২ চনৰ ২২ এপ্ৰিলৰ দিনা ধৰিত্ৰী দিৱসৰ লগত সংগতি ৰাখি জৱাহৰলাল নেহৰু বিশ্ববিদ্যালৰ পৰিবেশ বিজ্ঞান বিভাগে যাদৱ পায়েঙক সন্মান জনাবলৈ এখন জনসভাৰ আয়োজন কৰে। সেইদিনা তেখেতে বিশ্ববিদ্যালয় চৌহদত প্ৰতীকী ৰূপত পাঁচজোপা বৃক্ষৰোপণ কৰে। ৰমন মেগছেছে বঁটা বিজয়ী, জলমানৱ ৰূপে খ্যাত ৰাজেন্দ্ৰ সিং আৰু জৱাহৰলাল নেহৰু বিশ্ববিদ্যালয়ৰ উপাচাৰ্য সুধীৰ কুমাৰ সোপোৰিয়ে অংশ লোৱা এটা প্ৰশ্নোত্তৰ অনুষ্ঠানত পায়েঙে তেখেতৰ অভিজ্ঞতাৰ বৰ্ণনা কৰে। এই অনুষ্ঠানতে উপাচাৰ্য সোপোৰিয়ে তেখেতক 'ভাৰতৰ অৰণ্য মানৱ' (Forest man of India) আখ্যা দিয়ে।\nমেক্সিকোত বৃক্ষৰোপণ[সম্পাদনা কৰক]\n২০২০ চনৰ ডিচেম্বৰত যাদৱ পায়েঙে মেক্সিকোৰ 'আজটেকা'নামৰ বেচৰকাৰী সংস্থা এটাৰ সৈতে এখন বিশেষ চুক্তিত স্বাক্ষৰ কৰে। এই চুক্তি অনুসৰি পায়েঙৰ সহযোগিতাত উত্তৰ আমেৰিকাৰ মেক্সিকো দেশৰ আঠ লাখ হেক্টৰ ভূমিত সত্তৰ লাখ গছপুলি ৰোৱাৰ সিদ্ধান্ত লোৱা হয়। ২০২১ চনত যাদৱ পায়েঙক মেক্সিকো চৰকাৰে দহবছৰৰ বাবে ভিছা প্ৰদান কৰে। বিশেষ কৰ্মটো সম্পাদন কৰাৰ উদ্দেশ্যেৰে পায়েঙে ২০২১ চনত মেক্সিকোলৈ তিনিমাহৰ বাবে গমন কৰিব। এই বিদেশ-যাত্ৰা বছৰেকীয়া হ'ব। মেক্সিকোৰ পৰিৱেশ আৰু জলবায়ু ছেপ্টেম্বৰ, অক্টোবৰ আৰু নৱেম্বৰ মাহতহে গছ ৰোৱাৰ বাবে অনুকূল। পায়েংৰ এই কৰ্মত দেশখনৰ এক লাখ শিক্ষাৰ্থীয়ে প্ৰতি দিনাই অংশগ্ৰহণ কৰিব। এই সন্দৰ্ভত পায়েঙে কয় যে, “The Mexico government has provided me visa for 10 years. I shall be in Mexico for three months every year -- September, October and November -- That time is suitable to plant trees in Mexico. I will have to involve myself with one lakh students per day for the massive plantation drive.” পায়েঙে অসমৰ পৰা মেক্সিকোত ৰুবৰ বাবে তামোল আৰু নাৰিকলৰ পুলি লৈ যাব।\nশিশুৰ বাবে যুগুত কৰা এখন কিতাপৰ বেটুপাতত পায়েঙৰ ছবি\nযাদৱ পায়েঙৰ জীৱন আৰু কৰ্ম-আধাৰিত এখনি সচিত্ৰ ইংৰাজী ভাষাৰ গ্ৰন্থ ২০১৯ চনৰ ১৫ মাৰ্চত প্ৰকাশ হৈ ওলায়। গ্ৰন্থখনৰ নাম হৈছে 'The Boy who grewaforest: The True Story of Jadav Payeng' (অৰণ্য গঢ়া ল'ৰাজন: যাদৱ পায়েঙৰ সঁচা কাহিনী)। শিশু-কিশোৰৰ বাবে যুগুতোৱা এই বিশেষ গ্ৰন্থখনৰ লেখিকা হৈছে ছ'ফিয়া গোলজ্ (Sophia Gholz)। ৩২ পৃষ্ঠাৰ এই গ্ৰন্থখনৰ ভিতৰৰ ছবিসমূহ আঁকিছে কায়লা হাৰেনে। গ্ৰন্থখনে কেইবাটাও পুৰস্কাৰ অৰ্জন কৰিবলৈ সক্ষম হয়। তাৰে ভিতৰত ফ্লৰিডা ষ্টেট বুক বঁটা (সোণৰ পদক), গ্ৰীণ আৰ্থ বুক বঁটা, ইউৰেকা অকাহিনীমূলক শিশু গ্ৰন্থৰ সন্মান আদি প্ৰধান। গ্ৰন্থখনে পাঠক-সমালোচকৰ পৰাও ইতিবাচক মন্তব্য লাভ কৰে। আমেৰিকান আলোচনী "বুকলিষ্ট"-এ কয় যে, “পায়েঙৰ কাহিনীটো স্বতঃস্ফূৰ্ততাৰে কোৱা হৈছে আৰু সুন্দৰকৈ চিত্ৰিত কৰা হৈছে। পাঠকসকলে কিতাপখনৰ জৰিয়তে নিজস্ব দৃঢ়তাৰ শক্তিৰ উমান পাব।” (“Payeng’s story is eloquently told and beautifully illustrated. It will inspire readers to recognize the power of individual determination…”)।\n↑ Nath, Hemanta Kumar (10th June, 2021). "India's 'Forest Man' Jadav Payeng is onanew mission to make Mexico greener". Today India Today. (Web link). সংগ্ৰহ কৰা হৈছে: 10 June 2021.\n"https://as.wikipedia.org/w/index.php?title=যাদৱ_পায়েং&oldid=281667"ৰ পৰা অনা হৈছে\nএই পৃষ্ঠাখন ১১ জুন, ২০২১ তাৰিখে ০৭:৫৯ বজাত অন্তিম সংশোধন কৰা হৈছিল।


Search Result of সাংসদ তপন কুমাৰ গগৈ\nঅজিত কুমাৰ ভূঞাৰ প্ৰেছ মেল\nগুৱাহাটীৰ হোটেল লিলিত আজি ৰাজ্যসভাৰ সদস্য, সাংসদ তথা আঞ্চলিক গণ মৰ্চা দলৰ সভাপতি অজিত কুমাৰ ভূঞাই এক সংবাদ মেল সম্বোধন কৰে।\nপ্ৰাক্তন বিজেপি সাংসদে উদ্ভাৱন কৰিলে 'নেমু থেৰাপি'\nৰোগীসকলৰ ওপৰত এইটো চেষ্টা নিজেও কৰা বুলি দাবী কৰিছিল।\nক'ভিডৰ বিৰুদ্ধে যুদ্ধঃ সাংসদ সকললৈ সতীৰ্থৰ বাৰ্তা\nবিজেপিৰ সাংসদ ৰৱি কিষাণে তেওঁৰ স্থানীয় এলেকা উন্নয়ণ পুঁজিৰ পৰা গোৰক্ষপুৰ জিলাত এটা অক্সিজেন উৎপাদন কেন্দ্ৰ স্থাপন কৰিবলৈ ৪০ লাখ টকা আগবঢ়াইছে।\nঅসমত মহাজোঁটৰ চৰকাৰ হ’ব – সাংসদ অজিত কুমাৰ ভূঞা\nনোমল ম'মিনে মন্ত্ৰীত্ব পালে ভাল পাম:সাংসদ কামাখ্যা প্ৰসাদ তাছা\nবিজেপিৰ বিজয় নিশ্চিত আৰু কাৰ্বি আংলঙৰ প্ৰত্যেকজন প্ৰাৰ্থীয়ে জয়যুক্ত হব ।\nনৰেন্দ্ৰ মোদীয়ে ফাৰুক আব্দুল্লাৰ আশু আৰোগ্য কামনা কৰিছে\nপ্ৰধানমন্ত্ৰী নৰেন্দ্ৰ মোদীয়ে নেচনেল কনফাৰেঞ্চ পাৰ্টীৰ সভাপতি আৰু লোকসভাৰ সাংসদ ক'ভিড আক্ৰান্ত ফাৰুক আব্দুল্লাৰ আশু আৰোগ্য কামনা কৰিছে।\nৰাইজে গেৰাণ্টিক সমৰ্থন কৰিছে: গৌৰৱ গগৈ\nযোৰহাটত আজি পুৱা ভোটাধিকাৰ সাব্যস্ত কৰিলে কংগ্ৰেছ নেতা আৰু সাংসদ গৌৰৱ গগৈয়ে ।\nযোৰহাট লোকসভা সমষ্টিৰ অন্তৰ্গত ১০ টা বিধানসভা সমষ্টিত বিজেপি মিত্ৰজোঁটৰ প্ৰাৰ্থী জয়ী হব : তপন গগৈ\nযোৰহাট লোকসভা সমষ্টিৰ অন্তৰ্গত ১০ টা বিধানসভা সমষ্টিৰ আটাইকেইটা সমষ্টিতেই বিজেপিৰ মিত্ৰজোঁটৰ প্ৰাৰ্থী সকল জয়ী হব বুলি দাবী কৰিছে সাংসদ তপন কুমাৰ গগৈয়ে\nগাড়ী চালক বিশ্বজিৎ লাহন সহ সাংসদ তপন গগৈ পুনৰ কৰ'নাত আক্ৰান্ত\nপুনৰ কৰ'নাত আক্ৰান্ত যোৰহাটৰ সাংসদ তপন গগৈ\nচাবুৱাত প্ৰধানমন্ত্ৰীৰ প্ৰচাৰ সভাৰ পূৰ্বে যোৰহাটত কৰা টেষ্টত তেওঁৰ ৰিজাল্ট পজিটিভ আহে।\nশিৱসাগৰৰ আলিছিগা গাঁওক আদর্শ গাঁও হিচাপে উন্নীতকৰণৰ : সাংসদ তপন কুমাৰ গগৈৰ দ্বাৰা নিৰ্মাণকাৰ্য্য সমূহৰ শুভাৰম্ভ\nশিৱসাগৰ জিলাৰ দিচাংমুখ গাঁও পঞ্চায়তৰ অন্তৰ্গত আলিছিগা গাঁওক আদৰ্শ গাঁও হিচাপে উন্নীতকৰণৰ বাবে ৰাজ্য চৰকাৰে "অসম আদর্শ গ্ৰাম যোজনা"ৰ অধীনত ৫০ লাখ টকা প্ৰদান কৰিছে।\nশিৱসাগৰত ৯ খন গাঁও পঞ্চায়তত পঞ্চাদশ বিত্তীয় আয়োগৰ আঁচনি সমূহৰ কামৰ শুভাৰম্ভ\nদুলীয়াজানত প্রার্থী হ’ব পাৰে ইন্দ্র গগৈ, শিৱসাগৰত কুশল দুৱৰী অথবা তপন গগৈ\nআজি গোলাঘাটত প্ৰায় ১০সহস্ৰাধিক কংগ্ৰেছীয়ে আনুষ্ঠানিকভাৱে পৰিধান কৰিব গেৰুৱাবসন\nনেডাৰ আহ্বায়ক ড° হিমন্ত বিশ্ব শৰ্মা হেলিকপ্তাৰ যোগে গোলাঘাটত উপস্থিত হ'ব।ইয়াৰ পিছতে প্ৰায় ২হাজাৰ বিজেপি কৰ্মীয়ে বাইক ৰেলীৰে ড° হিমন্ত বিশ্ব শৰ্মা,বিজেপিৰ সভাপতি ৰঞ্জিত দাস,সাংসদ কামাখ্যা প্ৰসাদ তাছা,সাংসদ তপন গগৈ,বিধায়ক মৃণাল শইকীয়াক আদৰি নিব গৰঙা খেলপথাৰলৈ।\nযোৰহাটত বিজেপিৰ ৰাজ‍্যিক সভাপতিৰে মত বিনিময়\nআজি সন্ধিয়া যোৰহাটৰ বাইপাছত বিজেপিৰ ৰাজ্যিক সভাপতি ৰঞ্জিত কুমাৰ দাস সাংসদ দ্বয় তপন কুমাৰ গগৈ আৰু কামাখ্যা প্ৰসাদ তাছা আৰু যোৰহাট জিলা সভাপতি কামাখ্যামোহন দাসৰ সৈতে অসম গণ পৰিষদৰ দেৰগাঁও বিধান পৰিষদৰ কাৰ্য্যালয়ত সহস্ৰাধিক অগপৰ বিষয়ববীয়াৰ সৈতে মত বিনিময় কৰে৷\nচৰাইদেউ জিলাত একেদিনাই ৬ টা পথৰ আধাৰশিলা স্থাপন সাংসদ তপন গগৈৰ\nঅসমৰ নৱতম মুখ্যমন্ত্ৰী ড. হিমন্ত বিশ্ব শৰ্মা\nঅসমৰ পৰৱর্তী মুখ্যমন্ত্রী হিচাপে ড. হিমন্ত বিশ্ব শৰ্মাৰ নাম ঘোষণা কৰা অসম বিধানসভা সচিবালয় চৌহদত অনুষ্ঠিত বিজেপিৰ বিধায়িনী দলৰ বৈঠকৰ এটি দৃশ্য\nগুৱাহাটীৰ বেলতলা ৰ’ড এলেকা কণ্টেইনমেণ্ট জ’নত মানুহৰ আহ-যাহ নিয়ন্ত্ৰণৰ বাবে সজা বাঁহৰ বেৰিকেইড\nগুৱাহাটীৰ বেলতলা ৰ’ড এলেকা কণ্টেইনমেণ্ট জ’ন হিচাপে ঘোষণা কৰাৰ পিচত মানুহৰ আহ-যাহ নিয়ন্ত্ৰণৰ বাবে বাঁহৰ বেৰিকেইড সজা দেখা গৈছে।\nগুৱাহাটীৰ কণ্টেইনমেণ্ট জ’নৰ ৰাইজে অৱমাননা কৰিছে কভিডৰ নীতি নিয়ম\nতথাপি আজি ভেটাপাৰাৰ এটা কণ্টেইনমেণ্ট জ’নত ৰেষ্টুৰেণ্ট খোলাও দেখা গ’ল।\nগুৱাহাটীত সদ্যঘোষিত কণ্টেইনমেণ্ট জ’ন ছাবিপুল বিল পাৰৰ আজি আবেলি সময়ৰ এটি দৃশ্য\nফাঁচী বজাৰত কভিডৰ নীতি নিয়ম বলৱৎ কৰাৰ বাবে মোতায়েন হ’ল সুৰক্ষা বাহিনী\nআজি গুৱাহাটীৰ ব্যৱসায়ৰ ঘাই কেন্দ্ৰ ফাঁচী বজাৰত দূৰ্যোগ ব্যৱস্থাপনা কৰ্তৃপক্ষই বান্ধি দিয়া নীতি নিয়ম বলৱৎ হোৱাৰ তদাৰকী কৰিবলৈ মোতায়েন কৰা সুৰক্ষা বাহিনীৰ লোকে নিষ্ঠাৰে কৰ্তব্য পালন কৰা দেখা গ’ল।\nগুৱাহাটীৰ কন্টেইমেণ্ট জ’নতো পালন হোৱা নাই কভিডৰ নীতি-নিয়ম\nআজি ফটাশিল আমবাৰীৰ কন্টেইমেণ্ট জ’ন হিচাপে ঘোষনা কৰা এলেকাত বহুলোকে কভিডৰ নীতি-নিয়ম উলংঘা কৰি এই দৰে ওলাই সোমাই ফুৰা দেখা গ’ল।\nস্বাস্থ্যমন্ত্ৰীৰ কভিড পৰিস্থিতি পৰ্যালোচনা\nআজি স্বাস্থ্যমন্ত্ৰীজনে গুৱাহাটী চিকিৎসা মহাবিদ্যালয়ত অধ্যাপক, চিকিৎসক আৰু বিষয়াসকলৰ লগত ৰাজ্যখনৰ কভিড পৰিস্থিতি সম্পৰ্কে এক পৰ্যালোচনাত বহে।\nযাত্ৰা বাতিল, গুৱাহাটী ৰেল ষ্টেশ্যনত ৰৈ গ’ল বহু দূৰণিবটীয়া ৰে’লগাড়ী\nযাত্ৰীৰ পৰা পোৱা কম পৰিমানৰ সঁহাৰি আৰু উৎসাহ, যাত্ৰীৰ সংখ্যা নগণ্য আৰু কভিডৰ সংক্ৰমণ –এই কেইটা কাৰণতে ৰেল কেইখন বাতিল কৰা হৈছে বুলি জনায়। আজি গুৱাহাটী ৰেল ষ্টেশ্যনত জাত্ৰা বাতিলৰ বাবে ৰৈ যোৱা কেইখনমান দূৰণিবটীয়া ৰে’লগাড়ী।\nAll Rights Reserved 2021 © The Janambhumi | Total visits : 44179050


গুৱাহাটী যুদ্ধ সমাধিস্থান - অসমৰ পৰ্যটনস্থলী Info. Ab\n★ গুৱাহাটী যুদ্ধ সমাধিস্থান - অসমৰ পৰ্যটনস্থলী ..\n★ গুৱাহাটী যুদ্ধ সমাধিস্থান\nগুৱাহাটী যুদ্ধ সমাধিস্থান অসমৰ গুৱাহাটী মহানগৰত অৱস্থিত এক সমাধিক্ষেত্ৰ। দ্বিতীয় বিশ্বযুদ্ধত মৃত্যুবৰণ কৰা কমন্‌ৱেল্‌থ সৈনিকৰ বাবে এই সমাধিস্থান আৰম্ভ কৰা হৈছিল। গুৱাহাটীৰ শিলপুখুৰী অঞ্চলৰ নৱগ্ৰহ পথত এই সমাধিস্থান আছে। ইয়াৰ পিছফালেই আছে নৱগ্ৰহ শ্মশান। এই পথেৰে গলে নৱগ্ৰহ মন্দিৰো পোৱা যায়।\n1. ঐতিহাসিক তথ্য\nদ্বিতীয় বিশ্বযুদ্ধৰ সময়ত এই অঞ্চলত থকা কেইবাখনো সেনা চিকিৎসালয়ত মৃত্যু হোৱা সৈনিকৰ বাবে এই সমাধিক্ষেত্ৰ আৰম্ভ কৰা হৈছিল। পিছলৈ স্থায়ী চোৱা-চিতাৰ ব্যৱস্থা নথকা আমাৰি বাৰি সৈনিক সমাধিক্ষেত্ৰ, চিলেট সৈনিক সমাধিস্থান, মহাচাৰা সমাধস্থান, নগাঁও ৰাজহুৱা সমাধিক্ষেত্ৰ আৰু গুৱাহাটী ৰাজহুৱা সমাধিস্থানৰ পৰা বহু সমাধি ইয়ালৈ অনা হয়। একে কাৰণতে ১৯৫২ চনত লুচাই পাহাৰ, বদৰপুৰ, দাৰ্জিলিং, কোচ বিহাৰ, ধুবুৰী, ডিব্ৰুগড়, দিনজান, লামডিং, চিলং, শিলচৰ আদি ঠাই পৰাও ইয়ালৈ সমাধি অনা হয়। বৰ্তমান ইয়াত দ্বিতীয় বিশ্বযুদ্ধত মৃত্যুবৰণ কৰা ৪৮৬ গৰাকী কমন্‌ৱেল্‌থ সৈনিকৰ সমাধি বা স্মাৰক আছে। ইয়াৰে ২৫টা সমাধিৰ পৰিচয় অজ্ঞাত। ইয়াৰ বাহিৰে ইয়াত চীনা সৈনিকৰো ২৪টা সমাধি আছে আৰু ২টা সমাধি যুদ্ধৰ নহয়।\nদ্বিতীয় বিশ্বযুদ্ধত মৃত্যু হোৱা ১১জন জাপানী সৈনিকৰ অৱশিষ্ট উদ্ধাৰৰ বাবে ২০১২ চনত ইয়াৰ খনন কৰা হৈছিল।\nWikipedia: গুৱাহাটী যুদ্ধ সমাধিস্থান\nসমধসথন, গৱহট, গৱহটযদসমধসথন, গুৱাহাটী যুদ্ধ সমাধিস্থান, অসমৰ পৰ্যটনস্থলী. গুৱাহাটী যুদ্ধ সমাধিস্থান,\nগৱহটযদসমধসথন সমধসথন অসমৰ পৰ্যটনস্থলী. গুৱাহাটী যুদ্ধ সমাধিস্থান গুৱাহাটী যুদ্ধ সমাধিস্থান গৱহট\nDainik Agradoot 19 April.p65.\nগুৱাহাটী, যােৰহাট আৰু তেজপুৰৰ পৰা প্রকাশিত ৭ টাইৱানক আক্রমণ কৰিব পাৰে চীনে, যুদ্ধ সমীপৰে গােপাল আতাৰ সমাধিস্থান আজি উজলি.


এটা শ্বহীদ পুখুৰী – বিকাশ শইকীয়া – ফটাঢোল\nমানে কেচটো নগেন। নহয়, কেচটো নগেন নে কি নাজানো, কিন্তু কাহিনীৰ নায়কজনৰ নাম নগেন। জাতীয় চেতনাৰে জীৱন উৎসৰ্গা কৰিব বিচৰা আমাৰ নগেন। তেওঁ বহু বছৰৰ আগতে ‘অসম মুক্তি জনগণ পৰিষদ’ নামৰ ৰাজনৈতিক দলটোৰ কৰ্মী আছিল। পিছে কি হ’ব? এই দলটোৱে শাসন কালত কোনো উন্নয়নমূলক কাম কাজ নকৰিলেই। বিধায়ক মন্ত্ৰীসকলে চৰকাৰী ধনৰ শৰাধ পাতি কেৱল নিজৰ পৰিয়ালৰ বাবে সাত পুৰুষলৈ ধন সাঁচি ল’লে। পিছৰ নিৰ্বাচনত তেওঁলোক জিকক বা হাৰক তালৈ পৰোৱা নকৰে। বিদেশী বেংকত ধন। বিদেশত ল’ৰা-ছোৱালীক ৰাখিছে। নিজে বজাৰলৈ যোৱা ৰাষ্টাটো পকী কৰি লৈছে। অসুখ বিসুখ হ’লে চিধা বাহিৰৰ হস্পিতাললৈ উৰা মাৰিব। বেছি একো অসুবিধা নহয়। টকা খৰছহে হ’ব। সেইটোনো কি ডাঙৰ কথা! সাত পুৰুষে খাই শেষ কৰিব নোৱাৰাকৈ সাঁচি লৈছেই। বাহিৰৰ হস্পিতালত তেওঁলোকৰ টকা দেখিলে হস্পিতালৰ মালিকে ডাক্তৰ স্বৰ্গৰপৰাই নমাই আনিব লাগিলে। মালিকে চিন্তা কৰি কিয় চাব! সেইবোৰ ক’লা ধন নে বগা ধন!\nকিন্তু নগেনৰ একোডাল নহ’ল। না চৰকাৰী চাকৰি পালে, না ক’লা ধন অৰ্জন কৰি জীৱনৰ বাটটো অলপ হ’লেও মসৃণ কৰিব পাৰিলে।\nসেইবোৰ কথাকে ভাবি আছিল সি। তেনেতে কেৰেপাই কাইটিয়ে মাত লগালে, “ঐ নগেন হ’ল নে নাই? দোকান বন্ধ কৰো নহয়। দেৰি হ’লে আকৌ পুলিচক টকা বেছি দিবলগীয়া হয়। শান্তি নাই বুজিছ। লগাই দিয়া মানুহৰ অভাৱ নাই। পৃথিৱীৰ মানুহ সবেই হিংসাকুৰীয়া। যি দিলো তাকে শেষ কৰ আৰু ঘৰলৈ যা। মাৰে ঢাকোনৰ ভাত থৈ দিছে চাগৈ। ময়ো যাওঁ ল’ৰা ছোৱালীকেইটাৰ লগতে ভাতকেইটা খাওঁগৈ। দিনত স্কুলত থাকে যে একেলগে ভাত খোৱাই নহয়।”\nএইবুলি কেৰেপাই কাইটিয়ে তিনিআলিৰ সুৰাৰ দোকানখন বন্ধ কৰাৰ সংকেত দিলে। কাঁচৰ গিলাছত থকা অৱশিষ্টকণ নগেনে একে শোহাতে শেষ কৰিলে। নিমখকণ বুট মাহত লগাই মোকোৰা মোকোৰে চোবাই থাকোতে সি ক’লে, “লিখি থ’বি দাইটি, একে লগে ধাৰ মাৰি দিম।”\nনাই, এইটো দলত আৰু নহ’ব। এইবাৰ নিৰ্বাচনত জিকাৰ একেবাৰে আশা নাই। জিকিব লগা ‘আই জনমভূমি’ দলতে সি যোগদান কৰিব। কিন্তু আজি ‘অসম মুক্তি জনগণ পৰিষদৰ’ ৰাজহুৱা সভা আছে। তালৈ সি যাম বুলি কৈছিল। যাওঁ নাযাওঁ দোমোজাতে আছিল যদিও মনটো ধৰি ৰাখিব নোৱাৰি গৈ সভা পালেগৈ। এটা বক্তৃতা দিবলৈও আকস্মিকভাৱে সুবিধা পালে। বক্তৃতাৰ শেষত সি ‘অ’ মোৰ আপোনাৰ দেশ’ গাব বুলি ঠিক কৰি ল’লে। নগেনে গাবলৈ ধৰিলে – “স্বৰে অ’ মোৰ আপোনাৰ দেশ, স্বৰে অ’ মোৰ চিকুণি দেশ”। সভাত হুৱা দুৱা লাগিল। হাই হাই কি জাতীয় চেতনাৰ নায়ক এইজন! দুদিনমানৰ বাবে নগেনে সমালোচনাৰ শীৰ্ষস্থান দখল কৰিলে। নগেনক সেই ৰাজনৈতিক দলৰপৰা বহিস্কাৰ কৰা হ’ল। কাৰণ দলটোৱে জনসাধাৰণৰ আগত জাতীয় চেতনাৰ মহানতাৰ পৰিচয় দিব লাগে।\nনগেনক গোৰ মাৰি গংগাতহে পেলালে তেওঁলোকে। জিকিব বুলি ভাবি থকা ‘আই জনমভূমি’ দলত নগেনে যোগদান কৰিলে। কিন্তু আগৰবাৰৰ দৰে সি পুনৰ ভুল নকৰাৰ সিদ্ধান্তও লৈ পেলালে। কিবা কৰি ঠিকা দুই এটা ল’বই লাগিব। এক গাড়ী শিলগুটি দহো জেগাত অলপ অলপকৈ পেলাব। ফটো মাৰি নি দহ গাড়ীৰ টকা আদায় কৰিব। দৰকাৰ হ’লে বেলেগকো দিব। মুঠতে নিজৰ জেপলৈ টকা আহিলেই হ’ল। বাকী জনসাধাৰণৰ দুখ কষ্টৰ কথা কোনে চিন্তা কৰে! সভাত ভাষণ দিবৰ বাবে তেজস্বী ভাষণ লিখা মানুহো বন্দোবস্ত কৰি ল’ব।\nসিদ্ধান্ত অনুসৰি সি ‘আই জনমভূমি’ দলত যোগদান কৰি দলৰ উচ্চ পদস্থ লোকৰ সৈতে পোনেই চিনাকি হৈ চুক্তি কৰি ল’লে। ঠিকা দিবই লাগিব তাক।\nনিৰ্বাচনত তাৰ দলে জয় লাভ কৰাৰ পাছত সি দেখিলে, বাঃ! ”গাখীৰতে ম’হৰ খূটি সান্দহতে দৈ।” নগেনে ভবাতকৈও সহজ এই দলত থাকি টকা ঘটিবলৈ। সকলো ঠিক কৰি থোৱাই আছে। মুঠতে দিনত জনসাধাৰণক উদ্দেশ্যি ভাষণ দিব লাগে আৰু ৰাতিলৈ বিলাসী হোটেল এখনত বহি ৰঙীন পানীয়ৰ গিলাছটো মুখৰ আগত ৰাখি চিগাৰেটৰ ধোঁৱাৰে কুণ্ডলী পকাই পকাই টকাৰ হিচাপ কৰিব লাগে। অতিকৈ মজাৰ কথা যে কেতিয়াবা ৰমণীৰো অাবিৰ্ভাৱ হয়। সঁচাই এইটো কৰ্পোৰেট দল। টকা অকলে নাখায়। লগত থকাসকলেও ভাগ পায়। এই ধৰক ৰাষ্টা এটা বনালে। টকা আহিছিল এক লাখ। কাম কৰিলে পাঁচ হাজাৰ টকাৰ। পঞ্চাচ হাজাৰ টকা মন্ত্ৰী, বিধায়ক, চৰকাৰী বিষয়া আদিয়ে ওপৰতে ৰাখিলে। বাকী থাকিল পঞ্চলিছ হাজাৰ। পঞ্চলিছ হাজাৰ পঞ্চায়তৰ কৰ্মীৰপৰা দলৰ বাকীসকল কৰ্মীয়েও ভাগ পায়। কেতিয়াবা খঙো উঠে তাৰ। দিনত সি দলৰ হিতৰ বাবে ভাষণ দিয়ে গতিকে ৰাতিলৈ টকাৰ ভাগ এটা চুবলৈ পায়। কিন্তু দিনত দলটোক গালি দিয়া দুজনমান জাতীয়তাবাদী লোকে কেনেকৈ ৰাতি টকাৰ ভাগ পায়!\nসেই উত্তৰটোৰ বাবে বেছি দিন ৰ’ব লগা নহ’ল। অপেক্ষাৰ অন্ত পৰিল। কিছু দিনৰ মূৰত নগেনেও এটা ঠিকা পালে। কিন্তু ৰাষ্টাৰ নহয়। পুখুৰী খান্দিবৰ বাবে পালে ঠিকা। তাৰ জন্মভূমি গাওঁখনতে পুখুৰী এটা খন্দাৰ ঠিকা পালে। কিন্তু সকলোৰে ঘৰত পুখুৰী থাকোতে ৰাজহুৱা বৰপুখুৰী এটা খান্দিবৰ বাবে কেনেকৈ অনুমতি পাব। আচলতে চৰকাৰী ধন জনসাধাৰণৰ অভাৱ পূৰণ কৰিবলৈকে অনুমোদিত নহয়, অনুমোদিত হয় যাতে চৰকাৰী উচ্চপদস্থ বিষয়াসকলৰ লগতে দলীয় কৰ্মীসকলৰ জেপলৈও আই লক্ষ্মীৰ আগমন হয়। নহ’লেনো তাৰ ঘৰৰ আগৰ পথটোৰ অৱস্থা ইমান দুখ লগা হয়নে! গতিকে পুখুৰীটো খন্দাৰ অনুমতি আহিল। সেই দলৰে নগেনৰ লগত ৰঙাপানী খোৱা এজন ‘চি এম’ মানে মুখ্যমন্ত্ৰীৰ সোঁহাত স্বৰূপ। আৱেদন নি পোনেই মুখ্যমন্ত্ৰীক দিবগৈ পাৰে। নগেনৰ গাঁৱত বৰপুখুৰী এটাৰ অতি আৱশ্যক বুলি মুখ্যমন্ত্ৰীলৈ এখন আৱেদন লিখিলে। তলত কেইবাটাও জাতীয়তাবাদী সংগঠনৰ নাম আৰু চিল মোহৰ দি সংগঠনকেইটাৰ উচ্চ পদস্থ বিষয়ববীয়াসকলে চহী কৰোৱাই দিলে। আৱেদনখন দেখিলে লাগে যেন পুখুৰী এটাৰ অভাৱত ৰাইজে জীয়াতু ভূগিছে। সংগঠনবোৰৰ চিল, মোহৰ, চহী দেখি লাগে যেন নিদিবলৈ হ’লে এটা জংগী আন্দোলন হ’ব। অৱশেষত মুখ্যমন্ত্ৰীয়ে চাৰি লাখ টকা পুখুৰী খান্দিবলৈ আৰু এক লাখ টকাৰে পাৰ বান্ধি বেৰা দিবলৈ, মুঠ পাঁচ লাখ টকাৰ অনুদান দি দিলে। মুখ্যমন্ত্ৰীয়ে কথাবোৰ নজনা নহয়। তেওঁও সেই একে কাম কৰিহে মুখ্যমন্ত্ৰী হৈছে। স্বৰ্গৰপৰা জখলা লৈ নামি অহা নাই নহয়। সেইবাবেইতো আমাৰ ককাসকলে কৈ গৈছে “লংকা পালেগৈ সকলো ৰাৱণ।” পাঁচ লাখ টকাৰ ঠাইত কিন্তু নগেনৰ হাতত আহি পৰিল দুই লাখ টকা। মানে তিনি লাখ টকা বৰমূৰীয়াসকলৰ জেপতে সোমাল। এতিয়া দুইলাখ টকাৰে পুখুৰী খান্দিলে তালৈ থাকিব কি ? কেৰেপাই দোকানৰ বাকী এতিয়া নাই বাৰু। সেই পুখুৰীৰ টকাৰে নিজৰ বুলি বিশ্বকৰ্মাৰ সম্পদ এভাগ গোটাম বুলিহে সি ভাবি আছিল। এতিয়া কিডাল হ’ব! কথাবোৰ হোটেলৰ কোঠাত বহি ভাবি থাকোতেই হুৰ মূৰকৈ চহী কৰা জাতীয়তাবাদী নেতাকেইজনৰ সৈতে পঞ্চায়তৰ আৰু দলটোৰ কৰ্মীসকল সোমাই আহিল। বেলেগ কথা নাই, দুই লাখ টকাৰ ভাগ লাগে সকলোকে। নগেনৰ প্ৰশ্ন, “কিন্তু পুখুৰী খন্দাই নাই আগতে টকা ভাগ কেনেকৈ কৰোঁ?” মুখ্যমন্ত্ৰীৰ সোঁহাত স্বৰূপজনে ক’লে, “হা হা ভয় কৰিছ নেকি? চিন্তা নাই মেনেজ কৰি দিম। পুখুৰী খান্দিবই নালাগে। মাত্ৰ সাংবাদিককেইজনে খবৰটো পালে। গতিকে ভাগটো তেওঁলোককো দিব লাগিব।” টকাৰ ভাগ বতৰা হৈ গ’ল। চৰকাৰী নথিত সেই অঞ্চলত এটা বৰপুখুৰী আছে।\nবিধান সভাৰ নিৰ্বাচনলৈ দিন আছে। লোক সভা নিৰ্বাচনৰ দিন আহি আছে। এতিয়া ভোট বিচাৰি ৰাজনৈতিক দলৰ নেতাসকল গাওঁবোৰলৈ আহিব। নিৰ্বাচনী সভাত যদি পুখুৰীটোৰ কথা কৈ দিয়ে! তেতিয়াহ’লে সকলো দেখোন নিগমে মৰিব! পুনৰ এটা বুদ্ধি পাঙিলে নগেনবাহিনীয়ে। এই পুখুৰীটো থকাৰ বাবে জনসাধাৰণৰ বহুত অসুবিধা হৈছে, ইয়াত মহে কণী পাৰি মেলেৰিয়া, ডেংগু আদি মহামাৰী ৰোগৰ সৃষ্টি কৰিছে, এইবুলি আৱেদন এখন লিখি আগৰ দৰে চিল, মোহৰ চহী কৰি মুখ্যমন্ত্ৰীৰ হাতত দিলে। অতি সোনকালে পুখুৰীটো পোতাৰ ব্যৱস্থা নল’লে জংগী আন্দোলনৰ হুংকাৰ দিলে একাধিক জাতীয়তাবাদী দলে। পুনৰ আৰ্থিক অনুদানেৰে পুখুৰীটো পোতা হ’ল।\nসেই অঞ্চলত পুখুৰী না আছিল, না থাকিল। তেনেকৈয়ে এটা পুখুৰী জন্ম নোহোৱাকৈ শ্বহীদো হ’ল। কোনে জানে তেনেদৰে কিমান পুখুৰী শ্বহীদ হৈছে আৰু জনসাধৰণৰ কিমান টকা সেই পুখুৰীবোৰত পোত গৈছে!\n« বন্ধুৰ এলাৰ্ম ক্লক – দিলীপ ৰঞ্জন কাকতি\nড° লীলা গগৈৰ ৰম্য ৰচনা পুথি "বিয়েৰিং চিঠি" ৰ বিষয়ে এটি চমু আলোচনা – চবিনা ইয়াচমিন »\nআমাৰ সমাজৰ সদায় দেখি থকা ছবিৰ নিখুত অংকন। বৰ ভাল লাগিল পঢ়ি বিকাশ।\nমোৰ খূউৱ ভাল লগা লিখনি সমুহৰ এটা ।\nআপোনাৰ কাহিনী পঢ়ি কাৰোবাৰ চেকচেকনি ভকভকনি আহি যাব।\nঅপ্ৰিয় সত্য কথাবোৰ কৈ দিলা গল্পটোৰ জৰিয়তে।\nবহুত ভাল লাগিল।ব্যঙ্গৰ চলেৰে সমাজৰ ৰূপ দেখুৱালে\nভাল লাগিল বিকাশ।\nঅামাৰ সমাজখনৰ জীয়া ছবি এইখন\nবাস্তৱত দেখি থকা, ভাল লাগিল।\nতামাম বঢ়িয়া লাগিছে .


দীপলিনাই আকৌ চুবলৈ সক্ষম হৈছে দৰ্শকৰ মনঃ | Rupaliparda.com\nদীপলিনাই আকৌ চুবলৈ সক্ষম হৈছে দৰ্শকৰ মনঃ\nঅসমীয়া গায়িকাৰ তালিকাখনত বৰ্তমান দীপলিনা ডেকা হৈছে প্ৰত্যেকজন ডেকাৰ মনৰ ৰাণী। তেওঁৰ হাঁহি অথবা এটা চকুৰ চাঁৱনিয়ে যথেষ্ট; একোজন ডেকাৰ হৃদয় চুই যাবলৈ। নহয়নে? “মিছন চাইনা” ছবিখনত জুবিন গাৰ্গৰ সৈতে অভিনয় কৰাৰে পৰাই গায়িকা গৰাকীৰ অনুৰাগী হৈ পৰিছিল অসংখ্য জন।\nএবছৰ আগতে দীপলিনাৰ কন্ঠত “চুই দিয়ানা” গানটো মুকলি পোৱাৰ পিছত দৰ্শকৰ পৰা গানটোৱে লাভ কৰিছিল বৃহৎ সংখ্যাত সমাদৰ। “চুই দিয়ানা” গানটোৰ বৰ্ষপূৰ্তিত গায়িকা গৰাকীয়ে গানটোত দিছে আকৌ এক নতুনত্ব। গুৱাহাটীস্থিত চিটি চেন্টাৰ ম’লৰ ভিতৰত তেওঁ নিজে কৰিঅ’গ্ৰাফ কৰি উক্ত গীতটিত নৃত্য কৰে। বৰ্তমান ইউটিউবত উপলদ্ধ এই ভিডিঅ’টিক ৬০ হাজাৰতকৈও অধিক দৰ্শকে উপভোগ কৰিছে।\nকেইবাদিনো আইনাত মুখ চোৱা নাছিল বিদ্যাইঃ কিন্তু কিয়??\nতপা হ’ল আয়ূসমান খুৰানাঃ হেণ্ডছম আয়ূসমানৰ মূৰত নাই চুলি-


এইক্ষেত্ৰত কিন্তু আমাৰ দেশ শ্ৰেষ্ঠ। যদি ইয়াৰ কোনো প্ৰতিযোগিতা থাকিলহেতেন তেনেহ’লে আমাৰ দেশে অৱশ্যেই সোণ, ৰূপ বা ব্ৰঞ্জৰ পদক লাভ কৰিলেহেতেন। মই আচলতে ক’ব বিচাৰিছো কিবা এটা বস্তু বা কাম ভাল লাগিলেও আমাৰ দেশৰ লোকসকলে কেতিয়াও মুখ খুলি প্ৰশংসা কৰিব বা শলাগ ল’ব নজনা এই স্বাভাৱটোৰ কথা। যদি আপোনাৰ বিশ্বাস হোৱা নাই তেনেহ’লে এবাৰ মনত পেলাই চাওঁকছোন: শেষবাৰৰ বাবে কেতিয়া আপুনি কাৰোৱাক প্ৰশংসা কৰিছিল বা শলাগ লৈছ্লি।\nআমাৰ চাৰিওফালে, আমাৰ ষ্টাৰ্ট আপ পৰিবেশত অথবা আমাৰ জীৱনৰ যিকোনো ক্ষেত্ৰতেই যেন প্ৰশংসা বা শলাগ বোলা বস্তুটো ক’ৰবাত হেৰাই গৈছে। ষ্টাৰ্ট আপৰ ক্ষেত্ৰতো আমি সবেই একো একোজন মহা পণ্ডিত,মহা সমালোচক।\nএই বস্তুটো মই বহু বছৰ ধৰি দেখি আহিছো আৰু ভাবি আচৰিত হৈছো, কিয় বাৰু আমি এনেকুৱা ? মাত্ৰ কালিৰ কথা, মই এটা নতুন কোম্পানীৰ কেইজনমান ডেকা ডেকা কৰ্মচাৰীৰ সৈতে কথা পাতিবলৈ সুবিধা লাভ কৰিলো আৰু তেওঁলোকক সুধিলো যে তেওঁলোকে ইজন আনজনৰ মাজত এনেকুৱা কি প্ৰতিভা দেখিছে যাক হিয়া উজাৰি প্ৰশংসা কৰিব পাৰি? অন্ততঃ ১০গৰাকীমান সহকৰ্মীৰ তেওঁলোকে আজিলৈকে কিবা ভাল লগা কথা ক’লে নেকি জানিব বিচাৰিলো? কিন্তু নাই, তেওঁলোকে কিন্তু তেনেকুৱা একোৱেই নক’লে।\nইয়াৰ বাবে মই আমাৰ অভিভাৱকসকলক দায়ী কৰিব বিচাৰোঁ। হয়, সচাকৈ! ( মোৰ কাহিনীটো শুনাৰ পাছত আপুনি মোৰ লগত তৰ্ক কৰিব পাৰে,) সেইটো কামো আমি সহজেই কৰিব পৰা কামবোৰৰ অন্যতম ।\nআমাৰ মা-দেউতাই আমাক সদায়েই কাৰোবাৰ প্ৰতি ভালপোৱা প্ৰকাশ কৰা বা প্ৰশংসা কৰাৰ এটা ভিন্ন পদ্ধতি শিকাই আহিছে। মোৰ কাহিনীটোৰ সৈতে নিজকে ৰিজাব পাৰেনে নোৱাৰে ক’ব।\nমোৰ মনত পৰে স্কুলৰ দিনত বক্তৃতা প্ৰতিযোগিতা বা তৰ্ক প্ৰতিযোগিতাত ভাল ফল দেখুওৱাৰ কথা। যেতিয়াই মই হাতত পুৰস্কাৰ লৈ ঘৰলৈ আহিছিলো তেতিয়াই মায়ে মোৰ ফালে চাই মিছিকিয়াই হাঁহিছিল। মই জানিছিলো যে মায়ে মোৰ সাফল্যত সুখ পাইছে আৰু গৌৰৱবোধ কৰিছে। কিন্তু তেওঁ কোৱা বাক্যকেইটা আছিল এনেধৰণৰ, “এইবোৰ বাৰু ভাল হৈছে কিন্তু অমুক খুৰী বা তমুক মামীৰ ছোৱালীজনীলৈ ছোৱাছোন,তাই নিজৰ বক্তৃতা দিয়া দক্ষতাৰে বিবিচি(BBC)ৰ পৰা প্ৰজেক্ট লাভ কৰিলে। এতিয়া ভাল হৈছে কিন্তু তুমি আৰু বহুদুৰ আগুৱাই যাব লাগিব” সেইসময়ত মোৰ বিৰক্তি প্ৰকাশ কৰিবৰ মন গৈছিল, কিন্তু মই মোৰ মাক যঠেষ্ট সন্মান কৰোঁ কাৰণে তেনে কৰা নাছিলো।\nমোৰ ম সদায়েই এটা চিন্তাতেই আছিল যে এইবোৰ সৰু সুৰা পুৰস্কাৰ বা সন্মানে মোৰ মুৰত ধৰিব নেকি? তেওঁ আচলতে সেইটো বিচৰা নাছিল। মই কিন্তু সদায়েই অনুৰোধ কৰিছিলো মোৰ এই সৰু সৰু বিজয়বোৰ উদযাপন কৰা হওঁক। মই সন্মানিত হ’ব বিচাৰিছিলো। সেয়া এটা সৰু উপহাৰেৰেই হওঁক বা এটা আইচক্ৰীমেৰেই হওঁক অথবা দিনটোৰ বাবে পঢ়া মেজৰ পৰা ছুটী দিয়া হওঁক। কাৰণ মই সেই দিনটোত এগৰাকী বিজেতাআছিলো। মোৰ এই প্ৰক্ৰিয়াটো গোটেই স্কুলৰ দিনবোৰতেই চলি আছিল।\nমোৰ এতিয়াও মনত আছে, মই যেতিয়া চিএনবিচি(CNBC)ৰ পৰা অফাৰ লেটাৰখন পাইছিলো, মই মালৈ ফোন কৰিছিলো। তেওঁ সুখ পাইছিল কিন্তু তেওঁৰ বক্তব্যটো আছিল, “ তোমাৰ সম্পৰ্কীয় সেই ভাইটোলৈ চোৱাছোন, তেওঁ আমেৰিকালৈ গৈছে আৰু প্ৰতিমাহতে ঘৰলৈ ১০০০ ডলাৰ পঠিয়ায়।”\nহে হৰি-মোৰ মা!! তেওঁ কেতিয়াও সলনি নহ’ল। আৰু তেনেকুৱা সৰহসংখ্যক অভিভাৱক আজিও একেই আছে। আমি মুঠৰ ওপৰত প্ৰশংসা কৰিবলৈ বা শলাগ ল’বলৈ অপাৰগ।\nপ্ৰশংসাৰ লগত আমাৰ সম্পৰ্কটো বৰ ভাল নহয়। সেইবাবেই বেচিভাগ সময় তাক আঁতৰাই ৰখা হয় বা কৰবাত বন্ধ কৰি থোৱা হয়।\nআচলতে আন এটা কাৰণো হ’ব পাৰে। সেয়া হৈছে আমি এক ধৰণৰ বিশেষ ব্যক্তি হিচাপে চিহ্নিত হ’ব নিবিচাৰোঁ। মানে, বৰ সহজ-সৰল, কথা চহকী, চেনিৰাম বা কামোৰ বুলি বিবেচিত হ’ব নোখোজো। এটা সমীক্ষাতো প্ৰকাশ যে, আমি মানুহ হিচাপে এটা এনেকুৱা স্বভাৱ ধাৰণ কৰোঁ যে যিজনেই সমালোচনা কৰে বা ঋণাত্মক কথা কয় তেওঁকেই জ্ঞানী বুলি ধৰি লওঁ। যিয়ে বিয়োগাত্মক কথা বা সমালোচনাত্মক বাক্যবান এৰে তেওঁক আমি উৎসাহজনক কথা বা ধনাত্মক কথা কোৱাজনতকৈ বেচি জ্ঞান থকা বুলি ধৰি লওঁ। অৰ্থাত আপুনি আনক যিমানেই সমালোচনা কৰিব বা পিছফালে টানিব সিমানেই আপুনি মহা বুদ্ধিমান বিবেচিত হ’ব।\nএইক্ষেত্ৰত এটা কথাঃ আমাৰ ষ্টাৰ্ট আপৰ পৰিবেশতন্ত্ৰটোত কোনোবাই যদি কাৰোবাৰ সম্পৰ্কত কোনো অশোভনীয় মন্তব্য কৰে বা তললৈ টানিবলৈ চেষ্টা কৰে, তেওঁ ৰতিটোৰ ভিতৰতে তাৰকা অৰ্থাৎ ষ্টাৰ হৈ যায়। আৰু আমিয়ো সেই কথাকে চৰ্বিত চৰ্বন কৰি ভাল পাওঁ।\nইতিবাচক কথাবোৰ বৰ আমনিদায়ক। ইতিবাচক কথাবোৰ বৰ শেঁতা-সেমেকা। ইতিবাচক কথা আমাৰ সংগী নহয় আৰু চিগাৰেট এটাত শোহা মাৰি আমি ইতিবাচক কথাৰ ৰস ল’ব নোৱাৰোঁ। আৰু ইতিবাচক প্ৰশংসাই ভাল ভাল হেডলাইন খবৰ নিদিয়ে। কিন্তু, মই বিশ্বাস কৰোঁ যে ইতিবাচকতা আৰু প্ৰশংসা সদায়েই বিজয়ৰ মূল কাৰণ। মই যিসকল লোকক সন্মান কৰোঁ তেওঁলোক চুড়ান্তভাবে ইতিবাচক লোক আৰু প্ৰশংসা কৰিবলৈ কোনোদিনেই কাৰ্পণ্য কৰা নাই। তেওঁলোকৰ হৃদয়ৰ প্ৰেম,দয়া ,কৰুণা আৰু নিৰাপত্তাৰ বৰ্হিপ্ৰকাশ কৰিবলৈ কেতিয়াও তেওঁলোক পিছ হোহকা নাই।\nপ্ৰতিটো নতুন দিনেই আমাক জীৱনৰ প্ৰতি কৃতজ্ঞ হ’বলৈ এটা সুবিধা দিয়ে,তদুপৰি আমাৰ নিজৰ লগতে আমাৰ চৌপাশৰ শত-সহস্ৰজনৰ প্ৰতি কৃতজ্ঞ হ’বলৈ। আহক আমি প্ৰশংসা কৰোঁ, আহক ভালপাওঁ, প্ৰেম বিলাও আৰু কোনে কি কৈছে সেই কথা সমুলি পাহৰি যাওঁ।\nযদি আপুনি কাৰোবাক বা কিবা বস্তুক ভালপায়, তেনেহ’লে সেয়া প্ৰকাশ কৰক। আপুনি জনাত আপোনাৰ জীৱনত আটাইতকৈ ডাঙৰ কাম হয়তো এয়া হ’ব পাৰে।\nযিহেতু আমি ভেলেন্টাইন ডে আৰু ইয়াৰ লগতে লাগি থকা হেজাৰ বিজাৰ পৰম্পৰা পালন কৰোঁ:\nনিজকে কথা দিয়ক যে ভাল পাবলৈ শিকিব, প্ৰশংসা কৰিবলৈ শিকিব,শলাগ ল’ব আৰু আমাৰ এই ষ্টাৰ্ট আপৰ যাত্ৰাটোক আৰু অধিক মধুময় কৰি তুলিব।\nমূলঃ শ্ৰদ্ধা শৰ্মা, প্ৰতিষ্ঠাপক চিইঅ' তথা মূখ্য সম্পাদক, য়'ৰ ষ্ট'ৰী মিডিয়া


চিন্তনঃ আমি ভাৰতত কিয় থাকিব লাগে? ::পৰেশ মালাকাৰ - অসমীয়াৰ সুখ-দুখ\nHome CHINTAN paresh-Malakar চিন্তন পৰেশ-মালাকাৰ চিন্তনঃ আমি ভাৰতত কিয় থাকিব লাগে? ::পৰেশ মালাকাৰ\nxukhdukh.com August 23, 2018 CHINTAN, paresh-Malakar, চিন্তন, পৰেশ-মালাকাৰ,\nআমি ভাৰতত কিয় থাকিব লাগে? কিহৰ কাৰণে? কি কয় হে? অসমৰ আছে কি? তেল,চাহৰ কথা নক’ব, জনাই জানে সেইবোৰ এতিয়া কিমান অৰ্থকৰী হৈ আছে? আৰু আমাৰ হাবি মানে বনজ সম্পদ? গোটেইবোৰ ফফৌফৌ? বাহিৰৰ পৰা হাবি, ভিতৰলৈ গ’লে সেইবোৰত একো নাই, গাড়ী চলাই ঘূৰি ফুৰিব পাৰি!আৰু থাকিল কি? বানপানীখিনি? হ’ব, বানপানীক সম্পদ বুলি কৈ টেঁটুফালি চিঞৰি একো লাভ নাই? আমাৰ যিহে সত ? সেইবোৰ ফুটাই থাকি একো লাভ নাই? মাল গাড়ী আৰু লৰী কেইখন বন্ধ হওকচোন, চাওঁ কিমান দিনলৈ আপোনালোকে ফুটনি মাৰিব পাৰে? ভাৰতে নুখুৱালে আমি দেখোন লঘোনে মৰিম! এই কথাবোৰ সঁচা আৰু মিছা!\nআচৰিত কথা? একেবোৰ কথা কেনেকৈ একে সময়তে সঁচা আৰু মিছা হ’ব পাৰে? পাৰে৷এতিয়া পৃথিবীৰ অতি চহকী ঠাই কিছুমান আদিতে কঙাল আছিল৷ একো নাছিল সেইবোৰত!জাপান,চিংগাপুৰৰ ইতিহাস পঢ়িব, গম পাব৷ সংকটক সামৰ্থ্যলৈ আৰু অসুবিধাক সুবিধালৈ পৰিবৰ্তন কৰিছিল এই ঠাইবোৰে৷গতিকে ভাৰত অবিহনে অসম মৰি উছন হ’ব তেনে কথা নহয়৷অসুবিধা হ’ব, সেই অসুবিধাক মানুহে সুবিধালৈ নিব৷সদায়, শান্তি, সৌম্য, বিশ্ব ভাতৃত্বৰ কথা কোৱা, ভাৰতীয় ঐক্য সংহতিৰ কথা কোৱা, আলফাৰ বিচিছন্নতাবাদৰ বিৰোধিতা কৰা মোৰ দৰে মানুহ এজনৰ মনলৈ ভাৰতৰ পৰা বেলেগ হোৱাৰ কথা কিয় আহিল? নাই মই অসম ভাৰতৰ পৰা বেলেগ হৈ আহিব লাগে বুলি কোৱা নাই, বা নকওঁ৷ কিন্তু ভাৰতীয় কৰ্তৃত্ববাদৰ মই ঘোৰ বিৰোধী৷\nঅসমৰ সাধাৰণ মানুহ আৰু দেশৰ বাকীচোৱা ঠাইৰ সাধাৰণ মানুহৰ মাজত কি পাৰ্থক্য আছে? একো নাই৷ কিন্তু পাৰ্থক্য কৰে, কোনে কৰে জানে নে? ক্ষমতা কেন্দ্ৰবোৰে কৰে৷ ক্ষমতাৰ কথা কওঁতে মই কেৱল ৰাজনৈতিক ক্ষমতাৰ কথা কোৱা নাই৷ ৰাজনীতিতে মাত্ৰ ক্ষমতা আছে বুলি নাভাবিব৷ ক্ষমতাৰ কথাটো দাৰ্শনিক আৰু সমাজ বিজ্ঞানী ফুক’ৱে বৰ সুন্দুৰকৈ ব্যাখ্যা কৰি থৈ গৈছে৷ ভাৰতৰ কিমান ক্ষমতা কেন্দ্ৰ আছে আপুনি জানেনে? বহু ৰাজনীতি, সংস্কৃতি, শিক্ষা, পাণ্ডিত্য, সাহিত্য,বিজ্ঞান আদি আটাইবোৰৰে, আৰু সকলো ক্ষেত্ৰতে চৰকাৰৰ লগত থকা, চৰকাৰৰ লগত নথকা, চৰকাৰ বিৰোধী ক্ষমতা কেন্দ্ৰও আছে৷ এই ক্ষমতা কেন্দ্ৰবোৰৰ ঘাই ঘৰ দিল্লীত আৰু বাকী মূল চহৰবোৰত যেনে মুম্বাই,চেন্নাই, বাঙ্গালোৰ, হাইদাৰাবাদ আদি চহৰবোৰত, কলিকতাৰ শক্তি আজিকালি কমি আহিছে৷ এই ক্ষমতা কেন্দ্ৰবোৰৰ মূল শক্তিটো হৈছে তথাকথিত মূল সুঁতি সংস্কৃতি৷\nএই চহৰবোৰত ভিন ভিন ক্ষেত্ৰৰ মানুহবোৰৰ মাজত এটা অনানুষ্ঠানিক যোগসূত্ৰ আৰু বান্ধোন আছে৷ তেওঁলোক আটাইৰে, মনত ৰাখিব, সকলো ক্ষেত্ৰৰে প্ৰতিষ্ঠান আৰুপ্ৰতিষ্ঠানবিৰোধী উভয় শিবিৰৰ কথাই কৈছোঁ মই, আকৌ পশ্চিমৰ লগত এটা বৰ সুচল আৰু পোনপটীয়া যোগসূত্ৰ আছে৷ ভাৰতে ৰাজনীতি, সমাজনীতি, সাহিত্য সংস্কৃতি, শিল্প বিজ্ঞান মানে সকলো ক্ষেত্ৰতে কি কৰিব কি নকৰিব সেই সকলো সিদ্ধান্ত লোৱাৰ গৰাকী হ’ল মহা নগৰ কেন্দ্ৰীক ক্ষমতা কেন্দ্ৰবোৰ, সকলো ক্ষেত্ৰতে তেওঁলোকৰ কৰ্তৃত্ব, মাতব্বৰী ৰজিব,আপোনাৰ,মোৰ দৰে প্ৰান্তৱৰ্তী মানুহৰ কথা নৰজে৷এতিয়া কোনোবাই ক’ব পাৰে কি সেই কমিটিবোৰত আমাৰ মানুহ নাথাকে নেকি বা তেওঁলোকে বিভিন্ন ৰাজ্যৰ প্ৰতনিধি নলয় নেকি? পাৰিলে নললেহেঁতেন, কিন্তু চৰকাৰী কথাবোৰত ল’বলৈ বাধ্য, বেচৰকাৰীবোৰত লয়, নলয় তেওঁলোকৰ নিজৰ কথা৷ চৰকাৰী, বেচৰকাৰী, বিশেষকৈ চৰকাৰী কমিটিবোৰত প্ৰান্তবোৰৰ পৰা কেনে মানুহ ল’ব লাগে তেওঁলোকে খুব ভালদৰে জানে,তাত গভীৰ ৰাষ্ট্ৰৰ(Deep State) প্ৰভাব অতি সুস্পষ্ট৷ তেওঁলোকে ৯৯% ক্ষেত্ৰতে এনে মানুহ সেই কমিটিবোৰলৈ নিৰ্বাচিত কৰিব যিবোৰ মানুহ এই ক্ষমতা কেন্দ্ৰবোৰে অনায়াসে গ্ৰাস কৰি ল’ব পাৰে, তেওঁলোকৰ নিজৰ বহতীয়া কৰি ল’ব পাৰে৷ আৰু আমাৰ ইয়াৰ বিশাৰদ, বাহ দিল্লীয়ে মাতিছে, উৰা জাহাজেৰে যাব, ভাল অতিথিশালাত থাকিব আৰু কি লাগে? মিটিঙৰ দিনা পাৰিলে দুষাৰ ক’লে, ক’বলৈ আকৌ ইংৰাজী, হিন্দীত অলপ দখলো থাকিব লাগিব নহয়, নোৱাৰিলে নাই৷ কোনে নো চাবলৈ যাব তেওঁ কি কৈছে কি নকৈছে! গতিকে সিদ্ধান্ত দিল্লীয়ে যেনেকৈ বিচাৰে তেনেকৈয়ে হ’ব, তাত প্ৰান্তৰ কথা নৰজিব৷\nকিয় আপোনালোকে পাহৰি গ’ল নেকি জেমচ মিলৰ কথা, সাম্ৰজ্যবাদী আৰু ঔপনিবেশিক ইতিহাসবিদসকলৰ কথা? তেওঁলোকে কি কৈছিল? ভাৰতৰ আছে কি, ভাৰতীয় মানুহৰ আছে কি ইহঁতক শিক্ষিত,সভ্য আৰু আধুনিক কৰিব লাগিব, অলপ ইফাল সিফালকৈ দিল্লীয়েও এতিয়া প্ৰান্তবোৰৰ বিষয়ে সেইদৰেই ভাবে৷ গতিকে আমাক কয় তোমালোকৰ কি প্ৰয়োজন তোমালোকে নিজেই নাজানা!আমি হে তোমালোকতকৈ বেছি ভালকৈ জানোঁ৷গতিকে আমাৰ বিষয়ে তেওঁলোকে সিদ্ধান্ত লয়৷ চৰকাৰ বা গভীৰ ৰাষ্ট্ৰই কয় তোমালোকক এইবোৰ লাগে আমি কওঁ হয়, প্ৰতিস্থান বিৰোধী উদাৰ বামপন্থীসকলে ক’ব তোমালোকক এইবোৰ নালাগে তাৰ বিৰোধিতা কৰা আমি বিৰোধিতা কৰিম৷ ৰাজনীতিৰ খেলখনতো আৰু বাহাদুৰি খেল৷ অ এওঁলোক বিদ্ৰোহী, আনা লাহে লাহে কিবা কৰি ফুচুলাই আনি আলোচনা কৰা, ভাল হোটেলত ৰাখিবা, এবাৰ দুবাৰ এনেদৰে দিল্লীলৈ অনা নিয়া কৰি থাকিলে দিল্লীৰ ৰমক জমকে, সা-সুবিধাই মন কোমোল কৰি পেলাব,আপোনা আপোনি স্থিতি সলনি হ’ব৷বচ,বিলাস বৈভৱ ঢালি দিয়া দেখিবা সময়ত সকলো চিজিল হৈ গৈছে৷ একে কথা অন্যবোৰ ক্ষেত্ৰতো৷\nবৰ বেচি উদাহৰণ দি নাথাকোঁ, মাত্ৰ এটা কথা কওঁ৷ আমাৰ বৌদ্ধিক আৰু শিক্ষাসদী মহলৰ দিল্লীৰ লগত মানে মহানাগৰিক শৈক্ষিক বা বৌদ্ধিক কেন্দ্ৰৰ লগত কেনে সম্পৰ্ক৷ আচলতে এই ক্ষেত্ৰতো মূল চালিকা শক্তি নিৰ্ভেজাল বৌদ্ধিক বা শৈক্ষিক এষঁণা নহয়, প্ৰায় ৯৯% ক্ষেত্ৰতে ই আত্মোন্নয়নৰ আকাঙ্খাৰে পৰিচালিত৷ ৰাজনীতিৰ লগত ইয়াৰ পাৰ্থক্য এটাই- ই ইমান পোনপটীয়া নহয়, ই বক্ৰ,জটিল৷ কিন্তু উদ্দেশ্য একেটাই বৌদ্ধিক আৰু শিক্ষিসদী ক্ষমতা কেন্দ্ৰত প্ৰৱেশ আৰু প্ৰতিষ্ঠা লাভ৷ তাৰবাবে কি গান গাব লাগে, কি সুৰত গাব লাগে তাত তেওঁলোক সিদ্ধহস্ত৷ প্ৰতিষ্ঠানবিৰোধী সকলৰ ক্ষেত্ৰত কি হ’ব? উদাৰ বামপন্থীসকলে কি কয়?হয় আমি কি বিৰোধিতা কৰিম তাৰ বাগ্দধাৰ নিশ্চিত কৰি দিব তেওঁলোকে৷ মই কিয় এই কথাবোৰ লিখিছোঁ? এই কথাবোৰ লিখাৰ উপলক্ষ্য আৰু উদ্দেশ্য হ’ল ৰাষ্ট্ৰীয় নাগৰিকপঞ্জীৰ চূড়ান্ত খচৰা তালিকা প্ৰকাশপোৱাৰ পিছত অসমৰ বাহিৰত এই সন্দৰ্ভত হোৱা প্ৰতিক্ৰিয়া৷ বিষয়টো সম্পৰ্কে একো নজনাকৈ মহানাগৰিক ক্ষমতা কেন্দ্ৰৰ মানসিকতাৰে গোটেই বিষয়টো সম্পৰ্কে দিয়া তেওঁলোকৰ মতামত৷ তোমালোকে আমাৰ বিষয়ে যদি ইমানেই কম জানা, আৰু আমাক যদি ইমানেই অৱজ্ঞা কৰা তোমালোকৰ লগত আমি কিয় থাকিব লাগে? মই এই প্ৰশ্নটো ক্ষমতা কেন্দ্ৰবোৰৰ ধ্বজাধাৰীবোৰক হে কৰিছোঁ, ভাৰতৰ সাধাৰণ মানুহক কৰা নাই, আৰু সেই কাৰণেই আমি ভাৰত হৈ আছোঁ৷\nমই যে আমাৰ অসমৰ দিল্লীৰ লগত উঠাবহা কৰা শিক্ষাসদী বা বৌদ্ধিক মহলৰ কথা কৈছিলোঁ, অসমৰ বাহিৰত এন আৰ চিৰ অপপ্ৰচাৰৰ প্ৰতিবাদ কৰাত তেওঁলোকৰ ভূমিকা কি? আচৰিত কথা তেওঁলোকে বিষয়টো সম্পৰ্কে একো কোৱা নাই তেনে নহয়, কৈছে৷ কিন্তু কোৱাৰ ধৰণটো বৰ বঢ়িয়া, সাপো মৰক লাঠীও নাভাঙক( এই উপমাটো এৰিবৰ হ’ল, এতিয়া সাপ কিয় মাৰিব লাগে?) অৰ্থাৎ দুয়োকুল ৰক্ষা পৰক৷ মহানগৰিক শিক্ষাসদী ক্ষমতা কেন্দ্ৰতো তেওঁলোকৰ কোনো অপযশ নহওক আৰু অসমৰ মানুহেও জানক তেওঁলোকে বিষয়টো সম্পৰ্কে নিশ্চুপ হৈ থকা নাই৷আৰু আন কিছুমান দিল্লীৰ চেলপেনটোকাইতো এই বিষয়টো সম্পৰ্কে টু শব্দ এটা কৰা নাই৷ কোনে মাত মাতিলে জানে নে আমাৰ যিবোৰ ডেকা ল’ৰা ছোৱালী অসমৰ বা আনকি ভাৰতৰ বাহিৰত আছে তেওঁলোকে কিন্তু অসমৰ বাহিৰত এন আৰ চি সম্পৰ্কে হোৱা অপপ্ৰচাৰৰ যোগ্য উত্তৰ দিছে৷ তেওঁলোকৰ ভূমিকা বৰ প্ৰশংসাৰ৷ আচল কথাটো হ’ল ভাৰতে অসমৰ বিষয়ে কি ভাবে সেইটো ডাঙৰ কথা নহয়, আমি আমাৰ বিষয়ে কি ভাবোঁ সেইটোহে ডাঙৰ কথা৷ আমি সঠিক কাম কৰিছোঁ নে বেঠিক কাম কৰিছোঁ? আমি কৰবাত কিবা ভুল কৰিছোঁ নেকি? আমি যদি ভুল কৰা নাই তেনেহ’লে আমাৰ বিষয়ে যিয়ে যি ভাবে ভাবি থাকক৷ কেৱল আমি আমাৰ মাজত সংহতি আৰু ঐক্য বজাই ৰাখিব পাৰিব লাগিব৷ আমি অসমত মানে আমি আমাৰ মাজত যদি সঠিক কৰ্ষণ কৰিছোঁ আমাৰ ভয় কি?\nলেখাটি ”দৈনিক অসম”ত প্ৰকাশিত, লেখকৰ অনুমতি ক্ৰমে পুনৰ ইউনিকোডত অসমীয়াৰ সুখ-দুখত প্ৰকাশ কৰা হৈছে।


পাকিস্তানৰ বিপক্ষে পৰাজয় ভাৰতৰ; ধৰ্মান্ধৰ বৈষম্যমূলক আচৰণৰ বলি মহম্মদ ছামি\nOctober 25, 2021 3:54 pm\nসকলোৱে বাট চাই থকা বহু আকাঙ্খিত ভাৰত-পাকিস্তানৰ মেচখন অৱশেষত হৈ গ’ল। পাকিস্তানৰ হাতত ভাৰত হাৰিল।\nমেচখনত পাকিস্তানৰ খেলুৱৈসকলে অদম্য প্ৰদৰ্শন কৰিবলৈ সক্ষম হ’ল, তাৰ পৰিৱৰ্তে ভাৰতীয় খেলুৱৈসকলে ফৰ্ম হেৰুৱালে।\nই কোনো আচৰিত কথাও নহয়! খেলত হৰা-জিকা থাকেই। খেল শেষ হোৱাৰ পাছত দুয়ো দলৰ অধিনায়ক দুজনেও সুন্দৰভাৱে ভাৱ বিনিময় কৰিলে। ধোনীৰ ওচৰত পাকিস্তানী খেলুৱৈসকলে টিপচো ল’লে। এইসমূহেই হৈছে একোটা খেলৰ গৰিমা।\nকিন্তু ফেচবুক-টুইটাৰত টেঁটু ফালি থকা দেশৰ ধৰ্মান্ অন্ধভক্তসকলে কি কৰি আছে চাও আহক! অন্ধভক্তসকলে টাৰ্গেট কৰি লৈছে ভাৰতীয় ফাষ্ট বলাৰ মহম্মদ ছামীক। যেন ছামীৰ বলিঙৰ বাবেই ভাৰত হাৰিল!\nইনষ্টাগ্ৰামত তেওঁলোকে ছামীক পাকিস্তানলৈ যাবলৈ কৈছে, অশ্লীল শব্দ প্ৰয়োগ কৰি গালি পাৰিছে। কেৱল মুছলমান হোৱাৰ বাবেই ভাৰতৰ পৰাজয়ৰ বাবে ছামীক এনেধৰণে ভাবুকি দিয়া হৈছে।\nকিন্তু অকল ছামীয়েই হৰুৱালে নেকি ভাৰতক? ৰোহিত শৰ্মাই প্ৰথমটো বলতে এলবিডব্লিউ হ’ল, কে এল ৰাহুলে ৩ ৰাণতে ক্লীন ব’ল্ড হ’ল, বাঘা বাঘা বলাৰ ভুৱনেশ্বৰ, বুমৰাহ, জাদেজাইও কোনো উইকেট লাভ কৰিবলৈ সক্ষম নহ’ল। অথচ সকলো দোষ জাপি দিয়া হৈছে কেৱল ছামীৰ ওপৰত।\nইমান সাম্প্ৰদায়িক কিধৰণে হ’ব পাৰে ধৰ্মান্ধ অন্ধভক্তসকল? এইখন এখন ক্ৰিকেট মেচহে। এখন ক্ৰিকেট মেচত হাৰিলে দেশৰ জনতাৰ কোনো হানি নহয়। হানি হয় অন্ধভক্তসকলৰ চৰ্দাৰসকলে লোৱা টোগলকী অৰ্থনৈতিক নীতিসমূহৰ ফলতহে।\nদেশ এতিয়া মূল্যবৃদ্ধিৰ জুইত জাহ গৈছে, ভোকাতুৰৰ সংখ্যা বাঢ়িছে, নিবনুৱাসকলে চাকৰি বিচাৰি হাহাকাৰ কৰি আছে। কিন্তু এই সকলোবোৰ উলাই কৰি অন্ধভক্তসকলে কেৱল ধৰ্ম-ধৰ্ম কৰি আছে।\nপাকিস্তান মুছলিমধৰ্মী দেশ, সেয়ে পাকিস্তানক ক্ৰিকেট মেচত হৰুৱালেই যেন দেশৰ সকলো সমস্যা শেষ হৈ যাব। এইটো কথা সঁচা যে ভাৰতে মেচখনত জিকিব লাগিছিল।\nভাৰতৰ ক্ৰিকেটাৰসকল দেশৰ হৃদস্পন্দনস্বৰূপ। কোহলী, ৰোহিত, বুমৰাহৰ খেলৰ শৈলীয়ে দেশৰ কোটি কোটি জনসাধাৰণক আনন্দ প্ৰদান কৰি আহিছে। কিন্তু সদায় তেওঁলোকে উন্নত প্ৰদৰ্শন কৰি থাকিব বুলি ক’ৰবাত লিখা আছে নেকি?\nপুনৰ দোহাৰিছো, ক্ৰিকেট এবিধ খেল, ইয়াত কোনোবা জিকে কোনোবা হাৰে। সেয়ে অন্ধভক্তসকলে কিয় ইমান উন্মাদ হৈ পৰিছে? দেশত ধৰ্মৰ বাদেও আন একো নাই নেকি?\nপৌৰসভাৰ নিৰ্বাচনত মহিলা প্ৰাৰ্থী জয়ী হোৱা আসন ১০ বছৰলৈ সংৰক্ষিত হৈ থাকিব মহিলাৰ বাবে – আঙুৰলতা ডেকা\nবঙাইগাঁৱত মুখ্যমন্ত্ৰীৰ কোভিড বিধৱা সাহায্য আঁচনিৰ অধীনত চেক প্ৰদান\nBTC Office পুৱা ১০ বজাৰ পিছত অহা কৰ্মচাৰীক কাৰ্যালয়ত প্ৰৱেশ কৰিবলৈ নিদিলে প্ৰমোদ বড়োই\nJnanpith Award : ‘গোলাপী জামুৰ লগ্ন’ৰ কবি নীলমণি ফুকনলৈ জ্ঞানপীঠ বঁটা


লোকেল গুজৱ (গ্ৰন্থমেলা বিশেষ) - অসমীয়াৰ সুখ-দুখ\nHome Unlabelled লোকেল গুজৱ (গ্ৰন্থমেলা বিশেষ)\nxukhdukh.com November 10, 2013\n১. গ্ৰন্থমেলা প্ৰাংগনত কফি আৰু চাও চাওৰ বিক্ৰীৰ পৰিমান চাংলট ফেনলাতকৈ অত্যাধিক হোৱা বুলি জানিব পৰা গৈছে৷ মম’ বিক্ৰীৰ পৰিমানে ৰোলক পাছ পেলাবলৈ সক্ষম হোৱা বুলিও কফি হাউছে জনাইছে৷\n২. সাংবাদিক, বিপ্লৱী আদিৰ গ্ৰন্থৰ বাবে বিশেষ লানি লগাব লগা পৰিস্থিতিৰ উদ্ভৱ হোৱা বুলি জানিব পৰা গৈছে৷ নিশকতীয়া লেখকৰ গ্ৰন্থৰ খবৰে বাতৰি বা চেনেলত শিৰোনামা নোপোৱাৰ বাবেই এই দুৰৱস্থাৰ উদ্ভৱ হোৱা বুলি আয়োজকে জনাইছে৷\n৩. "লাইভ খবৰ" চেনেলৰ সম্পাদক, সাংবাদিক সকলৰ কিতাপে বিজ্ঞাপনত সফলতাৰ শিখৰ চোৱা বুলি জানিব পৰা গৈছে৷ বিজ্ঞাপনৰ বাহিৰে কিতাপৰ দোকানত সেয়ে সেইবোৰ চুই চাবলৈকো ভয় কৰা বুলি গুজৱ ওলাইছে৷\n৪. বৰাক বুদ্ধ ৰয়ৰ নতুন গ্ৰন্থ "জনগণৰ ধন লুটৰ হাজাৰটা উপায়" নামৰ হাতপুথিৰ বিক্ৰীয়ে অভিলেখ সৃষ্টি কৰিছে৷ চিলেটি ভাষাৰ পৰা কিতাপখন অহা উত্তৰ পূৱ গ্ৰন্থ মেলাৰ ভিতৰত বিশুদ্ধ অসমীয়ালৈ অনুবাদ কৰি প্ৰকাশ কৰিবলৈ পাঠক সমাজে দাবী জনাইছে৷\n৫. "খাটি খোৱা জনতাৰ ফকতিয়া নেতা" শীৰ্ষক আত্ম-বিশ্লেষণাত্মক আত্মগাঁথাৰ বাবে পুনৰ চৰ্চালৈ আহিছে ঔকিল গগৈ৷ এই জীৱনীৰ পৰা প্ৰেৰণাতে অসমত ভৱিষ্যতে বহুতো নেতা গঢ়ি উঠাৰ প্ৰচুৰ সম্ভাৱনা দেখা গৈছে আৰু খাটি খোৱা জনতাক ৰাজপথতে সমদল, শোভাযাত্ৰাত ব্যস্ত ৰাখি অসমৰ অশেষ উন্নতি কৰিব পাৰিব বুলি ধাৰণা কৰা হৈছে৷\n৬. “ধমকিৰ চমকনি” ৰাধা বাইদেউৰ লেখিকা হোৱাৰ আত্ম-গাঁথা পঢ়িবলৈ আপোনালোকে এই গ্ৰন্থখন বুক ফেয়াৰতে সংগ্ৰহ কৰিব লাগিব৷ ধমক লগাই দিয়া প্ৰেৰণাৰে কেনেকৈ এগৰাকী সাধাৰণ গৃহিনী অসাধাৰণ লেখিকালৈ ৰূপান্তৰিত হব পাৰে, সেই সফলতাৰ ৰহস্য উন্মোচিত কৰা বাবে সজাগ মহিলা সমাজে ৰাধা বাইদেউক শলাগৰ শৰাই আগবঢ়াব বুলি খবৰ আহিছে৷\n৭. প্ৰতিযোগিতামূলক পৰীক্ষাৰ বাবে সহায়ক পুথিৰ লগতে “পিছ দুৱাৰ পলিচি” নামৰ হাতপুথিয়েই বজাৰত সমাদৰ লাভ কৰাৰ খবৰ আহিছে৷ প্ৰাপ্ত বাতৰিমতে “পূৱলৈ চোৱা নীতি” জনাৰ লগতে “কেনেকৈ দিবা ভেটী” নামৰ প্ৰংসগ পুথিৰো অসম লোকসেৱা আয়োগৰ পৰিক্ষাৰ্থীৰ বাবে সমানেই গুৰুত্বপূৰ্ণ বুলি জানিব পৰা গৈছে৷\n৮. গ্ৰন্থমেলা প্ৰাংগনতে জালুকবাৰী স্বাস্থ্যসেৱাৰ বিপনীত “ছিণ্ডিকেট নেদেখা চশমা”ৰ ব্যাপক বিক্ৰী হোৱা পৰিলক্ষিত হৈছে৷ লগতে “মূল্যবৃ্দ্ধি নেদেখা চশমা”, “কেলেংকাৰী নেদেখা চশমা” আদিৰো বিক্ৰী ভাল হোৱা বুলি জানিব পৰা গৈছে৷ এইবিধ চশমা ৰাজনৈতিক নেতা-পালি নেতাই শীৰ্ষ বিষয়া আৰু মন্ত্ৰী, মুখ্যমন্ত্ৰীক উপহাৰ দিবলৈকে সংগ্ৰহ কৰি নিয়া বুলি গোপন খবৰ আহিছে৷\n৯. "জি এচ ৰোডৰ শিক্ষা" নামৰ এখন নাৰী-নিৰ্যাতন বিৰোধী ব্যৱহাৰিক হাতপুথিয়েও নৱ-প্ৰজন্মৰ মাজত খলকনি তুলিবলৈ সক্ষম হোৱা বুলি জানিব পৰা গৈছে৷ বাৰত পাৰ্টি কৰাৰ পাছত অশ্লীল গালি গালাজ কেনেকৈ সহ্য কৰিব, সাংবাদিকৰ কটুক্তিক কেনেকৈ এৰাই চলিব, বীৰংগনা পুলিচ বাহিনীৰ কেনেকৈ সহায় লাভ কৰিব, নিচাত থাকিলেও মাৰিব পৰা কুংফুৰ কিটিপ আদিক সামৰি এই গ্ৰন্থখন প্ৰকাশ কৰি উলিওৱা হৈছে৷ পাতনি লিখি কিতাপখন প্ৰম’চনত সহায় কৰিছে নায়িকা গুৰুঙে৷\n১০. "বিলাতৰ বতৰা" নামৰ ৰসাল গগৈৰ বিলাত ভ্ৰমণৰ ৰসাল কাহিনীৰ গ্ৰন্থখন কাইলৈ গ্ৰন্থমেলাত উন্মোচন কৰিব বিসম্বাদী লেতুসেতু শৰ্মাই৷ শৰ্মাই কালি গগৈৰ ঘৰত কৰা ব্ৰেকফাষ্টৰ পাছতে ৰাতা-ৰাতি গ্ৰন্থখন লিখি ছপা কৰি ভায়েকৰ প্ৰকাশনৰ হতুৱাই প্ৰকাশ কৰি কাইলৈ তপতে তপতে উন্মোচন কৰি সম্পৰ্ক নবীকৰণ কৰাৰ চেষ্টা কৰিব বুলি গোপনে জানিব পৰা গৈছে৷\nBy xukhdukh.com on November 10, 2013